
PIAE PARENTUM MEMORIAE. 



Studiis academicis iam finem facturus, clarissimis meis 
magistris, quibus quam multum in antiquis litteris addis- 
cendis debeam probe scio, dignas gratias palam proferre 
decet, ne illis meriti honoris testificatio, mihi acceptorum 
bonorum recordatio deesse videatur. 

Tibi praesertim, vir clarissime Boissevain, in cuius prae- 
lectionibus aciem et acumen ingenii, perspicuam docendi 
rationem semper sum admiratus, imprimis gratias agenduin 
est pro benevolentia, patientia, sedtclitate indefessa, consiliis 
sapientissimis, quibiis hanc meam elucubrationem es prose- 
cutus, quam ex vespertinis illis sermonibiis intra privatos 
tuos parietes primam suam duxisse originem libenter profiteor. 

Magnas etiam tibi gratias habeo, vir clarissime Kuiper, 
non modo quod dux peritissimtis et magister benignissimus 
in litteris Graecis per omne studiorum curriculum exstitisti, 
sed in primis grata recordor mente et recordabor, te lamen- 
tabili saeviente bello ceteris deficientibus commilitonibus , per 
totum annum in mei solius institutionem ingenii vires, doc- 
trinae copias, et veluti paternos affectus constanter contulisse. 

Utinam hic quoque tibi, optimo meo magistro Beck, vivo 
gratias agere liceretl Quem quoniam mortali vita iam de- 
functum coram alloqui non possumus, reliquum est, utquae 
ad piam tuam memoriam in funere sum locutus, hic paucis 
repetam. Vere atnicus fuisti studiosis, exemplar laboris et 
diligentiae. Verum in terra semper quaesivisti ; faxit Deus, 
tit aeterno Veritatis Fonte perpetuo fruaris. 

Neque- hoc loco te praetermiserim, vir clarissime Six, cuius 
praelectiones grata mente semper recordor. Quos labores per 

quartam saeculi partem ad promovendam artium disciplinam 
discipulosque erudiendos feliciter expendisti, eosdem diu 
continuare tibi liceat. 

Tuas vero philosophiae scholas, clarissime de Boer, quas 
initio cursus academici de Aristotele habuisti, haud facile 
ingrata delebit oblivio. 

Tibi autem, vir clarissime Muller, quem magistrum habere 
mihi non contigit, pro benevolentia et humanitate accepta 
debitas gratias rependo. 

Scribebam Velpis apud Grave in Valle B. M. V., anno 
Dmni 1920. 



PRAEFATIO. 

Rerum sacrarum studia, quae nuUo non tempore viros, 
antiquitatis peritos, mirum in modum delectaverunt, hac 
potissimum aetate vel magis quam olim doctorum animos 
videntur allicere. 

Neque est cur id magnopere miremur. 

Nihil profecto ad populi gentisque cuiusvis mentem atque 
indolem intime perspiciendam utilius quam sacrorum rituum 
et publicae privataeque religionis diligentissima inquisitio 
atque cognitio. 

Neque sane quidquam antiquorum populorum animos 
vehementius commovebat, quam ea omnia, quae angusta 
huius mortalis vitae spatia excedere, humanumque genus 
coniungere cum supremo illo Numine existimabant, quod 
omnes ipsa natura duce et colebant et verebantur, cuius 
iram deprecari et gratiam sibi comparare studebant, 

Quod cum in antiquis gentibus omnibus, tum vero in 
populo Romano potissimum cernitur. Neque enim facile 
uUam inveneris nationem, quae, quidquid ad deos deorumque 
cultum pertineret, diligentius atque etiam scrupulosius trac- 
taverit. Saepius ipsi Romanorum scriptores affirmant ad 
totum terrarum orbem Romano imperio subiciendum, ad tot 
tantasque victorias de immanissimis hostibus reportandas, 
nihil plus contulisse, quam singularem diligentiam et assi- 
duitatem, qua di tam patrii quam peregrini perpetuo cole- 
rentur. 

Quae cum ita sint, in Romana sacrificia accuratius inqui- 
siturus haud inutile opus suscipere mihi videor, cum in hac 
parte praesertim permulta investiganda supersint. 

Cum autem haec materia tam late pateat, ut unius Ubri 
ambitum atque unius etiam hominis vires longe excedere 
videatur, eam solam partem tractandam suscepi, quae ad 
piacula, apud Romanos frequentissima, pertinet. 

1 



Neque tamen vel hanc partem totam mihi vindico. Prae- 
cidi enim omnia quae manifesto non Romanam sed Graecam 
originem prae se ferunt. 

Accedit quod et ab aliarum religionum comparatione, 
quamquam eam non penitus neglexi, generatim tamen mihi 
abstinendum putavi. Etsi enim haec disciplina comparativa 
sua utilitate non careat, pleraque tamen in ea, praesertim 
sacrificiorum vim atque notionem spectantia, incertiora adhuc 
existimo, quam ut sine errandi periculo adhiberi possint. 

Romanos igitur ritus ex Romanis institutis moribusque 
potissimum interpretari conabor. 

Lustrationes vero et procurationes prodigiorum, quippe 
quae saepe cum piacuHs arcte connectantur, breviter attigi; 
procurationes, quod piaculis maxime sunt propinquae, lustra- 
tiones, quod eo quo a piaculis discrepant horum natura 
clarius illustratur. 



CAPUT PRIMUM. 

DE VOCIS PIACULI VI ATQUE SIGNIFICATIONE. 

Bouche-Leclercq, ubi de vocabulis agit, quibus veteres 
varios ritus sacros enuntiare solent ^), qui sive ad maculas 
delendas, sive ad deos placandos, sive ad poenas debitas 
solvendas pertinent, in hunc modum de Romanis loquitur: 
„Z^ terminologie latine, moins abondante que la grecque, 
fCest pas plus precise, Vetre impur est Hmpiui , mais la 
souillure attachee a sa personne (^ piaculuffi) est consideree 
comme de nature morale: c'est un peche (^piaculum commis- 
sunt) volontaire ou involontaire , qui doii etre efface par 
une offrande ou sacrifice expiatoire i^piacitluni). Dans les 
trois acceptations de ce mot, le sens primitif de purificatio7t 
symbblique ^), sans etre absent, est relegue au second plan 
et n^apparait pas plus nettement dans les termes phts 
modernes de 'piatid , 'expiatid , qui sttggerent toujours Pidee 
d^une expiation proprement dite, d*une penalite, que subit 
ou sHnflige Vimpius. L'idee de purification agissant par le 
dehors, pour ainsi dire mecaniquement, et pouvant ou meme 
devant etre administree par ime personne etrangere — cette 
idee, dis-je, s'est refugiee dans le mot 'lustrare et ses 
derives, 'lustratid', 'lustruni, 'lustramed, ' lustramentunt , 
avec les adjectifs 'lustralii , 'lustricus' , ' lustrificus\" 

Contendit igitur vir doctissimus, sibi originem vozss, piandi 
minime videri certam, naturalem autem et principalem sig- 
nificationem in notione lustrandi esse positam: paulatim 



1) Daremberg-Saglio, Dictionnaire des antiquites grecques etroniaines 
III p. 1405 sq. i. V. lustratio. 

2) In annotatione haec addit: ^,L etymologie de 'pius' esi tres incer- 
taine, et il est possible, qu'elle ne donne aucunement le sens de 'purifier' ; 
mais ce sens est considerd comme premier par les anciens." Deinde 
verba affert Servii ad Verg. Aen I 378, IV 516, Ecl. VIII 82. 



vero notionem illam adeo esse mijtatam, ut lustratio ab 
expiatione distingueretur ; postea vero notiones lustrandi 
et piandi ita inter se esse confusas, ut dififerentiae inter 
varios sacros ritus ex illis vix et ne vix quidem cognosci 
possint. Ipsius verba afiferam : „En somme, Vexegese philo- 
logique ne permet pas d^asseoir sur tant de termes inter- 
changeables une distinction nette entre la purijication ou 
lustration proprement dite et Vexpiation religieuse.^^ Qua 
quidem opinione idem vir doctus eo adductus est, ut multa 
sacrificia, quae tum alibi, tum in actis fratrum arvalium 
piacula dicuntur, inter lustrationes numeraret. 

Quare haud inutile fuerit, inquirere, quae prima vocis 
piandi vis atque significatio fuerit; qua porro ratione 
sensim mutata in aliam atque aliam transierit. Etenim vide- 
bimus notiones purgandi vel luendi poenas eas non esse 
habendais, in quibus vox piandi nata sit, sed prae aliis sig- 
nificationem placandi principalem ducendam esse et nativam. 

1. Pius. ■ 

In huius vocis natura perscrutanda, linguarum comparatione 
parum proficimus, cum linguarum periti minime inter se con- 
sentiant, nec variae sententiae, qua facilitate proponantur, 
eadem et comprobentur ^). Quodsi omissa omni ratione lin- 
guistica, ex ipsis veterum scriptis, quae pii sit vis et sig- 
nificatio prima eruere lubet, iam statim concedendum est, 
significatione illa naturali et principali notari mutuam aliquam 
benevolentiam et caritatem; ut affinitas quaedam cum voce 
gothica infeinan minime sit reicienda. Mutuam autem dixi 
benevolentiam et caritatem, quia suapte natura pius ratio- 
nem ad alterum pertinentem in sese continet, qua ratione 
mutata mutatur et pietas. 

a. Pius=^reverens erga parentes. 

De hac significatione multa dicere iure videtur super- 
vacaneum. Etenim piuin Aenean revocare in mentem sufficiat. 
Hoc tantum addo, ApoIIinem quoque a Vergilio Aen. III 75 



]) WaldC; Lat. Etym. Worterb.^ p. 587. 



propter matris amorem pium vocari Arcitenentem, Cf. quoque 
Cic. de off. III 90. 

b. Pius = amore plenus erga fratres et 
s o r o r e s. 

Cf. Ovid. Met. Vlir 520, XI 329; Martial. II 41. 20. 

c. Pius = fidelis in maritum et dominum. 
Coniux fidelis vocatur pia, cf. Ovid. Met. XIII 301 ; Plaut. 

Amph. 1086. Quod de coniuge diximus, ad servum fidelem 
quoque pertinet, cf. Ovid. Met. IV 551. Sed et legiones 
eandem ob causam piae praedicantur, quod dilucide demon- 
strant tituli, cf, Dessau III 1 p. 446 legio I Adiutrix pia fidelis , 
p. 448 // Adiutrix pia fidelis, p, 452 V Macedonica pia 
fidelis, p. 453 VI Victrix pia fidelis, p. 454 VII Claudia 
pia fidelis, p. 455 VIII Augusta pia fidelis, p. 456 X 
Gemina pia fidelis, XI Claudia pia fidelis, p. 457 XIII 
Gemina pia fidelis, p. 458 XV Apollinaris pia fidelis, 
p. 459 XXII Primigenia pia fidelis. 

d. Piu s = r e 1 i gi o s e venerans et amans deos. 
Cf. Plaut. Rtid. 26; Cic. de leg. II 15; de nat. deor. 145 

et 56; Vergil. Georg. III 513, Aen. I 603. P/^^ quoque vocan- 
tur manes beatorum in Elysio, teste Bentleio, qui multa 
scriptorum testimonia attulit ad Horat. Carm. III 4. 6. 

e. Pius = amore et sollicitudine plenus 
erga liberos. 

Pia mater: Ovid. Met. XIII 301; Fast. IV 555, VI 559. 
Pius pater: Martial. IX 74; C. I. L. VI 1348, 1368, 1414, 
1449 cet. 

f. Pius == aequus benevolus clemens in 
s u b d i to s. 

Cf. Claudian. IV consul. Honor. (VIII) 276, p. 117 Koch 
sis pius in primis ; najn cum vincamur in omni munere, 
sola deos aequat clementia nobis ; Marc. Aurel. in z>ita Avid. 
Cass. 11. 7. non enim quidquam est, quod imperatorem 
Romanum melius commendet gentibus, ■ quam clementia ; 
haec patrem tuum in primis Pii nomine ornavit; C. I. L. 
VI 1200 clementissimo [piissi]moque principi .... pro in- 
numerabilibus pietatis eius beneficiis; C. I. L. VI. 1208 
Antonine tua diceris arte pius. 



g. Pius==aequus et propitius mortalibus. 

Di quoque ob aequitatem et benevolentiam pii dicuntur, 
Vergil. Aen. IV 382 pia numina; Ciris 219 piis divis. Ovi' 
dius Met. X 431 mitissimam matrem Cererem (cf. VI 118) 
pii nomine exornat. Pii et piae Di manes quoque nominan- 
tur teste Buecheler Carm. Ep. 837 et 1468. Intitulis scriptum 
legimus: C. I. L. VI 363 lunoni Piae, VI 3731 Terraematri 
deae piae et conservatrici meae. Arnobius adv. nat. VII 4 
deos gentium pios beneficos mites Q,y. civium suorum more 
commemorat. 

Sed et scriptores Christiani Deum verum pii nomine col- 
laudant. Cf. Tertull. de poen. 8 (I 1353 M) Deus sci- 
licet, tam pater nemo, tam pius nemo ; Lactant. D. I. VI 10 
(VI 667 M) Deus enim quoniam pius est\ August. C D. 
X 1 . 3 (XLI 279 M) ex qua loquendi consuetudine factum 
est, ut et Deus ipse dicatur pius\ Dracont. de Deo II 683 
tu Deus . . . pius et clemens, II 693 plus pius quam iustus.^ 
I 11 et II 609 pia vota Dei. 

h. Piusrrhospitalis. 

Penatibus ob Hberalitatem in hospites pii nomen imponit 
Martialis IV 64. 28 Tam comi patet kospitalitate : credas 
Alcinoi pios Penates. 

i. Pius=:amoenus iucundus gratus (,lief "). 

Horat. O^. III 21. 4 pia testa; Martial. X 87. 2, XII 6. 5 
pia Roma; Mart. Capell. VI 585, 191 G. pium diem. 

V.: Pie = benevole („liefdevol"). 

Cic. de senect. 81 memoriam pie servare; pro Planc, 98 
grate et pie facere; Vict. de Caes. 39. 15 pie admodum 
mansueteque. 

1. Pius = dis sacer. 

Ex significatione illa vocis pii, quae notionem amoris 
erga deos in sese continet, tres aliae emanaverunt. Una est 
notio sacri^ qua significatur rem aliquam peculiari modo 
dis vel deorum cultui esse addictam. Exempla sint: 

pium far: Vergil. Aen. V 745; Horat. Od. III 23. 20; 
Tibull. III 4. 10; Arnob. adv. nat. VII 26. 

pia vitta: Vergil. Aen. IV 637, 

pii vates: Vergil. Aen. VI 662, IV 464 (= musis sacri). 



pii luci: Horat. Od. III 4. 6 (= musis sacri). 

pii sedes: Vergil. Cul, 38 et 374. 

pia tura : Ovid. Her. VII 24, XXI. 7. 

m. Pius = secundum ius divinum. 

Altera notio est illa, qua notatur aliquid cum iure divino 
congruere. lUo sensu bellum a Romanis pium vocatur, cf. 
Liv. I 32. 12, VIII 6. 5, IX 8. 6, XLII 47. 8, eadem ratione 
et arma teste Liv. IX 1. 10. De belli iure conferas velim 
Liv. I 22. 4 pie bellum indici posse et I 32. 6 et 7 iuste 
pieque legatus venio .... si ego iniuste impieque. Quid 
exigatur ut bellum revera pium sit, bene explicat Cic. de 
off. I 36. 

n. Pius==purus castus. 

Tertia si grammaticis antiquis credimus, est puritatis 
notio. Cf. Serv. ad Vergil. Aen, I 382 pius potest esse et 
purus et innocens et omni carens scelere; ad Ecl. VIII 82 
quid enim est pium nisi castum ? Non. Marcell. M 371 L 
592 pium castum. Nonnumquam manus quoque piae dicun- 
tur. Cf. Vergil. Aen, III 42, IV 517 ; Tibull. III 2. 16. Ad 
Vergil. Aen, III 42 Strvms 3irmota.t pias autem, propter penates 
de excidio liberatos, ad IV 516 ipsa Dido mola et piis 
manibus, id est puris, deos testatur. Magis autem verisimile 
est principio illas manus pias esse nominatas, quibus ante 
sacrum peragendum rite lavatis, deinde supplicum more ad 
coelum tensis, Romanorum ritu arae erant tangendae, ideo- 
que his ritibus quodam modo erant dis sacrae. 

2. IMPIUS. 

In voce impii, ratione habita contrarii, omnia quae de 
vocabulo pii exposuimus valere facile intelliges. Habes 
impium 

in parentes Horat. Epod, III 1 ;. Sueton. Rhet, 6 ; 
Senec. H. F. 966, 

i n a f f i n e s Cic. pro Quint. 26, 

in maritum et dominum Horat. Od. III 11. 31 
tmpiae sponsos potuere duro perdere ferro ; Curt. V 12. 13 



vero notionem illam adeo esse miitatam, ut lustratio ab 
expiatione distingueretur ; postea vero notiones lustrandi 
et piandi ita inter se esse confusas, ut differentiae inter 
varios sacros ritus ex illis vix et ne vix quidem cognosci 
possint. Ipsius verba afferam : nEn somme, rexegese pkilo- 
logique ne permet pas d^asseoir sur tant de termes inter- 
changeables une distinction nette entre la purification ou 
lustration proprement dite et fexpiation religieuse.^^ Qua 
quidem opinione idem vir doctus eo adductus est, ut multa 
sacrificia, quae tum alibi, tum in actis fratrum arvalium 
piacula dicuntur, inter lustrationes numeraret. 

Quare haud inutile fuerit, inquirere, quae prima vocis 
piandi vis atque significatio fuerit; qua porro ratione 
sensim mutata in aliam atque aliam transierit. Etenim vide- 
bimus notiones purgandi vel luendi poenas eas non esse 
habendais, in quibus vox piandi nata sit, sed prae aliis sig- 
nificationem placandi principalem ducendam esse et nativam. 

1. PIUS. " 



In huius vocis natura perscrutanda, linguarum comparatione 
parum proficimus, cum linguarum periti minime inter se con- 
sentiant, nec variae sententiae, qua facilitate proponantur, 
eadem et comprobentur ^). Quodsi omissa omni ratione lin- 
guistica, ex ipsis veterum scriptis, quae pii sit vis et sig- 
nificatio prima eruere lubet, iam statim concedendum est, 
significatione illa naturali et principali notari mutuam aliquam 
benevolentiam et caritatem; ut affinitas quaedam cum voce 
gothica infeinan minime sit reicienda. Mutuam autem dixi 
benevolentiam et caritatem, quia suapte natura pius ratio- 
nem ad alterum pertinentem in sese continet, qua ratione 
mutata mutatur et pietas. 

a. Pius^ireverens erga parentes. 

De hac significatione multa dicere iure videtur super- 
vacaneum. Etenim pium Aenean revocare in mentem sufficiat. 
Hoc tantum addo, Apollinem quoque a Vergilio Aen. III 75 



]) Walde, Lat. Eiym. Worterb^ p. 587. 



ropter matris amorem pium vocari Arcitenentem. Cf. quoque 
ic. de off. III 90. 

b. Pius = amore plenus ergafratres et 
o r o r e s. 

Cf. Ovid. Met, VIII 520, XI 329; Martial. II 41. 20. 

c. Piu s = f i d el i s in maritum et dominum. 
Coniux fidelis vocatur pia, cf. Ovid. Met. XIII 301 ; Piaut. 

Amph. 1086. Quod de coniuge diximus, ad servum fidelem 
quoque pertinet, cf. Ovid. Met. IV 551. Sed et legiones 
eandem ob causam piae praedicantur, quod dilucide demon- 
strant tituli, cf. Dessau III 1 p. 446 legio I Adiutrix piafidelis, 
p. 448 // Adiutrix pia fidelis, p, 452 V Macedonica pia 
fidelis, p. 453 VI Victrix pia fidelis, p. 454 VII Claudia 
pia fidelis, p. 455 VIII Augusta pia fidelis, p. 456 X 
Gemina pia fidelis, XI Claudia pia fidelis, p. 457 XIII 
Gemina pia fidelis, p. 458 XV Apollinaris pia fidelis, 
p. 459 XXII Primigenia pia fidelis. 

d. Piu s = r e 1 ig i o s e venerans et amans deos. 
Cf, Plaut. Rud. 26; Cic. de leg. II 15; de nat. deor. 145 

et 56; Vergil. Georg. III 513, Aen. I 603. /V<3(^ quoque vocan- 
tur manes beatorum in Elysio, teste Bentleio, qui multa 
scriptorum testimonia attulit ad Horat. Carm. III 4. 6. 

e. Pius = amore et sollicitudine plenus 
erga liberos. 

Pia mater: Ovid. Met. XIII 301; Fast. IV 555, VI 559. 
Pius pater: Martial. IX 74; C. I. L. VI 1348, 1368, 1414, 
1449 cet. 

f. Pius =: aequus benevolus clemens in 
s u b di t o s. 

Cf. Claudian. IV consul. Honor. (VIII) 276, p, 117 Kocii 
sis pius in primis ; nam cum vincamur in omni munere, 
sola deos aequat clementia nobis; Marc. Aurel. in vita Avid. 
Cass. 11. 7. non enim quidquam est, quod imperatorem 
Romanum melius commendet genfibus, quam clementia; 
haec patrem tuum in primis Pii nomine ornavit; C.I. L. 
VI 1200 cle^nentissimo [piissi]moque principi , . , . pro in- 
numerabilibus pietatis eius beneficiis; C. I. L. VI. 1208 
Antonine tua diceris arte pius. 



g. Pius = aequus et propitius mortalibus. 

Di quoque ob aequitatem et benevolentiam pii dicuntur, 
Vergil. Aen. IV 382 pia numina; Ciris 219 piis divis. Ovi- 
dius Met, X 431 mitissimam matrem Cererem (cf. VI 118) 
pii nomine exornat. Pii et piae Di manes quoque nominan- 
tur teste Buecheler Carm. Ep. 837 et 1468. In titulis scriptum 
legimus : C. I. L. VI 363 lunoni Piae, VI 3731 Terrae matri 
deae piae et conservatrici meae. Arnobius adv, nat. VII 4 
deos gentium pios heneficos mites Qyi civium suorum more 
commemorat. 

Sed et scriptores Christiani Deum verum pii nomine col- 
laudant. Cf. TertuU. de poen. 8 (I 1353 M) Deus sci- 
licet, tam pater nemo, tam pius nemo) Lactant. D, I. VI 10 
(VI 667 M) Deus enim quoniam pius est\ August. C. D. 
X 1 . 3 (XLI 279 M) ex qua loquendi consuetudine factum 
est, ut et Deus ipse dicatur pius\ Dracont. de Deo II 683 
tu Deus . . . pius et clemens, II 693 plus pius quam iustus.^ 
I 11 et II 609 pia vota Dei. 

h. Pius = hospitalis. 

Penatibus ob liberalitatem in hospites pii nomen imponit 
Martialis IV 64. 28 Tam comi patet hospitalitate : credas 
Alcinoi pios Penates. 

i. Pius=amoeiius iucundus gratus (j,Uef"). 

Horat. Od. III 21. 4 pia testa; Martial. X 87. 2, XII 6. 5 
pia Roma; Mart. Capell. VI 585, 191 G. pium diem. 

V.: Pie == benevole (^liefdevol"). 

Cic. de senect. 81 memoriam pie servare; pro Planc. 98 
grate et pie facere; Vict. de Caes. 39. 15 pie admodum 
mansueteque. 

1. Pius=:dis sacer. 

Ex significatione illa vocis pii, quae notionem amoris 
erga deos in sese continet, tres aliae emanaverunt. Una est 
notio sacriy qua significatur rem aliquam peculiari modo 
dis vel deorum cultui esse addictam. Exempla sint: 

pium far: Vergil. Aen. V 745; Horat. Od. III 23. 20; 
Tibull. III 4. 10; Arnob. adv. nat. VII 26. 

pia vitta: Vergil. Aen. IV 637. 

pii vates: Vergil. Aen. VI 662, IV 464 (= musis sacri). 



pii luci: Horat. Od. III 4. 6 (= musis sacri). 

pii sedes: Vergil. CuL 38 et 374. 

pia tura: Ond. Her. VII 24, XXI. 7. 

m. Pius = secundum ius divinum. 

Altera notio est illa, qua notatur aliquid cum iure divino 
congruere. Illo sensu bellum a Romanis pium vocatur, cf. 
Liv. I 32. 12, VIII 6. 5, IX 8. 6, XLII 47. 8, eadem ratione 
et aryna teste Liv. IX 1. 10. De belli iure conferas velim 
Liv. I 22. 4 pie bellum indici posse et I 32. 6 et 7 iuste 
pieque legatus venio .... si ego iniuste impieque. Quid 
exigatur lit bellum revera pium sit, bene explicat Cic. de 
off. I 36. 

n. Pius = puruscastus. 

Tertia si grammaticis antiquis credimus, est puritatis 
notio. Cf. Serv. ad Vergil. Aen. I 382 pius potest esse et 
purus et innocens et omni carens scelere; ad Ecl. VIII 82 
quid enim est pium nisi castum ? Non. Marcell. M 371 L 
592 pium castum. Nonnumquam manus quoque piae dicun- 
tur. Cf. Vergil. Aen. III 42, IV 517; Tibull. III 2. 16. Ad 
Vergil. Aen. III 42 Servius dcanotdA. pias autem, propter penates 
de excidio liberatos, ad IV 516 ipsa Dido mola et piis 
manibus, id est puris, deos testatur. Magis autem verisimile 
est principio illas manus pias esse nominatas, quibus ante 
sacrum peragendum rite lavatis, deinde supplicum more ad 
coelum tensis, Romanorum ritu arae erant tangendae, ideo- 
que his ritibus quodam modo erant dis sacrae. 

2. IMPIUS. 

In voce impii, ratione habita contrarii, omnia quae de 
vocabulo pii exposuimus valere facile intelliges. Habes 
impium 

in parentes Horat. Epod. III 1 ; Sueton. Rhet. 6 ; 
Senec. H. F. 966, ' , . 

i n a f f i n e s Cic. pro Quint. 26, 

in maritum et dominum Horat. Od. III 11. 31 
impiae sponsos potuere duro perdere ferro ; Curt. V 12. 13 

impie deserere regem. Ob notam fidem Punicam impia Car- 
thago quoque habetur ab Horatio Od. IV 8. 17, 

in deos Cic. de nat. deor. II 44; de leg. II 15 et 22; 
Horat. Od. III 4. 42 impios Titanas ; TibuU. I 3. 52 dicta 
impia in deos. Tartara, quae quidem domus sunt impiorum, 
a Vergilio Aen. V 733, VI 543 impia vocari non est quod 
mireris ; 

d.e parentibus dictum in liberos Dracont. LIV 
177 Baehr. P. L. M. V p. 198 impia Colchis. 

Quod magis est mirandum, etiam Deos ob iniquitatem et 

saevitiam nonnumquam impios videmus appellatos. Vergil. 

Georg. I 511 impius Mars\ Calpurn. Ecl. I 46 impia Bel- 

Jona, Dracont. LIV 436 Baehr. P. L. M.. V ^.2Qi^impierex 

Erebi, 

Tacitus quoque Ann. XVI 31 magica numina deos impios 
vocat. Cur Horatius Od. II 17. 22 Saturno impii nomen 
tribuere audeat, Servius ad Vergil. Aen. IV 92 etPropertius 
IV 1. 84*) plane enucleant. Impia pensa QXoihomsSxiconsol. 
ad Liv. 240 Baehr. P.L.M. I p. 112 non est quod Heinsius 
emendet, et invida legat. 

Ut pius, significatione sensim mutata, pro blando ponitur, 
sic et voci impii paulatim vis saevi et immitis subicitur. 
Cf. Vergil. Ecl. I 70 impius miles\ Horat. Epod. V 13 
impia mollire TkrcCcum pectora, XVI 9 impia aetas\ Ovid. 
Amor. I 8. 104 impia sub dulci melle venena. 

3. PIETAS. 

Uti pius sic et pietas rationem habet amoris in alterum. 
Cic. de inv. II 66 pietatem, quae erga patriam aut parentes 
aut alios sanguine coniunctos officium conservare moneat, 
II 161 pietas per quam sanguine coniunctis, patriaeque 
benevolis officium et diligens tribuitur cultus ; Somn. 3.8 = de 
re publ. VI 16 iustitiam cole et pietatem, quae cum magna 
in parentibus et propinquis, tum in patria maxima est. 



1) Serv. /. /. scit etiim Saturui stellmn nocendi facultatem habere 
Propert. /. /. grave Saturni sidtis in omne caput. 



a. Pietas = parentibus debitus atnor et 
reverentia. 

Cf. Terent. Andr. 869 ; Cic. Part. 78 iustitia . . . erga 
parentes : pietas ; pro Planc. 80 quid est pietas nisi voluntas 
grata in parentes ? Plin. Epist. X 1. 1. T>e pietate erga 
matrem cf. Cic. Tusc. Disp. I 113 et Ovid. Met. VI 503, 
de pietate erga patrem Vergil. Aen. III 480, VI 688, IX 294 ; 
Liv. XXXIX 47. 10; Ovid. Met. VII 169 et 336, X 366, 
XIV 109. 

b. Pietas = fraternus animus. 

Cf. Ovid. Met. IX 460 et XIII 663. Paululum latius pietas 
extenditur Cic. pro Quinct. 26 pietate propinquitas colitur. 
Vide etiam Cic. ad famil. I 1 et VI 20. 2 summa pietate 
te desiderant (= „IiefdevolIe verwachting"). 

c. Pietas = fidelitas in coniugem et do- 
m in u m. 

De coniugum pietate cf. Ovid. Met. VI 635, XV 549; 
Trist. I 3. 86. 
De pietate in dominum cf. Ovid. Met. I 204. 

d. P i e t a s == s o 1 1 i c i t u d et amor in liberos. 
Cf. Ovid. Met. VI 629, VIII 508, IX 679, XII 29; Tacit. 

Agric. 7; Dracont. LIV 104 et 110 Baehr. P. L. M. V 164. 

e. Pietas = amor et reverentia erga deos. 
Cf. Cic. de nat. deor. I 3 et 4 ; ^^ fin. III 73 ; de leg. II 

25; Vergil. Aen. I 10 et 253, II 430 et 690, V 783. 

f. Pietas = benevolentia et clementia in 
s ub dit os. 

Cf. C. I. L. VI 1089 et 1200 pro innumerabilibus pietatis 
eius beneficiis. Paulatim vero haec significatio ita in amplius 
domicilium migrat, ut iam omnis misericordia/2>if^/?.r nomine 
exornetur, cf. Vergil. Aen. IX 493 figite me, si qua est 
pietas; Ovid. Met. XV 109 et 173; Arnob. adv. nat. VII 9 
interroga pietatem. 

g. Pietas = aequitas et misericordia de- 
o r u m. ' , . 

Non hominibus tantum, immo et dis pietatem tribuunt 
Romani, cf. Vergil. Aen. II 536 di, si qua est coelo pietas, 
quae talia curet, V 688 si quid pietas antiqua labores 

respicit humanos ; Sil. Ital. VI 410 si qua deis pietas. In 
B^ecatione Terrae 16 Baehr. P. L. M. I 139 dea Tellus 
laudatur : pietate .... vicisti divum numina, Quae locutio 
scriptoribus quoque christianis minime est inusitata, teste 
Laet. D. I. IV 17 (VI 501 M) volens enim vitae ac saluti 
pro aeterna sua pietate consulere, VI 24 (VI 723 M) Deus 
imbecillitatem nostram sciens, pro sua pietate apertiit homini 
portum salutis, et August. C. D. X 1, 3 (XLI 279 M) 
pietas quoque proprie Dei cultus intellegi solet, quam Graeci 
su<rs(3£ii»v vocant. Haec tamen et erga parentes officiose 
haberi dicitur. More autem vulgi hoc nomen etiam in operi- 
bus misericordiae frequentatur : quod ideo arbitror evenisse, 
quia haec fieri praecipue mandat Deus eaque sibi vel pro 
sacrificiis vel prae sacrificiis placere testatur. Ex qua 
loquendi consuetudine facium est, ut et Deus ipse dicatur 
'pius', quem sane Graeci nullo suo sermonis usu sms^vi 
vocant, et Dracont. de Deo I 20, II 360, 492, 695, III 185. 

4. IMPIETAS. 

Quamquam impietatis vocabuli vis atque significatio minus 
late patet et plerumque ad deorum officia restringitur, tamen 
quaedam notionis discrimina digna sunt quae annotentur. 

Matris in liberos. Vergil. Cul. 249 supero . . . im- 
pietate fera vecordem Colchida matrem; Ovid. J/^^. VIII 477. 

Hominum in deos (&7s^sia'). Cic. de fin. IV 66 ; 
de leg. I 40, unde significatio latius sese extendit ut idem 
valeat ac scelus, nefas. 

Adversus principem aequivalet laesae maiestati. 
Tac. Ann. VI 47; Plin. Epist. VII 33. 7; Paneg.^Z^. 3. 

Crudelitati similis est impietas apud Tertullianum 
de spect. 19 (I 726 M) si saevitiam, si impietatem, si 
feritatem permissam nobis contendere possumus, eamus in 
amphitheatrum. 

5. PIARE ET EXPIARE. 

Grammatici veteres in verbis piandi et expiandi definien- 
dis et explicandis nonnulla annotaverunt, quae quid valeant 

postea videbimus. Prius in unum colligere expediet. Serv. 
ad Vergil. Ecl. VIII 82 quid enim est pium nisi castum ? 
quoniam piare est pr o p i ti ar e, qttod accidere non potest, 
nisi caste inservitum erit rebus sacris, ad Aen. I 378 
sane pius. potest esse et purus et innocens et omni carens 
scelere ; piare enim antiqui purgare dicebant : inde 
etiam piamina, quibus expurgant komines, et qui purgati 
non sunt impii, ad Aen. II 140 piabunt: expiabunt: et twv 
iji,k(Tm esty nam plerumque imp i ar e significat, atd Aen. 
III 264 expiatorios, unde : Dii prohibete minas, ad 
Aen. VI 379 ossa piabunt: placabtmt, expiabunt, Non. 
Marcell. M 151, L 221 : piem, c oldm, cus to diam. 
Plautus Asinaria {506): 

"ubi piem pietatem, si istoc more moratam tibi 
postulem placere, mater, miki quo pacto praecipis ?' 

M 370 L 588 piare dicitur impiar e, c ont aminar e. 
Vergilius lib. VI {569) : 

'distulit in seram commissa piacula mortem' 
Piare, expiare, purefacere, Vergilius lib. VI {153): 

'duc nigras pecudes, ea prima piacula suntol 
Piare, c o nd er e, consecrare. Vergilius lib. VI {379) ■ 

'prodigiis acti caelestibus ossa piabuntl 

Fest. M 213 L 232 piari eos velut proprio verbo^ ait Ver- 
rius, qui parum sint animati: cum mentis suae non sunt, 
per quaedam verba liberantur incommodo. 

Haec grammaticorum testimonia cum attente et diligenter 
consideramus, illud tantum certi ex eorum dictis confici 
potest, originem verbi piandi Romanis minime fuisse per- 
spectam. Servius, ni fallor, in contrarias trahitur partes, 
cum haesitet utrum significationem placandi an purgandi 
naturalem declaret et principalem. Quod si ad Aen: I 382, 
allata voce piaminis, vocabulo piandi naturaliter purgationis 
vim inesse ostendere conatur, rationes quas affert parum 
valere existimo, cum vocem quoque pia?mnis dubiae esse 

significationis certe constet (etenim tum purgationem tum 
placationem ostendit), et ipso Ovidio testante (cf. Fast. 11 19) 
piamen^ quod quidem purgamen significat, recentioris esse 
aetatis clare appareat. 

Quae Nonius affert, aut nil novi continent, aut etiam falsa 
iure sunt habenda; piare enim minime idem valere ac 
condere, quis est qui nesciat? 

Quod autem ad verba Verrii Flacci apud Festum attinet 
piari eos velut proprio verbo, qtu parum sint animati, om- 
nibus bene consideratis, utrum piare hoc loco \\mpurgandi 
an sedandi et placandi animum habeat diiudicare non audeo. 
De ipso ritu postea plura dicturus sum. 

Quae cum ita sint, a placitis grammaticorum longe receda- 
mus oportet; videndum igitur quomodo voces pii et piandi 
connexae inter se et iugatae sint. Cum autem {ex)piare cum 
pio cohaereat ut {ex)caecare cum caeco et propitiare cum 
propitio, nativa vero vis vocis pii, ut supra demonstravimus, 
rationem amoris in se contineat et bonitatis, eadem ratio 
in verbo piandi insit oportet. Significatio erga nativa et pri- 
maria verbi est: 

1. piare=pium reddere = amorem recon- 
ciliare = placare. 

2. piare = laesionem sanare = iets goed 
maken, etwas gut machen, to makegood 
again. 

Ex hisce duabus significationibus sensim aliae atque aliae 
emanavere. Quod et ipsis rebus luculenter confirmatur, ut 
exemplis hic afferendis, mox apparebit. 

a. Piare, expiare = placare, propitiare. 

Cic. in Verr. IV 111 Cereris numen,.., expiare volebant ; 
de leg. II 63 solum frugibus expiatum (= terra frugibus 
placata). 

Horat. Epist. II 1. 143 Tellurem porco, Silvanum lacte 
piabant. 

Liv. IX 1. 3 expiatum est, quidquid .... irarum in nos 
coeiestium fuit. 

Ovid. Art. Am. I 649 monstratque piari .... sanguine 
posse lovem; Fast. I 318 lanus agonali luce piandus erit. 

Propert. IV 18. 17 matris iram natorum caede piavit 

amor. 

Val. Max. VII 2. 5 ut haberent di cuius capite^ si quid 
irae conceperant, expiarent, 

Petron. Sat. 105 ut tutela navis expiaretur (postea eodem 
sensu placare). 

Senec. Oct. 859 iram expiabit, prima quae meruit, meam. 

Fest. M 213 L 234 piandi propitiandique causa immo- 
lantur. 

Justin. XXVI 2. 2 sperantesque deorum minas expiari 
caede suorum posse. 

Claudian. in Eutrop. I (XVIII) 19, p. 53 Koch quae tantas 
expiet iras victima ^ 

Notatu dignissimum est illud quoque Propertii IV 9. 19 
inde coronatas ubi ture piaveris aras. Quid hoc loco sibi 
velit piare clare nos docet Ovidius Met. XV 574 placat 
odoratis herbosas ignibus aras, necnon locutio quaedam Ver- 
giliana {Aen. VII 764 et IX 585) pinguis et placabilis ara ^). 
Transnominatio (^yt.eroowyt,ioC) est : Ara piatur vel placatur, si 
sacrificiis in ara factis, di piantur vel placantur. Transnomi- 
nationes supra allatae mire illustrantur verbis hisce Ovidianis 
{Met. VII 589) quotiens pro coniuge coniunx, pro gnato geni- 
tor . . . non exoratis animam finivit in aris. Transnominatio 
quoque illud est Propertii I 1. 19 sacra piare focis. Valent 
haec verba idem ac deos impios sacris faciendis placare ^). 

Nonnumquam verbum piandi apud scriptores veteres de- 
prehendimus, cum de manibus agitur placandis, cf. Cic. in 
Pis. 16 poenas expetistis^ quibus coniuratorum manes mor- 
tuorum expiaretis et Tacit. Hist. III 25 piatos patris manes. 
Idem valet piare manes ac manes placare, quod scriptum 
legimus Liv. I 20. 7; Ovid. Fast. II 533, 570; Lucan. II 173, 
VIII 857; Val. Flacc. Argon. III 408. Etiam hoc loco variae 
notandae sunt transnominationes : 



1) Cf. quoque Claudian. in Eutrop. I (XVIII) 20, p. 53 Koch quo 
diras itigulo placabimus aras? 

2) Dii impii sunt numina magica, cf. Tac. Ann. XVI 31. Minus recte 
hunc locum explicat P. J. Enk, ad Propert. carm. comm. critic, p. 8. 

Vergil. Aen. VI 379 ossa piare, 

Propert. V 7. 34 busta piare, 

Ovid. Met. XIII 515 busta piare; Fast. II 33 placatis 
sepulcris, V 426 busta piare. 

Statius Theb. VII 92 cineres placare. 

Omnes has locutiones nil aliud valere nisi placare manes, 
am non est quod fusius explicem. 

Saepe apud veteres scriptum legimus prodigia ostenta 
sidera somnia piare, expiare, similia. Quod ut recte intelli- 
gamus, haec tria praemitto: 

Senec. Oct. 758 ut expientur noctis et somni mi nae. 

Senec. Q. N. II 38 (quo loco de prodigiorum procuratio- 
nibus agitur) idem tibi de expiationibus dico : effugiet peri- 
cula, si expiaverit praedictas divinitus min a s; cct hoc 
quoque in fato est, ut expiet: ideo expiabit. 

Apul. Met. III 2 min a s portentorum hostiis circum- 
foraneis expiant. 

Tribus quos attuli locis attente consideratis, iam statim 
apparet locutionem prodigia expiandi, non esse nisi illam 
transnominiationem, quam supra commemoravi: prodigia cet. 
expiare — iram deorum prodigiis cet. manifestatam expiare, 
placare. Saepissime vero verbum {ex)piandi hac significatione 
usurpatum legimus, ut patet hisce testimoniis: 

Cic. de div. II 130 quemadmodum ea {p7'odigia) procuren- 
tur atque expientur ; de leg. II 21 fulgura atque obstita 
pianto. 

Liv. V 50. 5 expiandae . . . voces nocturnae, XXIII 31. 15 
prodigia cum cura expiata, 36. 10 expianti ea {prodigia), 
39. 5 expiata prodigia, XXVIII 21 . \6 portentum quod nullis 
hostiis . . . expiari possit, XXX 38. 9 cetera {prodigid) hostiis 
maioribus expictta, XXXIV 55. 2 expiando {prodigia), XXXVI 
37. 6 prodigiis expiandis, XXXIX' 46. 5 prodigii expiandi 
causa, XL 59. 8 ad ea {prodigia) expianda, XLI 13. 3 
prodigium expiatum, XLII 2. 6 prodigiis expiandis. 

Jul. Obs. 2 lapidum pluviae . . . expiatae, 23 prodigium . . . 
expiatum, 39 /acte . . . pluit, hostiisque expiatum, 47 {bubo) 
cum piaretur, 52 {prodigium) expiatum. 

Ovid. Heroid. XIX 194 est sacris illa {noctis imago) piata 

meis^); Fast. III 291 ritum {fulminis) piandi, 311 fulmen 

piare. 

Phaedr. III 3. 11 sed expiari {monstrum) posse maiore 

kostia. 

Val. Max. I 7. 3 id {pmen) . . . expiaturis. 

Plin. N. H. II 92 terrificum sidus . . . non leviter piatum, 
11 238 {prodigia) piavit, XI 55 ostenta . . ,. saepe expiata 
magnis eventibus, XV 57 fulgurata piari non queunt 
facile. 

Petron. Sat. 104 somnia expiavit ^). 

Martial. XI 50. 8 expiet . . . somnos *). 

Tac. Ann. XV 47 sidus cometes . . . expiatum; Hist. V 13 
prodigia quae . . . piare fas habet gens sttperstitioni obnoxia. 

Sueton. Ner. 36. 2 ostenta . . . expiare; Galb. 18. 5 ad 
expiandum somnium. 

Sil. Ital. VIII 120 ad visa (somni) pianda \ 

Amm. Marcell. XIX 12. 20 portenta . . . qiiae quoniam non 
expiantur ut apud veteres, publice inaudita praetereunt. 

Arnob. adv. nat. V 1 expiabis . . . capite fulgurita. 

b. Piare, expiare = colere. 

Ex placandi significatione, vi vocis sensim mutata, notio 
colendi exoritur, sicut nonnumquam et ipsa vox placandi 
latius patens generalem colendi notionem complectitur; et 
ita quidem ut primaria vis propitiandi nonnunquam omnino 
absit, cf. Porph. ad Horat. Od. I 36. 1 placare pro eo quod 
est "gratiam referre intelligendum. Vocabulum quoque 
piandi aliquando vim habere colendi, iam paucis illustrabo 
exemplis. 

Plaut. Asin. 506 ubi piem pietatem ? 

Propert. V 9. 25 fontesque piandos (= colendos venera- 
biles). 

Sil. Ital. IV 819 di patrii, quorum delubra piantur. 

Prudent. Psychom. 911 virtutum gemmas componat sede 
piata (= veneranda). / , - 



1) Quoad vim locutionis somnixwt expia?idi cf. Tibull. III 4. 9 omina 
noctis farre pio placant et saliente sale. 

c. Piare, expiare = sanare^), weer goed 
m a k e n. 

Cic. Philipp. V 40 sed omnia mihi videntur deorum im- 
mortalium iudicio expiaia, Sex. Pompeio reipublicae conser- 
vato; pro dom. 132 si quid tibi aut piandum aut instituen- 
dum fuisset religione domestica; de har. resp. 11 sed primum 
expiabo religionem aedium mearitm; ad Att. I 17. 7 illa, 
quae violata, expiabuntur ; de div. I 10 quod neglectum . . . 
expiatum est ; de leg. 11 37 imprudentiam consilio expiatam. 

Caes. B. G. V 52. 6 expiato incommodo. 

Liv. I 14. 3 expiarentur legationis iniuriae, XXXVII 45. 7 
expiare errorfm. 

Val. Max. I 7. 4 quae res nisi attenta ludorum instaura- 
tione expiata esset. 

Arnob. adv. nat. IV 36 quod nullis possit satisfactionibus 
expiari. 

lam ex ipsa rerum natura consequitur, ut nonnuniquam, 
praesertim cum de religionibus agatur, sanatio illa, quae 
piandi voce significatur, sacrificiis perficiatur vel aliis sacris 
ritibus ; unde sacrificii notionem iam saepe verbo piandi 
subesse, facile intelligitur. 

Cic. de leg. II 22 sacrum commissum quod neque expiari 
poterit, impie commissum esto; quod expiari poterit, publici 
sacerdotes expianto. 

Liv. XXVIII 27. 6 commissa . . . quae sine piaculis ingen- 
tibus expiari {non) possunt, XXIX 20. 10 relatum est de 
expiandis, quae ... in templo Proserpinae tacta ac violata 
elataque inde essent, XXXI 12. 5 curam expiandae viola- 
tionis eius templi, XXXI 13. 1 expiatis omnibus religionibus. 

Fest. M 347 L 470 expiandi gratia aries m[actatur]. 

Cum autem laeso iure divino, saepissime hoc ipso expiatio 
perficiatur, quod aut debitae poenae solvuntur, aut ipsum 
ius laesum vindicatur, aut impius poena afficitur, aut pur- 
gantur maculae, iam mirum non est, vocem piandi ab ipsa 
sanationis notione in aliam atque aliam abiisse ; quae quidem 



1) Quoad vira vocis sanandi cf. locutiones sanare incommodum, sanare 
scelus, sanare causam, ceteras. 

significationes praecipuae sunt luendi poenas, ulciscendi, 
puniendi, purgandi. 

d. Piare, expiare=:poenas solvere, uit- 
b o e t e n. 

Caes. B. C. I 7. 5 superioris aetatis exempla expiata 
Saturnini atque Gracchorum casibus docet. 

Vergil. Aen. II 140 culpam hanc . . . morte piabunt, II 184 
effigiem statuere, nefas quae triste piaret. 

Horat. Epod. XVII 37 poenas luam, paratus expiare. 

Val. Max. II 8. 3 ut si quid religionis insolentia com- 
misisset, poena expiaret, VII 3 ext. 1 occasionem . . . expian- 
dae religionis^ rapuit. 

Senec. Med. 615 temerata iura piavit {==. het roekeloos 
overtreden); Phoen, 168 scelusulla expiari credidi poena. 

Tacit, Hist. IV 11 malam potentiam servili supplicio 
expiavit. 

Plin. Paneg. XXXIII 3 miseras voluptates unco et ignibus 
expiavit; Epist. VIII IQ. 1 quem errorem magnis documen- 
tis expiavit. 

Sil. Ital. VII 545 magna mercede piabunt erroris rabiem, 
XI 83 piaret tristia dicta . . . et lueret verba impia leto. 

Quinct. Decl. Maior. XII 11 commissum nefas devoto 
capite expiamus, XVII 9 serpentibus expianda feritas. 

Porphyr. in Horat. Od. I 28. 34 nullo modo expiabis hoc 
scelus. 

Priap. tXXVII 7 Baehr. P. L. M. I p. 85 expiare 
culpam. 

Min. Fel. Oct. 38. 7 impietas expietur. 

Lactant. in Stat. Theb. XI ^06 expiabo parricidium fratris 
mea morte. 

Tertull. de pud. 19 (II 1071 M) casu . . . poenitentia 
expiato. 

Lactant. D. I. IV 27 (VI 533 M) quod gravissimis per- 
sequentium poenis expiaretur. 

August. C. D. I 19 (XLI 33 M) ita doluit, ut morte 
putaret expiandum. 

e. Piare, expiare = poenire, ulcisci. 

Cic. pro Mil. 73 cuius supplicio senatus solemnes religiones 

2 

expiandas saepe censuit ^) ; in Pison. 85 tua scelera dii . . . 
in nostros milites expiaverunt ; in Verr. I 8 religiones . . . 
expiandae et civium Romanorum cruciatus, IV 1 1 1 sacrorum 
vetustatem, fani religionem istius . . . supplicio expiari vole- 
bant; de har. resp. 35 nomen... populi Romani tanto scelere 
contaminavit, ut nulla re possit, nisi ipsius supplicio 
expiari. 

Caes. B. G. VIII 48. 8 expiato suo dolore. 

[Sall.] ad Caes. 3 sanguine sanguinem expiandum. 

Horat. Od. I 2. 19 cui dabit partes scelus expiandi lup- 
piter ? 

Propert. IV 3. 9 Crassos clademque piate, V 1. 50 rura 
pianda, V 9. 55 metuenda lege piatur. 

Ovid. Met. VIII 483 mors morte pianda est. 

Val. Max. I 1. 13 pari vindicta parentum ac deorum 
violatio expianda est, VII 2. 5 animadvertit quo pacto in- 
iuria imperatoris vindicari deberet, quemadmodum violata 
religio expianda foret. 

Plin. N. H. XXXIII 144 quae omnia expiavit bellum. 

Senec. Oed. 247 nunc expietur numinum imperio scelus. 

Stat. Tkeb. IX 60 hunc morte piabo. 

Sil. Ital. VII 487 patruique piabit idem ultor patrisque 
necem, XIV 154 casus (i. e. cruciatus, quos erat perpessus) 
piabat. 

Flor, I 6. 3 clades ingentibus expiata victoriis. 

lustin. VIII 2. 6 quod orbis 'viribus expiari debuisset. 

Paul. M 66 L 57 caput violatoris expiatur. 

Nazar. in hon. Const. 32, p. 237 Baehr. spectaculum . . . 
funeris expiaret. 

Auson, Teckn. VIII 11, p. 161 Vevper pias divuminiurias, 
nocticolor Styx. 

August. de nupt. et concupisc. II 43 (XLII 461 M) pec- 
cati, quod . . . expiatur in renascente; de nat. et grat. 18.20 
(XLIV 256 M) expianda esse peccata commissa. 



1) Notio uUionis abesse videtur in loco Ciceronis de har.resp.W,^^ 
quo egimus pag. 16 sub c. 

f. Piare, expiare=purgare. 

Tertia quae ex notione sanandi (weer goed malcen) effio- 
ruit significatio, ea est quam iniuria nonnuUi nativam exis- 
timant et principalem purgandi. Vocabulum autem pii^ qua- 
tenus eua-sl^sioiv erga deos exhibet, plurimum attulisse ut illa 
significatio oriretur, nemo non videt. Quod quidem piare 
extendebatur in purgandi quoque notionem, effecit ut ali- 
quando grammatici veteres pium idem naturaliter ac purum 
valuisse iniuria existimarent. Notandum tamen est, licet 
testimonia, quae sequantur, sub uno titulo ac capite pur- 
gandi redegerim, vim et valorem vocis piandi quod r e m 
attinet in exemplis afferendis valde inter se differre, prout 
de purgationibus, suffitionibus, lustrationibus, piaculis agatur. 
Suffitio enim et purgatio a maculis, lustrationes sive a noxiis 
externis sive a maculis, piacula ab offensa deorum liberant. 
Quae quidem omnia infra capite tertio fusius erunt probanda 
et explicanda. Apud scriptores Christianos verbum piandi 
vim habere multo sublimiorem, non est cur commemorem. 
Testimonia iam afferam. 

Plaut. Menaechm. 291 iube te piari de mea pecunia, 517 
aut te piari iube ; Most. 465 istos expiare ut possies. 

Varro de l. l. VI 30 praetor ... piaculari hostia facta 
piatur ; de r. r. II 4. 16 ut insanum quem putat, ut pietur. 

Cic. pro Cluent. 193 expiandum . . . locum ; pro Rabir. 
11 expiandum forum; pro Sex. Rosc. 71 mare . . . quo 
cetera quae violata sunt, expiari putantur; in Verr. IV 26 
locum . . . expiastis ; Philipp. I 30 expiato foro ; de leg. 1 40 
suffimentis expiati. 

Horat. Od. II 1. 4 arma nondum expiatis uncta cruoribus. 

Liv. I 26. 12 ut filium expiaret pecunia publica, V 50. 2 
fana omnia . . . expiarentur. 

lul. Obs. 52 lustrationibus . . . expiatum. 

Ovid. Fast. II 29 corpora nostra piantur. 

Val. Max. I 7 ext. 4 supplicem sacrificio expiaverat. 

Pers. Sat. II 33 lustralibus . . . 'salivis expiat. 

Senec. Herc. Fur. 919 manus cruenta caede et hostili 
expia; Phaedr. 717 non . . . oceano . . . tantum expiarit sce- 
leris ; Troad. 637 piari posse redituras rates (r= lustrari posse). 

Columell. de r. r. VIII 5. 11 paleas . . . perlustrant, et 
expiatas cubilibus iniciunt. 

Plin. N. H. XXXV 177 expiandis suffitu domos. 

Petron. Sat. 137 expiare manus (homicidio poUutos). 

Stat. Theb. IX 602 in amne nefas merso ter crine piavit ; 
XI 506 piabo manus. 

Tac. Hist. IV 3 expiato terrarum orbe. 

Plin. Epist. VIII 6. 5 expiata . . . curia. 

luvenal. VI 521 expiet annum. 

Flor. I 7. 18 civitas non deleta nec obruta, sed expiata 
potius et lustrata. 

Censor. de die nat. 22. 14 est februum quidquid piat 
purgatque. 

Vict. de vir. ill, 4. 9 expiandi gratia sub tigillum missus. 

Macrob. Sat. I 16. 10 prudentem expiari non posse. 

Serv. in Verg. Aen. XII 169 purpura maris vicem ad 
piandum praebet. 

Lactant. ad Stat. Theb. I 570 Apollinem Pythonis caede 
pollutum expiavit. 

Porphyr, ad Hor. Od. II 1, 4 de quibus {armis) nondum 
expiati, id est, loti cruores sint. 

Tertuil. adv. lud. 14 (II 681 M) delictis omnibus expiati , 
de bapt. 5 (I 1313 M.) templa totasque urbes aspergine cir- 
cumlatae aquae expiant . . . Quisquis se homicidio infecerat, 
purgatrice aqua se expiabat. 

Commod. II 24. 14 de lucro mercis vis te piare. 

Firmic. Mat. de err. prof. relig. XX 5 ut expiatis omni- 
bus terris pestiferum hoc malum funditus amputetur. 

Saepe Prudentius verbo piandi \\ purgandi utitur: 

Cath. 7. 7 Nil . . . purius mysterio {ieiunii), quo fibra 
cordis expiatur lividi, 7. 73 sacrato in flumine veterum 
piatas lavit errorum notas, 12. 165 expiatam fluctibus ple- 
bem . . . repurgat undis dtilcibus ; Perist. 2. 374 recens piatis 
fratribus, baptisma quos . . . Christi capaces fecerat, 4. 68 
urbe piata, 5. 361 meniem piatam sanguine.^ 13. 61 luteum 
facili charismate pectus expiasti; Psychom. 102 expiat . . . 
aciem fluviali . . . lavacro, 104 piatum condere vaginae 
gladium; Symm. I 20 animam. letali peste piatam, II 677 

hac me labe ream , . . tempora vestra piarunt ; Hamartig. 
praej. 18 mundum . . . sero expiandum . . . sacro cruore 

Christi. 

g. Expi'are = abstollere, avertere. 

Horat. Ep. V 9 dira detestatio milla expiatur victima. 

Flor. II 18. 7 Caudini illius foederis . . . dedecus . . , dedi- 
tione Mancini expiavit. 

Just. XXX 2. 8 expiata infamia. 

Macrob. Sat. I 7. 35 ztt effigies Maniae suspensae . . . 
periculum . . . expiarent. 

Nonnumquam verbo piandi utuntur fratres arvales in com- 
mentariis. Quae infra, de arvalium sacrificiis piacularibus 
agens, suo loco commemorabo. 

Piare = impiare(?) 

Servius ad Vergil. Aen. II 140 2Xino\.zX piabunt : expiabunt : 
et Tuv ij(>s(rcov est, nam plerumque et impiare significat. 
Eadem docet et Non. Marcell. M 370 L 588. Si Servius 
tantum contendisset, nonnumquam verbo piandi vim im- 
piandi inesse, non esset cur non ita rem se habere arbi- 
traremur. Vocabulum autem plerumque cum addiderit, egregie 
falli grammaticum existimo. Quod ipsis veterum scriptis 
probatur. Etenim nullibi hanc significationem voci piandi 
subiectam invenies, nisi forte excipias difficillimum versum 
Vergilii {Cir. 155) 

lurando infelix nequidquam iura piasses. 

Qui autem factum sit ut veteres grammatici erraverint, 
deprehendere non est difficile, cum constet illos ex signi- 
ficatione vocis piaculi^ quae saepissime vim habeat peccati 
et sceleris, minus recte collegisse, eandem notionem verbo 
quoque piandi inesse, cf. Non. Marcell. M 370 L 588 piare 
decitur impiare, contaminare. Vergil. lib. YI {S69) : 

'distulit in seram commissa piacula mortern . 

6. IMPIARE. 



Impiare idem valet ac impie agere et impium facere, 
cum parvis significationum discriminibus. Testimonia sint: 

Plaut. Rud. 191 si erga parentem aut deos me impiavi. 

Senec. Phaedr. 1185 tkalamos . . . impiatos facinore. 

Apul. Met. I 18 cruore humano , . . impiatum, III 3 reum 
tot caedibus impiatum. 

Pacat. Paneg. Theod. 43 ne oculos istos omnibus salutares 
homo funebris impiaret. 

Min. Fel. Oct. 28. 5 impiatis. sacris (= sacris impie com- 
missis). 

Prud. Cath. VI 54 vitiis cor impiavit. 

Alia omnino est vis impiandi apud Macrob. Sat. III 10. 7 
committitur ergo res non quidem impianda {— inexpianda = 
inexpiabilis), insolita tamen. 

7. PIABILIS. 

Vis vocis piabilis duplex est. Significat enim: 

aut: placabilis, cf. Ovid. Fast. III 289 piabile fulmen 

(i. e. piabilis, placabilis ira Jovis, quae fulmine ostenditur), 
aut: purgans maculis, cf. Ven. Fort. II 4. 7 piabilis 

palma. 

8. INEXPIABILIS. 

Aptissime significationes vocis inexpiabilis et verbi . ex- 
piandi inter sese cohaerent, quod facile videbis, dummodo 
ea quae sequuntur, cum iis quae supra n. 5 exposuimus, 
comparaveris. 

a. I n e xp i abi 1 i s = i m pl a c a b il i s. 

Cic. in Pison. 81 si aspernaretur amicitiam meam seseque 
mihi implacabilem inexpiabilemque praeberet; Philipp. XIII 2, 
XIV 8 et de har. resp. 4 inexpiabile bellum ; Tusc. Disp. 1 27 
nec violatas {caeremonias) tam inexpiabili religione (= poena) 
sanxissent ; de re publ. III 19 clamantque inexpiabiles poenas j 
impendere iis, a quibus violatum sit animal ^). \ 



1) Notandum est Tuse. Disp. I 27 et de re publ. III 19 non deos, 
sed iam ipsas poenas vocari inexpiabiles, implacabiles. Neerl. : onverbid- 
delijke straffen. 

Liv. IV 35. 8, XXXIII 12. 8, XXXIII 47. 9, XLI 24. 8 

inexpiabile bellum; Liv. II 17. 1 et XXXIX 51. 4 inexpia- 
bile odium, qua cum ultima locutione comparesCic. ad Quinct. 
I 1. 39 implacabiles iracundiae et Nep.' Dat. 9 implacabile 
odium et Arnob. adv. nat. I 64 et V 8 implacabiles simul- 

tates. 

b. Inexpiabile = quod sanari, poenis lui 
nonpotest. 

Cic. Philipp. I 13 inexpiabilesreligiones {~de\\cta)\ Tusc. 
Disp. 1 72 fraudes inexpiabiles ; de kar. resp. 57 et Philipp. 
XI 29 inexpiabili scelere. Compares velim Orat. 89 insana- 
biles contumelias. 

Tacit. Ann. II 76 nihil adhuc inexpiabile admissum. 

Petron. Sat. 17 inexpiabile scelus. 

Arnob. adv. nat. III 43 piaculis (= delictis) . . . inexpiabi- 
libus, VI 6 inexpiabilem jieri numinibus contumeliam. 

•Lactant. D. I. I 18 et V 1, (VI 210 et 547 M) inex- 
piabile scelus ; II 18 et V 20, (VI 342 et 611 M) inex- 
piabile facinus, II 18 (VI 344 M) inexpiabilibus sacris. 

c. Inexpiabile = quod tolli non potest. 
Val. Max. VI 4. 5 inexpiabili detestatione, VI 8. 7 in- 

expiabili . . . nota. 

9. PIATIO, EXPIATIO. 



Quae de voce inexpiabilis diximus, ad piationis et expia- 
tionis quoque vocabula pertinent. 

a. Piatio, expiatio = placatio. 

Cf. Cic. de har. resp. 21 audio quibus diis violatis 
expiatio debeatur, sed hominum quae ob delicta quaero ; 
de leg. I 40 impietatum nulla expiatio est (i. e. deorum 
placatio). 

Liv. IX 1. 4 scio . . . foederis {rupti) expiationem spretam. 
quid enim ultra fieri ad placjandos deos mitigandosque 
homines potuit ? 

Plin. N. H. XXVIII 27 in mensa utique id reponi adoleri- 
que ad Larem piatio est (i. e. Laris placatio). 

Macrob. Sat. I 16. 8 sunt singulorum {feriae), uti nata- 

lium fulgurumque susceptiones, item funerum atque expia- 
tionum. 

Serv. ad Vergil. Aen. VI 569 piacula commissa, propter 
qttae expiatio (sc. deorum) debetur. 

Lactant. ad Stat. Tkeb. IV 459 loca per quae piationem 
facimus. 

Porphyr. ad Hor. Epist. I 1. 36 expiationibus quibusdam 
sanari posse (i. e. carminibus placatoriis). 

Arnob. adv, nat. V 3 utrumne capite vervicino an suillo 
an bubulo an quolibet alio expiationem istam sciscat Dies- 
piter perpetrari. 

Antea probavi locutionem piare, expiare prodigia cet. 
idem valere z.c placare iram deorum prodigiis manifestatam. 
Sequitur, ut expiatio prodigiorum idem valeat ac placatio 
deorum, qui prodigiis iram significaverunt kominibus. 

Cic. de leg. II 34 de expiationibus et procurationibus. 

Jul. Obs. 44 cuius {prodigit) expiationem. 

b. Expiatio==uItio. 

Cf. Quinct. Decl. CCLXV 1 in ultionem deorum immor- 
talium et templi, ut proprie dixerim, expiationem (i. e. in 
ultionem laesi templi). 

c. Expiatio =-- lustratio. 

Cf. Liv. V 50. 2 expiatio {fanorum). 

Serv. ad Vergil. Aen. I 321 ut ad tumultum virgines populi 
convenirent et propter expiationem per imaginem pugnae 
concurrerent. 

Lactant. ad Stat. Tkeb. XI 285 expiatio enim fuerat civi- 
tatis mors Menoeci. 

10. PIAMEN, PIAMENTUM, EXPIAMENTUM. 

Vocabula haec tum placamen tum purgamen valent, cf. 
Fest. M 213 L 234 piamenta, quibus utitur in expiando, 
alii purgamenta. 

a. Piamen, piamentum = placamen, placa- 
m e n t u m. 

Cf. Ovid. Fast. III 333 da certa piamina . . . fulminis. 

Senec. Cons. ad Helv. 16. 6 doliturae domus piamentum 

(i. e. sacrificium vicarium deos placans pro domo dolitura). 

Plin. N. H. XXV 30 scrobem repleri vario genere frugum 
religio est ac terrae piamentum, XXV 107 favis ante et 
melle terrae piamentum daiis, XXXVII 3 satis piamenti 
(Fortunae) in unius gemmae voluntario damno. 

Apul. Met. IV 30 communi numinis piamento. 

Fest. M 238 L 274 propudialis porcus ... in sacrificio 
gentis Claudiae velut piamentum (sc. deorum) et exsolutio 
omnis contractae religionis est. 

b. Piamentum, piamen = purgamen, pur- 
gamentum. 

Cf. Ovid. Fast. II 19 februa Romani dixere piamina 
patres, II 33 omne solum lustrant idque piamen kabent^). 

Prudent. Catk. IX 33 turgidam cutem repurgant vulnerum 
piamina. 

Sckol. Bob. ad Cic. Mil. 7, Hild. p. 64. 2 Horatius sub 
iugum traductus est; id expiamentum memoriae servatum. 
Notandum est, traducere sub iugum ritum esse lustralem. 

11. PIATOR, EXPIATOR, PIATRIX, EXPIATRIX. 

His quoque vocabulis tres significationes subiectae sunt 
placatoris, purgatoris, ultoris. Testimonia sint: 

Fest. M 213 L 232 pi[atrix dicebatur sacerdos, quae 
expiare erat solita,] quam quidam simulatricem, alii sagam, 
alii expiatricem vocant; et piamenta quibus utitur in ex' 
piando, alii purgamenta (Paul. M 212 L 233 piatrix dice- 
batur sacerdos, quae expiare erat solita, quam alii sagam 
vocabant; piamenta quoque dicebantur, quibus utebantur in 
expiando). Duplici munere fungebatur expiatrix, placatricis 
et purgatricis. Numina enim, quae somnia mittebant, mola 
salsa et ture exorabat; sulphure, ovo, aliis purgamentis lec- 
tum lustrare erat solita, cf. Martial. VII 54, XI 50; Ovid. 
Art. Am. II 329. Ritum ipsum postea fusius explicabimus. 

Apul. Flor. XV, p. 167 v. d. Vliejt Cretensem Epimeniden 



1) Forsitan et hoc loco piamen est placamen. Sequitur enim versus 
34 aiit quia placatis sunt tempora pura sepulcris. 

inclitum fdtiloquum et piatorem (^piatorem Lipsius ; platonem 
codices Florentini). Athenas autem ab Epimenide esse lus- 
tratas, satis notum est. 

Tertull. de pudic. 15 (II 1063 M) impuritatis omnis ex- 
secratorem et expiatorem (= ultorem). 

Quod ad versum Plauti attinet Mil. Glor. 695, recte 
Studemund {Herm. I 289) plicatricem, non piatricem legen- 
dum esse censet. 

12. EXPIATORIUS. 

Ab expiatore manavit expiatorius, quod duplicem vim 
habet et significationem ; 

primum est placatorius Serv. ad Vergil. Aen. III 264 ex- 
piatorios, unde : dii prohibete minas, 

deinde purgatorius August. C. D. XXI 13 (XLI 727 M) 
mundetur per expiatorias poenas, quod terrena contagione 
contractum est. 

13. PIACULUM. 

a. Piaculum = id quo piatur: placamen, 
hostia placatoria. 

Cum nativa significatio verbi piandi notionem ostendat 
placandi, principalis vocis piaculi significatio placamen sit 
necesse est. Quodsi de religionibus agatur, placamen illud 
plerumque esse sacrificium placatorium, re ipsa patet. Livius 
VI 21. 7. narrat auctores defectionis Veliternae avertisse 
cives suos a consiliis pacis ne soli crimini subiecti piacula 
irae Romanorum dederentur. Quapropter, si defectione aliqua 
facta aut foedere aliquo rupto, civem hostibus deditum esse 
ad piaculum idem Livius narrat, piaculum iure placamen 
irae est habendum, sic IX 10. 4 ipsum se {Postumium) 
cruciatibus et hostium irae offerre, piaculoque pro populi 
Romano dare, XXI 10. 12 nec {Hannibalem) dedendum solum 
ad piaculum rupti foederis, XLV 10. 13 Decimio in aucto- 
ribus ad piaculum noxae obiciendis adsensi sunt (i. e. ut 
obicerentur irae Romanorum). Alia auctorum testimonia, 

quae voci piaculi vim inesse placationis clare demonstrant, 
haec sunt : 

Horat. Epist. I 1. 36 sunt certa piacula, quae te ter pure 
lecto poterunt recreare libello (= orationes placatoriae) *). 

Liv. VIII 9. 10 piaculum omnis deorum irae, gui pestem 
ab suis aversam in hostes ferret, X 28, 13 datum hoc nostro 
generi esi, ut luendis periculis publicis piacula simus : iam 
ego mecum hostium legiones mactandas Telluri ac dis Mani- 
bus dabo, XXII 9. 7 quaeque piacula irae deum essent. 

Tacit. Ann. I 49 cupido involabat eundi in hostem, pia- 
culum furoris (ut furor placaretur); Hist. I 58 interim ut 
piaculum obicitur centurio Crispinus (sc. militum irae). 

luvenal. XII 120 furtiva piacula cervae (ad Dianam pla- 
candam). 

Stat. Achill. I 139 ignotis horrenda piacula divis donaque ; 
Theb. X 799 nos saeva piacula bello demus. 

Macrob. Sat. I 11. 49 pro se atque suis piaculum pro 
Dite . . . facerent. 

Paulo latius, in simplicem sacrificii notionem, vox pia- 
culi manavit in hisce Ausonii et Tertulliani verbis : Auson. 
Epigr, 106 (108), p. 351 v. 19 Peiper et quia debentur su- 
prema piacula vitae; Tertull. praescr. 40 (II 67 M.) sacri- 
ficiorum et piaculorum et votorum curiositates. 

lam antea lector nos ostendisse meminerit locutiones 
manes piandi ac manes placandi eandem vim habere et 
significationem. Sequitur ut piacula quae manibus inferri 
scriptores veteres narrant, non nisi manium placamina sint 
habenda, e. g. : 

Vergil. Aen. VI 153 duc nigras pecudes; ea prima pia- 
cula sunto ^). 

Ovid. Met. VI 569 falsisque piacula manibus infert. 

Val. Max. IX 2. 2 id enim malorum miserrimae tunc 
reipublicae deerat, ut Vario Caesar piaculo caderet (i. e. 
in busto Varii quasi piaculum mactaretur). 

Lucan. IV 789 ferat ista cruent^s Hannibal et Poeni tam 



1) Cf. GemoU, Die Realieti bei Horaz, IV p. 47. 

2) Quae Servius ad hunc locum annotavit, minus recta sunt. 

dira piacula manes. Bene ad hunc Lucani locum scholiasta 
(ed. Endt p. 155) id est: ferat piacula: expiationes, ut 
Vergilius: "ea prima piacula suntd . 

Suet. Otk. 7. ^ per omnia piaculorum generamanes Galbae, 
a quo deturbari expellique se viderat, propitiare tentasse, 

Sil. Ital. V 213 manibus ipsa suis praesumpta piacula 
mittit, XIII 405 mactare . . . mos umbris . . . consueta piacula 
nigras . . . pecudes, quae quidem piacula vers. 415 placa- 
mina nominantur, XIII 418 apparat occulto monstrata pia- 
cula coepto. 

Quod si recte sese habent, quae antea explicavimus : locu- 
tionem piandi prodigia per transnominationem idem valere 
ac placandi iram deorum, prodigiis ostentam, vox piaculi 
quoque quatenus cum prodigiorum procuratione est connexa, 
vim et significationem placaminis habeat necesse est. Quae 
conclusio mire confirmatur hisce verbis Taciti Ann. XV 
44. 1 mox petita dis piacula aditique Sibullae libri... sed 
non ope humana, non largitionibus principis aut deum pla- 
camentis decedebat infamia, Testimonia afFeram : 

Liv, IV 30. 10 insolita piacula pacis deum exposcendae, 
V 16. 1 prodigii piacula, VII 3. 3 piaculorum . .. conquisitio, 
VIII 18. 11 prodigii ea res loco habita . . . ; itaque memoria 
ex annalibus repetita . . . clavum a dictatore fixum aliena- 
tasque discordia mentes eo piaculo compotes sui fuisse, XL 
37. 2 prodigii loco ea clades haberi coepta est. C. Servilius 
pontifex maximus piacula irae deum conquirere iussus. 

Apul. de deo Socr. VIII, p. 14 v. d. Vliet Tuscorum piacula. 

Gell. iV. ^. IV 5. 2 ob id fulgur piaculis luendum, XVI 
6. 10 ostentum ... est et piaculis factis procurandum, XVI 
4. 4 auspiciumve, quod sine piaculo praeterire non liceat. 

Macrob. Sat. VI 9. 2 ostentum . . . et factis piaculis pro- 
curandum. 

Philarg. ad Vergil. Georg. II 162 nuntiatum . . . simula- 
crum Averni sudasse, propter quod pontifices ibi piacularia 
sacra fecerunt. 

luris divini peritis ignotum non est, Romanis quosdam 
ritus sacros fuisse, qui proprio et singulari piaculi nomine 
ornantur; in quorum rituum natura investiganda haec tota 

nostra versatur dissertatio. Sufficiat hoc loco adnotasse, 
piacula esse sacrificia, quae fiant ob sacra quaedam sive 
commissa sive committenda. A piaculo autem, hoc sensu 
usurpato, minime vim et significationem placationis deorum 
esse alienam, tum ea indicant, quae adhuc explicavimus, tum 
demonstrant ea, quae habet Livius XXII 9. 7 Q. Fabius 
Maximus dictator iterum quo die magistratum iniit vocato 
senatu, ab dis orsus, cum edocuisset patres plus negligentia 
caerimoniarum auspiciorumque quam temeritate atque inscitia 
peccatum a C. Flaminio consule esse^^, quaeque piacula irae 
deum essent ipsos deos consulendos esse, pervicit ut . . . Qui- 
bus praemissis, testimonia ubi de hisce deorum placationibus 
agitur expressis verbis, omnia enumerabo. 

Cato de agr. 139 porco piaculo facito... te hoc porco 
piaculo immolando bonas preces precor . . . macte hoc porco 
piaculo immolando esto, 140 altero piaculo . . . facito, 141.4 
te hisce suovetaurilibus piaculo . . . te hoc porco piaculo. 

Cic. de leg. II 57 et porco femina piaculum pati : si in 
mari mortuus esset eadem praeter piaculum et ferias. 

Horat. Od. I 28. 34 teque piacula nulla resolvent; et 
Pseudacr. ad loc. all. hoc est : nullis hostiis expiaberis ; 
piacula enim dicebantur, quibus facinus expiabatur ad- 
missum. 

Liv. VIII 10. 12 piaculum hostiam caedi, VIII 10. 14 Marti 
suovetaurilibus piaculum fieri, XXIX 19. 9 quae piacula, 
quibus diis, quibus hostiis fieri placeret. 

Tacit. Ann. XII 8 piaculaque apud lucum Dianae per 
pontifices danda. 

Gell. N. A. II 28. 3 si . . . piaculoque ob hanc rem opus 
esset, IV 6. 6 prioribus iam caesis {hostiis) luendi piaculi 
gratia subdebantur. 

Fest. M 189 L 204 cuius auspicio {spolia) capta, dis 
piaculum dato, M 213 L 234 porca . . . per aliquem pro 
piaculo solvitur, M 214 L 235 propter aliqua piacula, 
quae ibidem fiebant. - ' 



1) Quae fuerint sacra a Flaminio commissa, narrat Liv. XXI 63. 7. 

Auson. Grat. act. ad Grat. X, p. 365 Peiper prope cum 
piaculo verba transcurro. 

Macrob. Sat. I 16. 10 porco piaculum dare debere, III 
10. 7 si quis forte tauro lovi fecerit, piaculum dato. 

Cod. Tkeod. XV 1. 10. 12 secretiore piaculo Larem . . , 
veneratus. 

Quod ad titulos attinet, cf. Henzen A. Fr. A, p. 135 ubi 
quater decies, p. 139 sq. ubi ter decies piacuium factum 
commemoratur. Vide etiam : 

C. I. L. XI 4766 (= Bruns^ p. 260) piaclum datod . . . 
piacli exactio, 

C. L L. X 8259 (= Dessau 8381) piaculo prius dato, 

C. L L. VI 1884 (= Dessau 1792) piaculo facto. 

b. Piaculum = quod est piaculo dignum. 

Diligenter vim atque pondus vocis piaculi examinanti 
statim apparet, ni fallor, eiiplacationis notion&hv&vi\oq\ieVit\z. 
quadam emanasse significationem omnino diversam. Quodsi 
attente consideraveris verba Livii XL 13. 4 si quid antea 
admisissem piaculo dignum, facile videbis verba illa divino 
Romanorum iuri maxime propria piaculum admittere, com- 
mittere cet. elocutiones esse ut ita dicam contractas, eaque 
idem valere ac admittere, committere aliquid dignum pia- 
culo. Testimonio sunto: 

Piaculum committere: Vergil. Aen. VI 569; Liv. V52. 13, 
XXIX 18. 9; Gell. N. A. XIX 13. 4; Serv. ad Vergil. Aen. 
II 104 et 717, III 279, VIII 110, XII 120; Paul. Sentent. I 
21. 4; Isid. Orig. V 26. 26; Prudent. Apoth. 544; Tertull. 
adv. nat. II 9 (I 671 M). 

Piaculum contrahere: Arnob." adv. nat. III 43; piaculi 
commissionem contrahere: Arnob. adv. nat. IV 31. 

Piaculum admittere: Paul. Sent. 121.12; Serv. ad Vergil. 
Aen. III 607, IV 646, XII 242; Porphyr. in Horat. Od. I 
28. 33. 

Piaculum incurrere: Serv. ad Vergil. Aen. I 309. 

Piaculum merere : Liv. II 38. 4 (cf. VIII 28. 8 noxam 
merere). 

Piaculum facere : Tertull. ad nat. I 7 (I 640 M). 

Piaculum luere : Gell. N. A. IV 6. 6. 

Piaculum formidare: Serv. ad Vergil. Aen. VIII 110. 

Piaculum est: Gell. N. A. X 15. 10; Serv. ad Vergil. 
Aen. III 407, IV 29, XI 339; Macrob. Sat. 116. 19; Lactant. 
ad Stat. Theb. VIII 297; Arnob. adv. nat. VII 21. 

Piaculum nascitur: Lactant. ad. Stat. Theb. VIII 437. 

Sine piaculo: Liv. V 52.8, XXXIX 18.8; Serv. ad Vergil. 
Georg. I 270, 272 ; C. I. L. IX 3513 (= Bruns» p. 261). 

Piaculis plena (Romanorum) vita : Arnob. adv. nat. 
VII 26. 

c. Piaculum = nefas, scelus, peccatum. 

Ex iis quae modo diximus facile intelligitur qui fieri potuerit, 
ut sensim vox pidculi latius manaverit, ut vel nefas, scelus, 
peccatum amplecteretur. Quod mirum videtur; toto coelo 
enim deorum placatio et scelera inter se distant. Sed sae- 
pius accidit, ut vocabula quae ad ius divinum Romanorum 
pertinent, varia declarent atque etiam inter se omnino con- 
traria. Meminisse sufficiat, quid sit sacrum, quid religio. 

Plaut. Truc. 223 piaculumst miserere nos hominum rei 
male gerentum. 

Vergil. Aen. VI 569 distulit in seram commissa piacula 
mortem. 

Phaed. III ep. ZA palam muttire plebeio piaculum est. 

Fest. M 145 L 128 Ennius in Telepho {286): 'palam 
muttire plebeio piaculum esf. Paul. M 144L 129 cum Festo 
congruit *). 

Plin. N. H. XXVIII 8 nos auxilia dicemus, non piacula 
(i. e. laesiones iuris manium). 

Ljucan. II 176 non fanda piacula. Recte ad hunc locum 
scholiasta (ed. Endt p. 52) piacula autem scelera dixit) 
II 304 inmites Romana piacula divi plena ferant. Recte 
annotat scholiasta (ed. Endt p. 58) piacula scelera. 

Stat. Theb. VI 86 crimina caesi anguis et infausti cremet 
atra piacula belli. 

Tacit. Ann. I 30 non aliud malorum levamentum quam 
sz . . . soluti piaculo suis quisque hibernis redderetur. ' 



1) Quod ad rem attinet cf. luven. V 130 pluri?na simt quae non 
audeni homines periusa dicere laetia. 

Sil. Ital. I 182 inter spretae miseranda piacula poenae 
(i. e. scelerosae et miserandae poenae). 

Plin. Pan. in Trai. 37, p. 33 Baehr. nec sine piaculo 
quodam sanctissimas necessitudines velut intercedente vice- 
sima scindi. 

Auson. III 4 Epic. in patr., p. 21 Peiper falsum me . . . 
dicere et verum tacere eiusdem piaculi existimo. 

Incert, pan. in Const. 4, p. 195 Baehr. spoliatorum 
templorum, trucidati senatus, plebis Romanae fame necatae 
piacula. 

Pacat. in Theod. 33, p, 301 Baehr. indignius videbatur 
eius piaculi quemquam inveniri potuisse consortem, cuius 
se barbarus agebat ultorem, 

Claudian. V 517, p. 37 Koch cui tanta piacula quisquam 
supplicio conferre valet > XV 390, p. 49 Koch fugiens . . . 
dira piacula fratris, spes . . . tuo commisit «.y//<?; XVIII 431, 
p. 65 Koch peregrina piacula . . . pellantur longe Latio nec 
transeat Alpes dedecus ; XX 8, p. 70 Koch quid lacrimae 
delicta levant} . . . immotis haesere piacula fatis ; 'KXSflll 
329, p. 186 Koch iaculatur... secum rapturas cantatapia- 
cula taedas. 

Min. Fel. Oct. VIII 4 non sacro quodam, sed piaculo foede- 
ratur. 

Lactant. D. L II 18 (VI 343 M) est enim piaculum maxi- 
mum, addicere se potestati eorum (sc. diabolorum). 

Prudent Apoth. 544 Christi . . . sanguine respersus com- 
missa piacula solvit; Perist. X 219 cur piaculum tam liben- 
ter lectitas} Recte scholiasta facinus, peccatum. 

Aquil. luvenc. Lib. Evang. III 168 immundo hominem 
maculare piaclo. 

Dracont. de Deo. I 539, II 362, 401, III 263 sacra pia- 
cula, II 709 horrenda piacula. 

d. Piaculum = miseria. 

Miseriam quoque, qua quidem vexati homines deos pla- 
care solent, bis voce piaculi significatam inveni. 

Plin. N. H. XXV 84 tantum gloriae habet {herba Vet- 
tonia) ut domus, in qua sata sit, tuta existimetur a piaculis 
omnibus. 

Val. Flacc. Argon. II 563 post quanta piacula patrum 
serus ades? 

e. Piaculum = poena. 

Haec vocis piaculi vis intime connexa est cum ea de 
qua antea egimus verbi piandi significatione, poenas luendi 
dico et vindicandiy ut locis hisce patebit: 

Liv. I 26. 12 ut caedes manifesta aliquo tamen piaculo 
lueretur^ XXIX 8. 9 ^ Pyrrho^ qui cum magno piaculo sa- 
crilegii sui manubias rettulit, spoliati dicebantur, 18. 18 
a violatoribus gravia piacula exegit, XXXIX 47. 11 ut si 
quid minus factum sit quam debuerit, tum quoque sine 
piaculo rerum praetermissarum fiat^ XLV 23. 17 legationis 
satis magnum piaculum esset. 

Ovid. Met. XV 155 falsique piacula mundi (= poenae 
fictae apud inferos). 

German. Arat. I 200 Baehr. P. L. M. I p. 159 Andro- 
medam, meritae non iusta piacula matris (i. e. Androme- 
dam, quae iniuste culpam solvit, quam mater meruerat). 

Val. Max. I 1. 14 iusta exacturi piacula, V 3 ext. 3 
laesis {legibus) iusta piacula exsolve, VI 8. 7 ibi illum 
datis sibi crudelitatis piaculis uri respondit. 

Plin. N. H. VII 116 sed quo te, M. Tulli, piaculo taceam 
(i. e. quae poena mihi esset danda, si te tacerem). 

Stat. Theb. I 236 ille tamen . . . aeterna piacula solvit. 

Val. Flacc. Arg. II 432 incautis decreta piacula linguis, 
IV 552 urgentis per sera piacula fati nescius. 

Sil. Ital. XIII 368 sontes procerum meritosque piacula 
prima acciet. 

Calp, Flacc. Decl. 15 quod non sine piaculo factum est, 
consecrata iamdudum arma deposui. 

lustin. VIII 2. 6 solum {Philippum) qui piaculd exigeret, 
exstitisse. 

Pacat. in Theod. 45, p. 312 Baehr. duobus an tribus 
furiosi gladiatoris lanistis in belli piaculum caesis, reliquos 
omnis venia complexa velut quodapi materno sinu clausit. 

Auson. de XII Caes. 4, p. 186 Peiper sera . . . sed iusta 
piacula; Ord. Urb. IX, p. 148 Peiper solveret . . . sera pia- 
cula . . . Maximus. 

3 

f. Piaculum = ultio. 

De hac significatione eadem valent ac de poenae notione. 

Sil, Ital. IV 464 paternos ante oculos animas^ optata pia- 
cula, mactat (i. e. animos mactat, quas in patris ultionem 
interficere exoptabat), VI 300 percepit . . . praesumpta pia- 
cula mortis (i. e. ipse mortem suam ultus est, antequam 
e vita discessit). 

g. Piaculum = purgatio. 
Rarissime voci piaculi vis inest purgationis. 

Plinius iV. H. XXVIII 70 mensum piacula, quo cum loco 
compares XXXII 132 menstruas purgationes. 

Stat. Theb. I 569 nova deinde piacula caedis perquirens. 

Prudent. in Symm. I 523 monstrata piacula quaerit.^ 
inque fidem Christi pleno transfertur amore. 

Ad Vergil. Aen. IV 636 et pecudes secufn et monstrata 
piacula ducat, Servius annotat piacula purgationes. Mire 
errat grammaticus. Monstrata piacula ea sunt de quibus 
dixit poeta IV 486 humida mella soporiferumque papaver, 
quae non purgamina habenda sunt sed placamina mentis. 

h. Piaculum = victima piacularis. 

Plin. Pan. in Trai. 82, p. 76 Baehr. non secus ac piacu- 
lum aliquod trahebatur. Compares velim /. /. 34, p. 30 cum 
velut piaculares . . . victimae ... ad ... poenas ducerentur. 

Prudent. Perist. X 1047 tabo recentis sordidum piaculi. 

14. PIACULARIS. 

Ut substantivo piaculi ita et adiectivo piacularis alia vis 
est cum de deorum placamine, alia cum de facto piaculo 
digno, immo peccato ac scelere dicitur. 

a. Piacularis ~ quo deorum ira placatur. 

Cf . Plaut. Epid. 1 39 men piacularem (= hostiam piacu- 
larem) oportet fieri ob stultitiam tuam } 

Varr. de 1. 1. VI 30 piaculari hostia facta. 

Liv. I 26. 13 piacularibus sacrificiis, XXIX 19. 8 sacrum 
piaculare fieri, 21.4 piaculare sacrum fecerunt^ XXXI 12. 4 
piacularia (sacra) . . . fieri, XLII 3. 10 piaculariaque {sacra) 
lunoni fierent. 

Plin, Epist. III 9. 9. vilissimo . . . quasi piaculari {hostia) 
dato; Paneg. in Trai. 34, p. 30 Baehr, velut piaculares pu- 
blicae sollicitudinis victimae (i, e, placantes sollicitudinem 
publicam), 

Fest. M 213 L 234 piacularis porca. Paul. M 214 L 235 
piacularis porta Romae dicta propter aliqua piacula, quae 
ibidem fiebant. 

Quod ad titulos attinet, cf. Henzen A. Fr. A. p. 20 et 
21, ^ ubi undevicies scriptum videbis porcae vel porciliae pia- 
culares; p. 139 c, ubi ter sacrificium pidculare. 

b, Piacularis = piaculo dignus, unde : n e- 
fastus, scelerosus. 

Cf. Fest. M 245 L 286, Paul. M 246 L 287 piacularia 
auspicia. 

Macrob. Sat. I 10. 1 poenas a nocente isdem diebus {Sa- 
turnalibus) exigere piaculare est, I 15. 21 feriis autem vim 
cuiquam fieri piaculare est. 

Apul. de deo Socr. III, p. 10 v. d. Vliet quamquam se... 
ita omnibus erroribus ac piacularibus (= peccatis) deprava- 
verint, sceleribus imbuerint; Apol. XLV, p. 59 v. d. Vliet 
ego non de nihilo postulo, ut nomines, quinam testes hoc 
piaculari (= nefasto) sacro adfuerint. 

Paneg. incert. XVIII, p. 206 Baehr. nec desitum , . . caput 
illud piaculare (= scelerosum) foedari. 

Min. Fel. Oct. XXIV 3 piaculare flagitium. 

TertuU. de pud. 22 (II 1084 M) piaculariter (flagitiose) 
negaverunt. 

CONCLUSIO. 

Ut paucis ea, quae adhuc vidimus, comprehendam, hoc 
ni fallor certissime constat, verbum piandi et quae alia 
cum eo cohaerent vocabula, licet sensim in diversissimas 
significationes abierint, omnia ex una radice quae est pius 
effloruisse; huic autem vim atque significationem eaminesse 
nativam, quae veterum scriptis ^ttente consideratis, vel 
invito et recusanti sese offerat necesse est, amoris dico et 
bonitatis. 

Quae cum ita sint, longe recedendum est ab opinione et 

placitis eorum, qui putant verbo piandz iam inde ab initio 
vim purgandi fuisse subditam, nativam autem illam pur- 
gandi significationem ad verbum lustrandi ut ita dicam 
recepisse semetipsam, cum paulatim ipsi piandi verbo notio 
poenas luendi subreperet. 

Contra nec puritatis nec culpae notio cum verbo piandi 
naturaliter connexa est, sed ea tantum, quam ostendimus 
placandi et sanandi. Itaque non modo vero consentaneum 
non est piare, quatenus purgationem ostendat, lustrandi 
verbo loco cessisse, sed uti vidimus non raro factum est, 
ut piare verbo lustrandi succederet, sicut et olim piamina 
successisse februis, ipsis verbis Ovidius testatur. 

Quod autem ad vocabula attinet piaculi atque piacularis, 
rarissime illis vim purgationis subesse ex ipsis antiquorum 
testimoniis dilucide probavimus. Itaque in Romanorum per- 
scrutandis sacrificiis, haec prae ceteris norma atque ratio 
firmiter statuenda et tenenda est, piacula et lustrationes 
omnino diversos habere intellectus, quamquam interdum 
factum est, ut in iuris sacri vocabulis eligendis scriptor 
Latinus minus diligenter et accurate sit versatus. 

Quae si negaveris, immo contenderis piacula et lustra- 
tiones naturaliter idem valuisse; ne a te ipso discedas velim, 
sed concedas, pontifices Romanos in eligendis iuris divini 
vocabulis propriis fuisse quam diligentissimos, sed tamen in 
ipsis ritibus, qui Romanis magnopere cordi erant — lustra- 
tiones, purgationes, prodigiorum procurationes, piacula — 
vocabula artis omnino fuisse confusa ac conturbata. 

Quod qui sibi persuasit, is sensu nativo vocum pii cete- 
rorum neglecto sacrificiorum horum artem et rationem suo 
marte sibi fingat oportet, quod quidem fecit Bouche-Leclercq, 
multis aliis in rebus non sine magna doctrina atque erudi- 
tione de Graecorum et Romanorum lustrationibus disputans. 
^^En somme*^ inquit *) ^J^exegese philologique ne permet pas 
d'asseoir sur tant de termes interchangeables une distinc- 
tion nette entre la purification ou lustration propremeni 
dite et V expiation religieuse. Cest que ces deux manieres 



1) Daremberg — Saglio, 1. 1., p. 1406. 

d*echapper aux consequences d'actes poses ont meme but, 
qu^elles ont ete employees concurremment ou associees, etque 
les circonstances ne permettent pas toujours de definir a 
laquelle des deux appartenaient les mesures prises. Cest 
aussi que nous n^avons pas affaire a des rituels sacerdo- 
taux, mais au language courant. Les Romains eux-memes, 
chez qui les pontifes s'attachaient a preciser le sens des 
termes techniques, les Romains confondent souvent la 'lustra- 
tid et le 'piaculuni, ou tout au moins ils congoivent V expia- 
tion par offrandes, compensations et supplications , comme 
produisant la lustration ou la purification. Par exemple, 
ils 'expient' un prodige, considere comme indice de fautes 
ignorees, par de^ sacrifices et ceremonies diverses en qui se 
combinent, d Vetat indistinct, la purification et V expiation. 
Si Pon veut echapper d cette confusion^ qui tend d englober 
dans le sujet le culte tout entier, car il n'est pas de cere- 
monie religieuse qui ne requiere pas des officiants ou assis- 
tants un certain degre de purete et qui n'ait pour effet de 
les rendre plus agreables aux dieux, plus 'pieux' et plus 
purs, il faut etablir sur les faits une theorie assez indepen- 
dante des mots pour dominer les variations de la termino- 
logie^ Hac opinione fretus, de lustrationibus agens et piacu- 
lis, horum sacrorum rationem excogitavit ab artis vocabulis 
liberam omnino et solutam, eamque me iudice reiciendam. 

lam huic de verborum significatu inquisitioni finem facia- 
mus. Res ipsae sunt aggrediendae. Quid sit piaculum, quemad- 
modum res significationi congruat, qui piacula cum lustra- 
tionibus et prodigiorum procurationibus conveniant quique 
ab iis discrepent, tertio capite huius disputationis enucleare 
conabor. 

Prius autem ex ipsis Romanorum scriptis varia piacula, 
dispersa nonnumquam et oblivione obruta, eruenda sunt; 
quo facto utrum illis ratio quaedam insit et ordo recte 
institutus, videamus necesse est. Ordinem autem in iis ob- 
servari posse, non miraberis. Piacula enim ad ius sacrum 
Romanorum pertinent. 



CAPUT ALTERUM. 

DE VARIIS PIACULORUM GENERIBUS. 

Omnes ut de re universa dicam, tum huius aetatis viri 
docti, tum antiqui scriptores hac de re inter se consentiunt, 
piaculo fieri debere, cum agatur de iuris divini violatione. 

Cum autem in iure constituendo iam inde ab antiquis 
temporibus Romani ea quae quis prudens et sciens 
peragit ab iis quae per imprudentiam et ab inscio 
peraguntur recte diiudicaverint, in piaculis^ quoque perscru- 
tandis simile discrimen accurate nobis servandum erit. Etenim 
laesionis vi ac natura mutata, ea quoque quae ex iure divino 
cum illa laesione coniuncta sunt, mutentur necesse est. 

Quare de utriusque violationis divini iuris piaculo separa- 
tim est disputandum, 

Pars prior. 

De piaculo sacri ab imprudente sive commissi sive 

committendi *). 

Hoc prae ceteris videtur notandum, Romanis hancconsue- 
tudinem fuisse, ut non modo iure divino reapsevio- 
lato, sed etiam re iicet nulla facta esset laesio, 
timore solum perductos, ne in quibusdam sacris ritu diffici- 
lioribus per imprudentiam a divinis aberrarent institutis, deos 
iam ante solemnia peragehda hostiis placarent piacularibus. 
Quas hostias praecidaneas esse nominatas postea videbimus. 

Cum autem quae reapse fiunt iuris divini laesiones, aut 
intra sacra peragenda aut e x t r a committantur , 
Romanis altera quoque est huius, altera illius violationis 



1) Quod ad locutionem attinet sacri commissi, quae idem valet ac 
divini iuris laesio, cf. Cic. de leg. II 22. 

piatio. Violatio enim intra sacra admissa, iterato sacrificio 
vel solemnis sacri instauratione, uti infra fusius explicabi- 
mus, legitimo iure piatur, quem quidem piandi modum iuris 
divini periti proprio vocabulo hostiam succidaneam et instau- 
rationem vocare solebant. Violatio autem iuris extra sacra 
commissa, plerumque hostia piaculari piabatur, quod quidem 
sacrificium apte piaculum commissi appellare posse videmur, 
spectatis praesertim iis quae habet schol. ad Horat. Od. 
I 28. 34 piacula dicebantur {hostiae) quibus facinus expia- 
batur commissum. 

Quare de piaculo sacri ab imprudente sive commissi sive 
committendi nunc latius disputaturi, primum dicemus de 
piaculo commissi, deinde de hostia succidanea et instaura- 
tione, denique d'e hostia praecidanea. 

1. DE PIACULO COMMISSI. 

t 

Ut a re gravi initium faciam, iam inde ab antiquissimis 
temporibus piaculo tunc fiebat, cum quis aliquem i m p r u- 
dens occiderat. Servius in Vergil. Ecl. IV 43 haec 
annotavit in Numae legibus cautum est, ut si quis impru- 
dens occidisset hominem, pro capite occisi agnatis eius in 
contione *) offerret arietem, et in Vergil. Georg. III 387 apud 
maiores homicidii poenam noxius arietis damno tuebat, 
quod in regum legibus legitur. Quam hostiam nonnuUi sacri- 
ficium vicarium esse existimabant, teste Festo M 351 L 476 
subigere arietem in eodem libro Antistius esse ait dare 
arietem, qui pro se agatur, caedatur. Quae si sunt vera, 
merito colligimus arietem principio fuisse placamen manibus 
occisi. Quibuscum congruunt ea quae idem Festus habet 
M 347 L 470 subigi ar[ies dicitur, qui pro occiso datur] ^), 
quod fit ut ait Cincius [in libro de officio iuris] ^) consulti, 
exemplo At[heniensium apud quos] *) expiandi gratia aries 
ma[ctatur]. Cum autem constet, uti postea de sacris pru- 



1) Emendavit Huschke pro et natis eius^ in cautione. 

2) Suppl. C. O. Mueller. 

3) Suppl. Lindsay. 

4) Suppl. Scaliger. 

denter commissis acturus planius explicabo, Romae, cum 
necaretur civis, institutum fuisse, ut Semoniae deae vervece 
bidente res sacra fieret *), non dubito quin homicidio ab 
imprudente perpetrato, aries quem antiquisimis temporibus 
occisi manibus mactatum esse existimo, labentibus annis vel 
eidem Semoniae, vel ipsi Telluri, vel alii deae, cui agricul- 
tura maxime cordi erat, piaculo sit oblatus. Idcirco deam 
dixi agriculturae faventem, quod constat semper Romanos 
sollicitos fuisse, ne Tellus mater, cui mortuos praecipue 
curae esse credebant, de quovis homicidio suppliciove capi- 
tali, frugum sterilitate poenas expeteret. 

Magni momenti ea quoque piacula esse censebantur quae 
cum manium iure et sepulcrorum connexa 
erant, cf. Paul. Sent. I 21. 4 qui corpus perpetuae sepul- 
turae traditum vel ad tempus alicui loco commendatum 
nudaverit et solis radiis ostenderit, piaculum committit. Nec 
aliter qui imprudens sine dolo malo violaverit sepulcrum 
piaculo dare debere ex eo maxime colligitur, quod ne refi- 
cere quidem monumentum fas est, nisi prius hostiam operis 
faciendi causa mactaveris ^). Nec minus nefas habetur cada- 
ver visum relinquere insepultum ; ideoque qui inscius mortuo 
insepulto iusta non dedit, piaculum commisisse ex divino 
iure censetur, cf. Vergil. Aen. VI 149 sq. 

praeterea iacet exanimum tibi corpus amici, 
— heu nescis — totamque incestat funere classem, 
dum consulta petis, nostroque in limine pendes. 
sedibus hunc refer ante suis et conde sepulcro. 
duc nigras pecudes: ea prima piacula sunto. 

Iniuria Servius verba ea prima piacula sunto explicat 
ad expiationem pollutionis, quae fuerat nata morte Miseni. 
Etenim, ut a funeris pollutione socii purgarentur, rite lus- 
tratio postea a Corynaeo facta est, ut testis est ipse Ver- 



1) Cf. Fest. M 309 L 404. 

2) Cf. alteram huius capitis partem, ubi de piaculis sacri prudenter 
commissi dicturi sumus. 

gilius V. 229 sq. Itaque piacula Aeneae iniuncta, non ad 
pollutionem spectabant, verum ad sacrum, quod vir pius 
commiserat, cum inscius amicum insepultum reliquisset *). 
Quae iuris violatio quam gravis fuerit, ipse Servius egregie 
docet ad Verg. Aen. VI 176 qui enim de pietatis generibus 
scripserunt, primum locum in sepultura esse voluerunt: 
unde cum pontificibus nefas esset cadaver videre, magis 
tamen nefas fuerat, si visum insepultum relinquerent. Magis 
igitur nefas habebatur, cadaver insepultum relinquere quam 
videre; quamquam aspectus ipse quoque cadaveris quanta 
religio fuerit inde facile colligitur, quod omnia acta censoris, 
si ante lustrum conditum mortui corpus forte esset intuitus, 
irrita esse iubebantur, teste Cassio Dione LIV 28. 4. 

Piaculum is quoque committit, qui inscius domum iuxta 
vel supra monimentum mortui aedificat. Etenim neque iuxta 
monumentum ait Paul, sent. I 21. 12 neque supra monumen- 
tum habitandi ius est ;, attactu enim conversationis humanae 
piaculum admittitur. 

Cum piaculis supra allatis arte cohaeret sacrificium illud 
quod ante fruges condendas fiebat quodque proprio nomine 
vocabatur praecidanea porca, quae, ut scribit Festus M 223 
L 250, Cereri mactabatur ab eo, qui. mortuo iusta nonfecis~ 
set, id est glebam non obiecisset, quia mos erat eis id 
facere, priusquam novas fruges gustarent ^). Gellius N. A. 
IV 6. 8 certiores nos facit, porcam praecidaneam ob alia 
quoque sacra commissa ad ius manium spectantia esse im- 
molatam, sc. si qui familiam funestam aut non purgaverant, 
aut aliter eam rem, quam oportuerat, procuraverant. Quod 
idem docet Marius Victorinus VI 25 Keil qui iusta defuncto 



1) Notandum est, piacula de quibus poeta loquitur v. 153 — quam- 
quam revera sint piacula sacri commissi — ex altera parte tamen id 
quoque spectare, ut di inferi, antequam Aeneas descendat ad inferos, 
placentur propitienturque. De ipso sacrificio peragendo poeta agit 
vers. 236 — 263. Quod quidem sacrificium — prout a Sibylla impera- 
tum — Argivo ritu esse factum, viri doctj iure existimant. Quare ad 
hanc disputationem non pertinet. Cf, Norden, Vergil-. Aeneis Buch 
VI, p. 198; Diels, Sibyll. Bldtter, p. 69 sq. 

2) Cf. quoque Fest. M 218 L 242 et Paul. M 219 L 243. 

non fecerunt aut in faciendo peccaverunt, his porca contra- 
hitur, quam omnibus annis immolari oporteat '^). Sacrificium 
non Cereri tantum, sed etiam Telluri esse factum, Varro 
memoriae tradidit, cf. Non. Marc. M 163 L 240 Varro de 
Yita Populi Romani lib. III "quod humatus non sit, heredi 
porca praecidanea suscipienda Telluri et Cereri; aliter 
familia pura non esf. Cum autem Romani timore semper 
angerentur ne aliquomodo iura manium laesissent, accidit ut 
singulis annis et stato tempore praecidaneam mactare con- 
sueverint, qua quidem de causa praecidanea inter sacra po- 
pularia est numerata, teste Festo M 253 -L 298 '^). 

Haud levem difficultatem sacri Romanorum iuris studiosis, 
decretum affert notissimum P. Mucii Scaevolae, quod ab 
hominum oblivione vindicavit Cicero de leg. II 57 itaque 
in eo, qui in nave necatus, deinde in mare proiectus esset, 
decrevit P. Mucius familiam puram, quod os supra terram 
non exstaret; porcam heredi esse contractam et habendas 
triduum ferias et porco femina piaculum pati; si in mari 
mortuus esset, eadem praeter piaculum et ferias. Duo exem- 
pla mortis violentae a Mucio distinguuntui^, quod utrumque 
si acciderit, familiam puram esse contendit. Etenim et 
cum quis violenter necatus ab homicida in mare proiectus 
est, et cum quis submersus est fluctibus, fieri non potest, 
ut os a mortuo resecetur; quo accepto heres quidem mor- 
tuo iusta dare posset, familia vero cum os supra terram 
extaret ita poUueretur, ut lustrationibus indigeret et suffi- 



1) Multa erant in sepeliendo, quibus non rite peractis ius manium 
erat laesum ideoque commissum piaculum : porcam praesentaneam 
(Fest. M 250 L 296; Cic. de leg. II 5*7) dico, exverreas (Fest. M 78 
L 68), suffitiones (Paul. M 3 L 3), purgationes (Vergil. Aen. VI 229), 
.sacrificium Lari familiari (Cic. de leg. II 65), sacrificium novemdiale, 
quo parentalia concluduntur (Donat. ad Ter. Phorm. 40; Porphyr. ad 
Horat. Epod. XVII 48), cet. Vide De Marchi, // culto privato, p. 194 sq. 
Notatu digna ea quoque sunt, quae tradidit Plinius N. H. XI 150 
morientibus illos (oculos) operire rursusque in rogo patefacere Quiritium 
magno ritu sacrum est, ita more condito, ut neque ab homine supremum 
eos spectari fas sit et coelo ostendi nefas et N. H. XIV 88 Numae 
regis Postumia lex est: vino rogum ne respargito. 

2) Cf. Luebbert, Comm. Pontif., p. 78. 

mentis. Necato autem homine et deinde in mare proiecto cum 
constet mortuo iustis non datis iura manium esse laesa, porcus 
femina et feriae piandi gratia praescribuntur ; et heredi qui- 
dem, quia heres cum hereditate officia omnia et religiones erga 
mortuum in sese recepisse iudicatur. Submerso vero homine 
fluctibus, laesio iuris nulla facta est ideoque nec piaculum 
praescribitur nec feriae. Attamen in utraque re, porca 
contracta est, id est iam singulis annis heredi praecidanea 
porca mactanda erit. Nemo enim, ut diximus, praecidaneam 
omittere audebat. De feriis autem, quae piaculi gratia prae- 
scribuntur, haec habet Macrobius Sat. I 16. 8 sunt sin- 
gulorum, uti natalium, fulgurumque susceptiones, item 
funerum atque expiationum; apud veteres quoque qui nomi- 
nasset Salutem Semoniam Seiam Segetiam Tutilinam, ferias 
observabat *). 

P e r i u r i o quoque f a c t o , cum quis i n s c i e n s 
fefellit vel fraudavit, piaculari hostia fieri debere, 
recte demonstravit vir iuris Romani peritissimus, Danz ^). 
Cuius viri docti placita non inepte comprobantur verbis 
Arnobii adv. nat. VII 9, cum acerbissimis facetiis bovem 
piacularem exclamantem facit numquid iuravi per te 
falso . . . ? quaenam est ergo causa, ut alienum crimen meo 
luatur sanguine, et in nefas extraneum mea vita et inno- 
centia producatur ? Adde Serv. ad Vergil. Aen. XII 242 
rogant ut {foedus) pro non facto sit, ne piaculum videan- 
tur admittere. 

Non multum a periurii piaculo piacularis ea victima dif- 
fert, quae mactanda erat, cum miles a Romano duce pro- 
cincta classe Dis Manibus Tellurique devotus, hostium telis 
interfectus non erat, cf. Liv. VIII 10. 12 si is komo, qui 
devotus est, moritur^ probe factum videri; ni moritur, tum 



1) Cf, Plin. N. H. XVIII 8 is (Ntima) et Fornacalia instituit farris 
torrendi ferias et aeque religiosas Terminis agrorum ; hos enim deos 
tum maxime noverant, Seiamque a serendo, Segestam a segetibus appel- 
labant, quarum simulacra in circo videmus — tertiam ex his nominare 
sub tecto religio est. Vide Wissowa, R. K.^, p. 201 n. 9. 

2) Cf. Danz, Der sacrale Schuts, p. 97 sq. 

signum septem pedes altum aut maius in terram defodi^ et 
piaculum hostiam caedi; ubi illud signum defossum erit^ 
eo magistratum Romanum escendere fas non essL Ratio 
piaculi est, quod quamvis nullo dolo malo res contigerit, 
di tamen defraudati erant. Signum autem defoditur, quia 
devotus dis inferis sacer ideoque exsecratus et impius est; 
qua re, si summum ius in illum vindicaretur, non aliter ac 
v.ot^cx>pyi.ix> quod dicunt, esset sepeliendus. 

Alia sunt piacula connexa cum lege, ne quid sacri 
profanetur, NuUa profanatio Romanis erat licita, nisi 
cum venderentur aut victimarum carnes, aut res sacrae sive 
templis sive aedibus addictae, eo tantum consilio, ut templum 
melius honestiusque esset. Quod si venditio templo non 
proderat, facile admittebatur piaculum; qua re, antequam 
templorum aediles rem sacrum venum darent, magistratus 
adeundi erant \ Cf. C. L L. IX 3513 (Bruns«, p. 26X) in 
lege templi Furfensis sei quod ad eam aedem donum datum 
donatum dedicatumque erit, utei liceat oeti, venum dare ; uhei 
venum datum erit, id profanum esto ; venditio locatio aedilis 
esto, quemquomque veicus Furfens{is) fecerit, quod se sentiat 
eam rem sine scelere, sine piaculo [vendere locare], alis ne 
potesto; quae pequnia recepta erit, ea pequnia emere conducere 
locare dare, quo id templum melius honestius seit, liceto. 

Locum in quo aedes facta erat, etiam diruto aedificio 
manere sacrum, testantur iuris periti Romanorum, cf. Papi- 
nian. Dig. XVIII 1. 73 aede sacra terrae motu diruta locus 
aedificii non est profanus et ideo venire non potest, Marcian. 
Dig. I 8. 6. 3 semel autem aede sacra facta, etiam obruto 
aedificio locus sacer manet"^). Quibus cum testimoniis plane 



1) Luebbert, Comm. pontif., p. 78; Marquardt — Wissowa R. St. V. 
III, p, 148 sq, Notandum tamen est, cum Silvano fieret nullam victi- 
marum profanationem fuisse licitam; quod iure affirmat A. Thomson, 
Arch. f. Relig. Wiss. XII 1909, p. 468, allato Catone de agr. 83 ut res 
divina facta erit, statim ibidem comumito et C. I. L. VI 576 (= Dessau 
4915) extra koc limen aliquid de sacro Silvani efferre fas non est. Cf. Wis- 
sowa, R. K."^, p, 214. 

2) Cf. Luebbert, Comm. Pontif., p. 29. 

concordat epistola Traiani ad Plinium {Epist. 'LXXS)\ possu- 
mus apud Prusenses area ista cum domo collapsa, quam 
vacare scribis, ad exstructionem balinei uti. illud tamen 
parum expressisti, an aedes in peristylio Claudio facta esset ; 
nam si facta est, licet collapsa sit, religio eius occupavit 
solum. Cum igitur in locis sacris aedificia exstruebantur, 
graviter peccabatur. Etenim quod sacrum est ait Fest. M 
280 L 350 idem lege aut instituto maiorum sanctum esse 
putant, ut violari id sine poena non possit. Nonnumquam 
autem contigisse, ut per imprudentiam in areis aedium diru- 
tarum domus aedificarentur ideoque incurrerentur piacula, 
idem docet bos ille piacularis quem supra commemoravi: 
numquid .... religiosa quaedam loca substructionibus pollui 
profanive privatis ? Cf. Arnob. adv.,nat, VII 9. 

Loca sacra ab hoste capta re ipsa profanata erant, ut 
clare indicant Digest. XI 7. 36 cum loca capta sunt ab 
hostibus, omnia desinunt religiosa vel sacra esse, sicut 
homines liberi in servitutem perveniunt ; quod si ab hac 
calamitate fuerint liberatae, quasi quodam postliminio reversa 
pristino statui restituuntur. Cum autem constet, locis sacris 
ab hoste captis, profanatione licet invitis ipsis Romanis ius 
divinum esse laesum, piaculo deos placari oportebat. Quo 
tempore di plac^rentur, profanata quoque loca esse lustrata 
et quasi ab hostium sordibus expurgata — sicut etiam 
Plataeis factum esse Plutarchus narrat {Aristid. XX) — in 
promptu est. Quare Livium V 50. 2 ubi sacra a Gallis capta 
et a Camillo expiata refert, voce expiationis piacula simul 
et lustrationes amplexum esse existimo: rettulit et senatus- 
consultum facit, fana omnia, quoad ea hostis possedisset 
restituerentur, terminarentur expiarenturque, expiatioque 
eorum in libris per duumviros quaereretur. Libri autem 
Sibyllini a Romanis adiebantur, cum ea piacula erant com- 
missa quae ob magnitudinem sacri commissi prodigii loco 
habebantur, (cf. Liv. VIII 18; XXII 9; XXII 57). Quanta 
religio vero Romanis sacrorum locorum profanatio fuerit, 
inde facile colligitur, quod cum in loco sacro alterius numinis 
aedem aedificare vellent, prius deos, quibus ea loca antea 
dicata erant, ad alia templa evocabant, cf. Serv. ad Vergil. 

Aen. IX 448 in urbe Roma lovis templum non fuit . . . 
Tarquinius .... coepit auguriis captare, qui mons huic 
templo esset aptissimus ; et cum in omnibus Tarpeius esset 
inventus, in quo erant multa diversorum numinum sacella, 
actum est, ut exinde ad alia templa numina evocarentur 
sacrificiis ; quo posset libere et sine piaculo templum lovis 
exaedificare. 

Nec levior profanatio Romanis erat amitti et ab hoste 
capi telum illud, super quod stans dux Romanus classe pro- 
cincta sese dis inferis devovisset. Tum victimae piaculares 
Marti erant mactandae, cf. Liv. VIII 10. 14 telo super quod 
stans consul precatus est, hostem potiri fas non est'. si poti- 
atur, Marti suovetaurilibus piaculum fieri. Quod telum ^), 
ni fallor, locum tenebat Martis sacrarii, quod duces bellum 
gesturi precationis causa adire solebant,"cf. Serv. ad. Verg. 
Aen. VIII 3 is qui belli susceperat curam, sacrarium Martis 
ingressus primo ancilia commovebat ; post kastam simulacri 
ipsius, dicens : Mars vigila. Telum igitur ab hoste captum 
idem valebat ac si aedes ipsius Martis profanata esset. 

Ad profanationem et illa lex pertinet, quae hostias ab 
aris profugas, persequi et occidere iubebat. Quod si victima 
capta non erat, piaculi erat contracta commissio. Nam 
hostia mole salsa aspersa iam dis sacrata erat et ab homi- 
num usu aliena, cf. Serv. ad Vergil. Aen. II 104 sacrorum 
est, ut fugiens victima, ubicumque inventa fuerit, occidatur, 
ne piaculum committatur. 

lis quoque locis, ubi haruspices fulgur condiderant — quae- 
que ab ipsis haruspicibus fulgur conditum, a scriptoribus 
veteribus plerumque bidental dicuntur — facile ab inscio 
committebatur piaculum. Etenim vel intueri haec loca pia- 
culare esse haruspicum libri proclamabant, cf. Amm. Marc. 
XXIII 5. 13 hoc modo contacta loca nec intueri nec calcari 
debere fulgurales pronuntiant libri, Schol. ad Pers. II 27 



l) Telum illud bene distinguendum est ab hastis, quae in Regia 
asservabantur et quarum unam nonnulli ob testimonia Varronis apud 
Clem. Alex. Protrept. 4 (VIII 136 M) Arnobii adv. nat. VI. 11 Plutarchi 
Rom. 29 ipsum Martem fuisse iudicant. 

evitandumque bidental: bidental locus sacro percussus ful- 
mine, qui bidente ab aruspicibus consecratur ; quem calcare 
nefas est. Quam ob rem et illum qui bidental ex agro suo 
amoverit impium haberi, testatur Horatius Art. Poet. 470 
utrum minxerit in patrios cineres, an triste bidental moverit 
incestus ^). Qijiae Horatii verba clare demonstrant, violationem 
conditi fulguris non minorem religionem esse habitam quam 
si quis iura manium laesisset. Nec mirum igitur, qui impru- 
dens bidental calcaverit laeseritve piaculum commisisse. Quae 
de bidentalibus diximus in ea quoque loca valent, ubifulgur 
non Etrusco sed Romano ritu erat conditum ; quaeque 
veteres plerumque puteal vocabant. Consideranti enim, quae 
leges iam inde ab antiquis temporibus constitutae fuerint in 
eos qui fulmine erant occisi \ dubium non erit calcato 
puteali sacrum esse commissum gravi luendum piaculo. Lacum 
Curtium revera fuisse puteal Varro auctor est de 1. 1. V. 150 
Cornelius et Lutatius scribunt eum locum fulguritum et ex 
s. c. septum esse : id quod factum est a Curtio consule, cui 
M. Genucius fuit collega, Curtium appellatum ^). 

Quam grave piaculum violatio luci fuerit, id clare 
indicat lucos fuisse capitales, ubi si quid violatum esset, 
caput violatoris expiaretur, teste Paulo M 66 L 57. Memo- 
ratu digna lex ea est, de qua postea plura sumus dicturi, luci 
Spoletini inquam, C. I. L. XI 4766 (Bruns^, p. 260) honce loucom 
ne quis violatod, neque exvehito neque exferto quod louci siet, 
neque cedito nesei quo die res deina anua fiet : eod die quod 
rei dinai causa [f]iat, sine dolo cedre [Ijicetod; sei quis violasit, 
love bovid piaclum datod; sei quis scies violasit dolo malo, 
lovei bovid piaclum datod et a(sses) CCC moltai suntod; 
eius piacli moltaique dicator[ei] exactio estfod]. 

1) Incestus idem valet ac impius, cf. Od. I 12. 59 et III 2. 30. 

2) Cf. Fest. M 178 L 190 itaque in' Numae Pompili regis legibus 
scriptum esse : 'si hominem fulmen occisit, ne supra genua tollito' ; et 
alibi: 'homo si fulmine occisus est, ei iusta nulla feri oportetWlm. N. H, 
II 1 45 hominem ita exanimatum cremari fas non est, condi terra religio 
tradit. 

3) Cf. Luebbert, Comm. Pontif, p. 51 ; Pauly— Wissowa, R. E. VII, 
c. 2447 (Thulin). 

In festis diebus celebrandis Romani cum 
essent cautissimi, etiam feriarum pollutio licet ab impru- 
dente commissa piaculo erat luenda. Varro de l. l. VI 30 
praetor qui tum {die nefasto) fatus est, si imprudens fecit, 
piaculari hostia facta piatur, VI 53 fasti dies, quibus certa 
verba legitima {do dico addico) sine piaculo praetoribus licet 
fari ; ab hoc nefasti, quibus diebus ea fari ius non est : et 
si fati sunt piaculum faciunt. Macrob. Sat. I 16. 19 sicut 
Varro in augurum libris scribit in haec verba :'viros vocare 
feriis non oportet, si vocavit, piaculum estd. Serv. in Verg. 
Georg. I 270 sane sciendum secundum Varronem contra 
religionem esse, vel si irrigentur agri, vel laventur animalia 
festis diebus: Nymphae enim sine piaculo non possunt 
moveri. Gell. N. A. II 28. 2 veteres Romani ... in consti- 
tuendis religionibus . . . castissimi cautissimique , ubi terram 
movisse senserant, nnntiatumve erat, ferias .... impera- 
bant . . . eas ferias, si quis polluisset piaculoque ob hanc 
rem opus esset, hostiam 'si deo, si deae' immolabant, idque 
ita ex decreto pontificum observatum esse M. Varro dicit. 
Macrob. Sat. I 10. 1 bellum Saturnalibus sumere nefas 
habitum, poenas a nocente isdem diebus exigere piaculare 
est, I 15. 21 Kalendas Nonas et Idus religiosas . . . censue- 
runt; hi enim dies praeter Nonas feriati sunt, feriis autem 
vim cuiquam fieri piaculare est. Festo quod non potest 
iterari intermisso, piaculum contractum est, teste Servio qui 
ad Vergil. Aen. VIII 173 annua quae differre nefas, cele- 
brate faventes, haec annotat anniversaria sacrificia: i. e. 
solemnia, ideo nqn differuntur, quia nec iterari possunt . . . 
nam Kalendaria, si qua fuerint ratione dilata, possunt 
repeti nec piaculum eorum intermissione committitur. Cum 
quibus conferenda sunt verba Liv. XXXIX 18. 8 si quis 
tale sacrum solemne et necessarium duceret, nec sine reli- 
gione et piaculo se id omittere posse, apud praetorem ur- 
banum profiteretur *). 



1) Lactant. ad Stat. Theb. VIII 437 (Matris Tauricae) cutn simula- 
crum in Laconiam delatum fuisset, ne quod piaculwn nasceretur inter- 

Venio iam ad sacerdotes. Ut paucis rem comprehen- 
dam: quodvis sacrum a sacerdotibus eorumve ministris in 
sacris officiis perfungendis negligentia admissum erat, piaculo 
luebatur. Qua lege omnes generatim tenebantur, ut auctor 
est Servius ad Vergil. Aen. IV 646 et sciendum, si quid in 
caeremoniis non fuerit observatum, piaculum admitti; quod 
Servii testimonium comprobat Arnobius adv. nat. IV 31 dicens 
piaculi esse contractam commissionem, si per imprudentiae 
lapsum aut in verbo quispiam . . . deerraverit, et III 43 quo 
loco ostendit diligentia in ritibus observandis quam fuerit 
necessaria, cum ignorantia rerum, inquit, personarum con- 
fusio deos offendat et cogat necessario piaculum contrahi. 

Quam severis , legibus flamen et flaminica Dialis fuerint 
adstricti, nemo nescit *). Quaevis au^tem in hisce legibus ob- 
servandis neigligentia piaculo factoerat luenda. Ita Servius 
cum ad Vergil. Aen. I 305 narravit, flamini extra medium 
pomerium post solis occasum apicem ponere nefas fuisse, 
haec addit : {timebat) ne piaculum incurreret, si f cum solis 
occasum, nudo capite, id est, sine apice inveniretur. Ad Vergil. 
Aen. IV 646 idem Servius, commemorata alia lege, qua Fla- 
minica vestum extollere vetabatur, ne crura nudarentur, hic 
autem, inquit, piaculum admittitur. Ad XII 120 adnotat : cum 
Flaminica esset inventa tunicam lanectm lino habuisse con- 
sutam, constitisse ob eam causam piaculum esse commissum. 
Liv. V 52. 13 de sacris loquimur et templis: quid tandem 
de sacerdotibus ? nonne in mentem venit, quantum piaculi 
committatur ? . . . . flamini Diali noctem unam manere extra 
urbem nefas est. Gell. N. A. X 15. 10 legem flamini Diali 
hanc singularem fuisse narrat: si quis ad verberandum 
ducatur, si ad pedes eius supplex procubuerit, eo die verbe- 
rari piaculum est. 

Virgines quoque Vestae variis tenebantur religionibus, quibus 
per imprudentiam neglectis, piaculum committebant. Ita vel 
vas futile, quo aquam ad sacra Vestae hauriebant, in terra 



missione solemnis sacrificii neve crudelitati Graeciae populus oboediret, 
inventum est, ut inter se impuberes ptieri de sustinendis verberibus con- 
tenderent. Vides Romanum esse, qui interpretatur ! 

1) Cf. Pauly— Wissowa, R. E., VI c. 2486 sq. (Samter). 

4 



50 

ponere nefas erat, cf. Serv. ad Vergil. Aen. XI 339 aqua ad 
sacra Vestae hausta in terra non ponitur: quod sijiat,pia- 
culum est. Conferendus Lactantius quoque ad Stat. Theb. 
VIII 297 ; Donatus ad Terent. Andr. 609 et ad Phorm. 146 ; 
Paulus M 89 L 79. 8. 

Lis est inter viros doctos, quid sibi velit piaculum ni fallor 
antiquisimum, cibi prolapsi, de quo quaedam anno- 
tavit Plinius JV. H. XXVIII 27: cibus etiam e manu prolap- 
sus reddebatur utique per mensas, vetabantque munditiarum 
causa deflare et sunt condita auguria quid loquenti cogi- 
tantive id acciderit; inter execratissima, si pontifici accidat 
dicis causa epulanti; in mensa utique id reponi adolerique 
ad Larem piatio est. Quod sacrificium subobscurum Wis- 
sowa, R. K."^, p. 162 sic explicat „ . . . bei jeder Mahheit stellt 
man zum Danke fUr Speise und Trank den Penaten ein 
gefillltes Schusselchen i^patelld) auf den Herd oder wirft 
auch ihren Anteil an den Speisen in das Herdfeuer ; durch 
dieses Opfer erhdlt die Gesamtheit der aufgetragenen Speisen 
eine religidse Weihe und darum bedarf es, wenn ein Bissen 
von ihnen zur Erde fdllt, einer Suhnung, die in der Weise 
erfolgt, dasz der Bissen, ohne gereinigt zu werden, wieder 
auf den Tisch gelegt und dann im Herdfeuer verbrannt 
wird.^^ Non dubito quin ipsum Plinium si interrogasses, 
quid de hoc piaculo sentiret, haud multum a Wissowa dis- 
sensisset. Etenim cum constet Romanos nonnumquam 
sacras fecisse mensas salinorum appositu et simulacris deorum 
(Arnob. adv. nat. II 67), patellis primitias dis cum sale 
obtulisse (Porphyr. ad Hor. Od. II 16. 13), cena edita subla- 
tisque mensis, quae de cena libata essent, ad focum tulisse 
et dedisse in ignem, quo deos redderent propitios (Serv. 
ad Verg. Aen. I 730), iure dici potest, generatim pertinuisse 
cenas ad cultum privatum et domesticum, in quo si quid 
sacri erat commissum, di penates piaculo erant placandi. 
Larem autem, de quo loquitur Plinius, penatium vice fungi 
variis scriptorum testimoniis Wissowa probavit. Sane alia 
quaestio est, quid ipsi Romani de Laris piaculo senserint, 
alia autem unde Laris piaculum naturaliter originem duxerit. 

Hoc si quaeritur, haud multum abesse a vero existimo", 
qui contendant, quae ex mensis atque e manibus prolapsa 
erant, laribus i. e. lemuribus fuisse donum ; quod munus ut 
laribus redderetur, Graecae quoque et Prussianae erat con- 
suetudinis ^). Saepe enim accidit, ut species quidem rei 
sacrae maneat et figura, ratio autem illa specie significata 
sensim mutetur in aliam a priore illa diversissima. Laribus, 
geniis penatibus piacula saepe esse oblata, indicat codex 
quoque Theodosii XVI 10. 12 nullus omnino . , . secretiore 
piaculo larem igne, mero genium, penates odore veneratus 
accendat lumina, imponat tura, serta suspendat, 

Restat ut qudedam dicamfus de feriis piacularibus. 
Sunt singulorum, gentium, reipublibae. 

De feriis singulorum iam breviter locutus sum, de manium 
iure agens et sepulcrorum (p. 42 sq.). 

Quod ad gentes attinet, et Claudiae genti et Horatiae 
scimus piaculum quoddam fuisse proprium et singulare. Apud 
Fest. M 238 L 274 haec habes : propudialis porcus dictus 
est, ut ait Capito Ateius, qui in sacrificio gentis Claudiae 
velut piamentum et exsolutio omnis contractae religionis est. 
Propudium autem teste Paulo M 227 L 253 est quasi porro 
pudendum seu aliis verbis cuius rei pudet ~ contracta 
religio = sacrum commissum = piaculum. Propudialem igitur 
porcum (non aliter ac porcam praecidaneam) nomen esse 
feriae piacularis, qua Claudia gens sese a sacris per annum 
commissis expiaret, iure existimandum est. Genti autem 
Horatiae proprium erat piaculum in monte Oppio apud 
Tigillum Sororium, quod singulis annis Kal. Octobr. lano 
Curiatio et lunoni Sororiae dabatur, ut fratrum Arvalium 
acta testantur, cf. Henzen Act. Fr, Arv. p. CCXXXVIII. 
Quod si rem intimam spectaveris, non dubitabis quin huius 
piaculi causa et ratio fuerit soror olim in Horatia gente 



1) Cf. Wissowa, R. KJ^, p. 162, n. 2; Rohde, Psyche, I p. 245, n. 1. 
Samter, Arch. f. Relig. Wiss. X 1907, p. 373 sq. ; Wissowa, Arch.f. Relig. 
/^m-._VIIJ.904,'p. 45; Otto, A. L. L. XV 1906, p. 114. Quoad Graecos 
"cf.'~Athen. X 427 E. 

interfecta. Piaculo coniuncta erat lustrandi quidam ritus, 
cum expiandus mittebatur sub tigillum ^). 

Reipublicae piacula ea erant quae apud ttuA^^v ^spsvTivyjv 
statutis temporibus ob legatos olim occisos fieri consuevisse 
memoriae tradidit Plutarchus Rom, 24. Quodsi vocem Tri^rjv 
ab ipso Plutarcho scriptam esse iudicas, nec potius v^jjv 
quod Becker proponit, satis credibile est piacula a Plutar- 
cho commemorata eadem esse atque ea de quibus Paut, M 212 
L 235 : piacularis porta Romae dicta propter aliqua piacula, 
quae ibidem fiebant, Ferentina autem et Horatiae gentis 
sacrificia placatoria haud multum inter se discrepare, mani- 
festum est: utrobique enim fere eadem est causa piaculi, 
IUud tantum bene tenendum est, tum Ferentina tum gentis 
Horatiae piacula, prout gentis erant et reipublicae, revera 
fuisse piacula sacri ab inscio commissi. 

Inter ferias piaculares Parilia quoque habenda sunt, quae 
agebantur a pastoribus die 21 mensis Aprilis, cum hibernis 
ovilibus relictis, in silvis iterum molliora quaererentur pascua ^). 
Quamquam viri docti plerumque censent festa haec pasto- 
ralia lustratione tantum contineri, re attentius inspecta, 
plane apparet ea partim constare ex lustratione, partim ex 
piaculo. AHud enim est lustratio, „desinfectio" ut ita dicam, 
hiberni ovilis, aliud Palis piatio ob sacra per annum prae- 
teritum commissa. De lustrationis ritu vide Ovidium Fast, 
IV 735 sq., 781 sq. ; lustrabantur oves ovilia ipse pastor, 
aqua sulphure lauro igne. Quae quamquam disputatione 
dignissima sunt, tamen praetermitto. De piaculari enim festi 
parte nobis agendum est. 

Parilia pastoribus quasi novi anni sunt initium; namPari- 
lium die pecus omne ex hibernis ovilibus demissum nemora 
iterum incursat % Hisce versibus diem illum celebrat Cal- 
purnius Ecl V 16 Baehr. P. L, M, III p. 90 : 



1) Cf. Liv. I 26. 12; Fest. M 297 L 380; Paul. M 307 L 399; testi- 
monia varia coUegit Wissowa, R. K.^, p. 104, n. 4. 

2) Cf. Jordan Top. I 1, p. 227; Roscher M. L. I 1475 (Steuding). 

3) Cf. Wissowa, R. K."^, p. 199 sq. 

4) Cf. etiam Calp. Ed. V, 103, 108, 109 Baehr. /. /., p. 93 sq. et 
Cat. de agr. 83. 

.... vere novo, cum iam tinnire volucres 
incipient nidosque reversa lutabit hirundo, 
protinus hiberno pecus omne movebis ovili. 
tunc etenim melior vernanti germine silva 
pullat et aestivas reparabilis inchoat umbras, 
tunc florent saltus viridisque renascitur annus. 

Hoc igitur pastoralis anni initio deae Palis pax et venia 
expetenda erat, ne ob sacra per annum praeteritum in 
pascendis ovibus commissa consulere pecori recusaret pas- 
toribusque, cf. Calp. Ecl. V. 24 

sed non ante greges in pascua mitte reclusos 
quam fuexit placata Pales. 

Placabatur autem dea silvicola liba, dapibus, lacte tepido, 
cf. Ovid. Fast. IV 743. Precationis autem solemne carmen, 
ab Ovidio poeticis verbis expositum, cum Catonis carmine, 
quod in conlucando luco dicebatur, omnino congruit. Etenim 
duabus continetur partibus: sacrorum commissorum com- 
memoratione atque precatione veniae. Ideo imprimis notatu 
dignissimum carmen est, cum doceat quae et qualia piacula 
a pastoribus in pecore pascendo incurri potuerint, cf. IV 749 

sive sacro pavi sedive sub arbore sacra 

pabulaque e bustis inscia carpsit ovis, 
si nemus intravi vetitum, nostrisve fugatae 

sunt oculis nymphae semicaperque deus, 
si mea falx ramo lucum spoliavit opaco, 

unde data est aegrae fiscina frondis ovi: 
da veniam culpae. nec dum degrandinat, obsit 

agresti fano supposuisse pecus. 
nec noceat turbasse lacus. ignoscite nymphae 

mota quod obscuras ungula fecit aquas. 

Spectant uti facile videre est piacula omnia ad manium 
sepulcrorum fanorum lucorum iura *). 



1) Notandum est piacula haec non omnia esse sacri ab imprudente 
commissi, sed etiam sacri a prudente commissi, verum iustas ob 



54 

Versus autem 759 — 776 poetice exornant quae soluta 
oratione apud Catonem de agr. 139 his verbis enuntiantur : 
precor, uti sies volens propitius mihi domo familiaeque meae 
liberisque meis. 

Parilium solemnia fuisse vetustissima inter alia eo probatur 
quod sacrificia Pali facta cruenta non erant. Paulatim in- 
cruentis cruenta etiam hostia addita est, quod probat Calp. 
EcL II 63 Baehr. P. L. M. III p. 75 

saepe cadit festis devota Parilibus dgna 

tum praesertim V 27 Baehr. /. /. p. 90 

. . . . tepidos tunc hostia cultros 

imbuat: hac etiam dum vivit, ovilia lustra^). 

Vides autem agnae sacrificium lustrationem potius fuisse 
quam Palis piaculum. 

Verum iam absolutis quae de variis generibus piaculorum 
commissi dicenda erant, ad hostiam succidaneam et quae 
cum ea cohaeret instaurationem transibimus. 

2. DE HOSTIA SUCCIDANEA ET INSTAURATIONE. 

Veteres inter grammaticos lis erat essetne succidanea a verbo 
succxdendi an a verbo succtdendi derivanda. Paulus M 303 
L 393 Festi verba non tantum excerpsit, sed etiam quodam- 
modo mutilavit, haec exscribens : succidanea hostia dicebatur, 
quae secundo loco caedebatur, scilicet sic appellata a succe- 
dendo. Etenim ex truncis Festi reliquiis apparet utramque 
vocis originem ab eo esse indicatam; nam non multum a 
vero videtur aberrare C. O. Mueller, verba Festi sic explens : 
[succidanea hostia apjpellatur, quae [secundo loco caeditur], 
quod quasi [sub priore caedatur;] quidam a suc[cedendo, 
non a succi]dendo dictam [putant]. Derivationem autem eam, 
qua succidendi vox succedendi voci praefertur, veram esse 



causas et absque dolo malo. De sacris a prudente absque dolo malo 
commissis vide infra in capitis huius parte altera. 

1) Wissowa, R. K.^, p. 200 n. 11 minus recte, ut opinor, Calpurnium 
errasse putat. 

et genuinam tum re ipsa perspicuum est tum approbatur 
testimonio Gellii JV. A. IV 6. 5 succidaneae appellatae, 
quoniam si primis hostiis litatum non erat, aliae post easdem 
ductae kostiae caedebantur: quae quia prioribus iam caesis 
luendi piaculi gratia subdebantur et succidebantur, succi- 
daneae nominatae. Quae succidaneae hostiae definitio eo valde 
probatur, quod non tantum vocem, sed et rem atque rei 
originem explicat, scilicet hostiam iterari luendi piaculi 
causa, id est ob sacrum commissum. Addit autem Gellius 
alia quaedam de litatione, quae quoniam a nonnuUis 
viris doctis non recte intelliguntur, amplius tractanda sunt 
et explicanda. 

Biecher ^) vir cjoctissimus postquam claris verbis exposuit, 
quid extispicium in Romano ritu, quid valeret in Etrusco, 
ita pergit: „^5? recte adkuc conclusimus, Arvales ii erant, 
qui kostiae inspiciebant exta adkaerentia, ut eam 'probarenf 
priusquam- deae offerrent. Si non suffecerat kostia huic 
probationi, k. e, si non ' litaveraf , omnino non offerebatur, 
nam ad sacrificandum non accepta erat. Immo aliera mac- 
tabatur kostia, quaevocabatur^succidanea". Quodfieri solebat 
tisque ad ' litationem' k. e. 'donec apta inventa esset kostia'. 
Quibus rebus demonstratur verbum "litare' significare : pro- 
bationi et corporis et extorum sufficere. Atque id verum 
esse, optime illustratur verbis Plinianis {N. H. VIII 183): 
'quam ob rem victimarum probatio in vitulo, ut (cauda) 
articulum suffraginis contingat; breviore non litanf ," et 
p. 222 infra: „quae si recte se kabent, in litatione illa, 
quae erat forma mere Romana probationis, situs et color 
extorum inspiciebantur, quod facillime fieri potuit, dum 
exta erant adkaerentia. Posteriore aevo, quod compluribus 
testimoniis nobis illustratur, postquam extispicium Etrus- 
corum acceperunt Romani, res aliter se kabet. Mactantur 
quidem eo quoque tempore kostiae succidaneae sed vel nullam 
vel aliam kabent vim. Ita secundo bello Punico Marcello sacri- 
ficante laetissimis succidaneae extis omnino nikil tribuebatur 
{Liv. XXVII 26; Plut. Marc. 29; Val. Max. I 6. 9). Contra 

1) Blecher, De extispicio capita tria, p. 221. 

Petillius ineunte saeculo a Chr. n. secundo e succidanearum 
extis deprompsit signa [Liv.XLI 15). Ciceroniano porro aevo 
succidaneae hostiae vim a primitiva plane alienam acceperant. 
Hoc concludimus ex eo, quod Cicero {de div. II 38) miratur 
' inconstantiam deorum, qua primis minentur extis,bene pro- 
mittant secundis" . Unde elucet illo aevo praeter succidaneam 
priorem quoque hostiam vim quandam retinuisse, cum anti- 
quissimis temporibus, ubi primum succidanea mactanda 
erat, prima hostia, quia non accepta fuerat ad sacrifican- 
dum, omnino nihil valuisset. Hoc autem posteriore aevo sibi 
fingebant maioribus hostiis pro succidaneis immolatis primae 
hostiae omina quasi superanda et deorum animos flectendos 
esse {Miiller, Etrusker 11'^ p. 186 sq.). Reservabatur autem 
prisca formula 'usque ad litationem sacrificare' , sed muta- 
batur sensus, cum illis temporibus haec fere subaudirent : 
'donec dei auctis hostiis superati bona mittant signd." 

Ipsa viri doctissimi verba quamquam paulo longiora posui, 
quia licet ex altera parte sint verissima, ex altera tamen 
multa continent, quae origo esse possint falsae omnino 
opinionis. lure Blecher — etenim toto coelo distant — Ro- 
manorum extispicii et Etruscorum discrimen facit. Nam 
quod ad modum: Romani inspiciunt exta adhaerentia, avulsa 
a corpore Etrusci ; quod ad rem : Romani ob id solum exta 
inspiciunt, ut videant sintne sana necne, Etrusci difficillimae 
cuiusdam disciplinae obtemperantes legibus, exta inspiciunt, 
ut tum ex situ tum ex aliis signis bona divinent et mala; 
aliis verbis: extispicium Romano ritu extiprobatio est, ritu 
Etrusco exticonsultatio divinatiove. Haec quidem vir doctus 
verissime, verum de altera quaestione, quid ritu Romano 
sit probatio, quid litatio, prorsus ab eo dissentio. Ut paucis 
complectar, Blecheri sententia haec est: probationem hostiae 
exterioris, quae fit ante immolationem, et probationem hostiae 
interioris sive extorum, quae fit post immolationem, re non 
differre, nisi hoc solum quod haec interna sit illa externa; 
hostiam autem non litare nisi utrique probationi suffecerit; 
litationem igitur hostiae nil aliud esse nisi acceptationem hos- 
tiae ad sacrificandum ; alterutra autem probatio cum male 
successerit non adesse litationem sive hostiam primam non 

esse acceptam ; quod si contigerit i. e. si hostia prior non 
valuerit, opus esse hostia succidanea. Quae viri docti placita 
cum minus recta mihi videantur, tum de litatione tum de 
probatione pauca dicam, quibus notionem succidaneae melius 
perspici posse confido. 

Quaeritur igitur primum, quid sit 1 i t a t i o. 

Litationem nihil aliud esse nisi deorum placationem ipsa 
vocis derivatio demonstrat. Cf. Walde, Lat. Etym. Wort."^, 
p. 436: „'unter gunstigen Vorzeichen opfern; siiknen ver- 
sohnen : wohl nach Prellwitz Wb, zu gr. A/t;J 'Bitte , A/cr- 
(TOfJt^oii, ^lrofAxi, 'Jlehe' Xitxvsuco ds. Kirxvog 'flehend' .''^ Quare 
recte Servius ad Vergil. Aen. II 119 :litare: verbo pontificali 
usus est, id est, sacrificiis deos placare; IV 50 deos sacris 
litamus, id est placamus; Macrob. Sat. III 5. 4 litare, quod 
significat sacrificio facto placasse liiimen. Quibus cum tes- 
timoniis comparandum est illud Livii lib. XXVII 23. 4 sine 
litatione . . . non impetrata pace deorum. Nec Plinius N. H. 
VIII 3 83 litationem aliter explicat. Quod facile intelliges, si 
praeter verba a Blechero allata, ea quoque quae sequuntur, 
in orationis contextu consideraveris. Sunt enim haec : quam 
ob rem victimarum probatio in vitulo, ut articulum suf- 
fraginis {caudd) contingat; breviore non litant. Hoc quoque 
notatum vitulos ad aras umeris hominis adlatos non fere 
litare, sicut nec claudicante nec aliena hostia deos placari 
nec trahente se ab aris. Vides primum PUnium voce litandi 
non tantum usum, cum de probatione externa aut interna 
agatur, sed etiam cum agatur de sacris quibusdam commissis ; 
deinde loco allato litare idem valere ac//(a:^(^r^^^6'j'; denique 
verba Plinii breviore non litant vim habere conditiona- 
lem, hoc est: Si immolatur hostia, cui articulum suffraginis 
cauda non contingat, sacrificium deum non litat — sacrificio 
deus non placatur — commissum est piaculum. Habemus 
ergo ^), ut velut mathematice rem proponamus: sacrificium 
litat ~ sacrificium placat ~ sacrificatio grata dis est; 
sacrificium non litai = sacrificium non placat ■= sacrificatio 



1) Quoad litationem vide Wissowa quoque, R. K.^^ p. 418 sq., qui 
tamen nimis anguste rem intelligit. 

grata dis non est^ vel si rem ex parte hominum consideras : 
piaculum commissum est *). 

Quando vero de Etrusco agitur ritu, in quo divinatio cum 
male successerit succidaneae subduntur et succiduntur, angus- 
tius valet litatio et nil significat nisi : extis divinationem bene 
cessisse. Quam angustiorem notionem respiciens Lactantius 
ad Stat. Theb, X 610 inter litare et sacrificare hoc modo 
distinguit: sacrificare est hostias immolare; litare vero per 
immolationem hostiarum impetrare quod postules. 

Transeamus iam ad alteram quaestionis partem, quid sit 
extiprobatio^). 

Quamquam Blecher recte contendit Romano ritu extispi- 
cium non esse consultationem, sed nil nisi probationem, 
errat tamen, ni fallor, inde colligens, probationem extorum 
sive interioris hostiae ac probationem hostiae exterioris 
eandem habere naturam atque rationem. Etenim si ius 
sacrum spectas, non agendi modo solum et tempore, sed re 
ipsa inter se differunt. Quod facile intellectu est: nam ex- 
terioris hostiae probatio cum antecedat immolationi, non est 
pars ipsius sacrificii et fit de re profana; extorum vero 
probatio immolationem cum sequatur, pars est ipsius sacrificii 
et rem attingit sacratam. Immolationi autem antecedere 
exterioris hostiae probationem licet re ipsa iam satis pateat, 
lucide probant varia veterum testimonia: Cic. de leg. agr. 
II 93 erant hostiae maiores in foro constitutae^ quae ab his 
praetoribus de tribunali, sicut a nobis consulibus, de consilii 
sententia probatae, ad praeconem et tibicinem immolabantur; 
Fest. M 186 L 202 optatam hostiam, alii optimam, appel- 
lant eam, quam aedilis tribus constitutis hostiis optat, quam 
immolari velit. Tertull. ad nat, I 10 (I 644 M) Gabinius 
consul Kalendis lanuaHis, cum vix hostias probaret, prae 



1) De voce sacrificationis cf. Serv. ad Vergil. Aen. IV 219 collato 
IV 646. Notandum hoc quoque est, sacrificia non semper male litasse 
ob piacula d i r e c t e in ipso sacrificii ritu commissa. Fieri enim 
potuit, ut di alias ob causas essent irati. Sed tum indirecte 
saltem in ipso sacrificio piaculum committebatur. Namtale sacrificium 
dis displicebat, et ideo impie fiebat licet ab inscio. 

2) Cf. probationem praecordiorum, TertuU. ApoL 30 (I 507 M). 

popularium coetu, quia nihil de Serape et Iside constituisset, 
potiorem habuit senatus censuram quam impetum vulgi et 
aras institui prohibuit. 

Immolatione vero ipsa, non alio ritu, hostias dis sacrari 
et e profanis sacratas fieri, auctor est Paulus M 110 L 97 
immolare est mola, id est farre molito et sale, hostiam per- 
spersam sacrare. Quare Vergilius Aen. XII 213 pecudes im- 
molatas rite sacratas iure nominat. Quam immolationis vim 
si bene perspexeris iam facile intelliges, quae causa fuerit 
cur victima si ab ara effugisset, piaculi esset contracta com- 
missio (cf. Paul. M 244 L 287), captaque effugia esset inter- 
ficienda (Serv. ad Vergil, Aen. II 104); cur ex altera parte 
minime valeret eadem lex, si in priore probatione animal 
non esset acceptum. Quae si recte sese habent, iure dicendum 
est, in ritu Romano probationem priorem rei natura ab exto- 
rum probatione discrepuisse. Itaque cum in extis inspiciendis 
apparuerat sana ea non esse, non tantum — uti Blecheri 
verba afferam — hostia non valebat, sed cum res vitiosa dis 
esset immolata atque consecrata, piaculum erat commissum 
haud exiguum, quod hostia nova necessario luendum erat. 
Quae una hostia, ut statim videbimus, duplicem vim habebat, 
renovationis dico et piaculi, cf. infra p. 64. 

Nonnumquam videtur evenisse, ut hostia consternaretur, 
cum in ipsa immolatione ministri eam vino aspergebant, quae 
aspersio immolationis pars erat necessaria. Quod si talem 
victimam sacrificare pergebant, piaculum committebatur ; nam 
reluctans hostia dis grata non erat. Aspersionem illam, quam 
Servius victimae explorationem vocat, nonnuUi pro tertia pro- 
batione hostiae habent, cf. Serv. ad Vergil. Aen. IV 61, VI 244. 



De probatione et litatione haec hactenus; agendum nunc 
de variis causis cur succidanea hostia opus 
f u e r i t. 

Ex iis quae supra exposui, illud generatim efficere licet, 
succidaneas Romano ritu esse mactatas, cum non litavissent, 
hoc est, cum in sacrificando piaculum quodcumque admisissent. 
Quae autem singulares causae fuerint cur in sacrificando sacrum 
committeretur, paulo latius exponere non erit inutile. 

a. De vitiis ex parte hostiae. 

Piaculum committi, cum exta probationi non satisfaciant, 
supra satis explanavi; item cum hostia in sacrificando reluc- 
tetur consterneturque. Si hostia invita altaribus admota 
tamen ab imprudente mactatur, sacriim committitur, ut testa- 
tur Plinius N. H. VIII 183; talem hostiam dis ingratam 
veteres existimabant, cf. Serv. ad Vergil. Aen, IX 627, ad 
Georg, II 395; Martial. IX 31. 5; item Macrob. SaU III 5. 8 
observatum est a sacrificantibus, ut si hostia, quae ad aras 
duceretur, fuisset vehementius reluctata, ostendissetque se in- 
vitam altaribus admoveri, amoveretur, quia invito deo offerri 
eam putabant. Aetatem quoque praescriptam *) victima si 
non habuit, succidanea opus est, quod tradit Plinius N. H. 
VIII 183. Valet eadem lex, cum rituum officia miscentur, 
cf. Arnob. adv. nat. III 43 etenim si hic atram ille albam 
desiderat pellem, . . . ignoratio rerum . . . cog{it) . . . necessario 
piaculum contrahi, VII 21 si caper caedatur lovi, quem patri 
solemne est Libero Mercurioque mactari, aut bos si sterilis 
Unxiae quam Proserpinae tribuitis . . . confundi haec, inquit, 
fas non est, nec piaculi parvi est officia rituum procura- 
tionumque miscere; Macrob. Sat. III 10. 7 Ateius enim 
Capito . . . adiecit haec verba : 'si quis forte tauro lovifecerit 
piaculum dato" ^). Quare Cic, de leg. II 29 iam illud ex 
institutis pontificum et haruspicum non mutandum est, qui- 
bus hostiis immolandum cuique deo, cui maioribus, cui lac- 
tentibus, cui maribus, cui feminis. Causas alias succidaneae 
mactandae tradidere Servius et Festus : Serv. ad Vergil. 
Aen. II 140 hostia, quae ad aras adducta est immolanda, 
si casu effugeret, effugia vocari vetere more solet: in cuius 
locum quae supposita fuerat succidanea.E,^\ig\di'mter?ic\.enAs. 
est; si minus, piaculum committitur, uti antea explicavi. 
Paul. M 245 L 287 piacularia auspicia appellabant, quae 
sacrificantibus tristia portendebant, cum aut hostia ab ara 
effugisset, aut percussa mugitum dedisset, aut in aliam 
partem corporis quam oporteret, cecidisset, 

1) De hostiarum aetate cf. Plin. A^^, H. VIII 183 et 206 ; Varr. de r. r. 
II 1. 20. 

2) Cf. tatnen C. I. L. II 606. 

b. De vitiis ex parte sacrificantis. 
Sacrificans externe saltem mundus sit necesse est; manus 

vestimenta sint pura, cf. Liv. XLV 5. 4 omnis praefatio 
sacrorum eos, quibus non sint purae manus, sacris arceat. 
Vide etiam I 45. 6 et Paul. M 248 L 293 pura vestimenta 
sacerdotes ad sacrificium habebant, id est non obsita, non 
fulgurita, non funesta, non maculam habentia ^). Ut de re 
universa loquar, omnis negligentia in sacrificio peragendo 
succidaneam postulat, cf. Arnob. adv. nat. Y\f "^l piaculi dici- 
tur contracta esse commissio, si per imprudentiae lapsum 
aut in verbo quispiam aut simpuvio deerrarit, III 43 huic 
capite velato, illi sacrificandum est nudo . . . cum ignoratia 
rerum . . . cogat . . . necessario piaculum contrahi; Plut. Coriol. 
25 ^vcrlixi; ^f tcoa TrofiTrag m) ^sxg ov fiovoy i^ airixq n^^MCivrtjg, 
KKhoi X») 'Bi» [Mnpxg 'PoofAxloig s2rog s(tt)v oivo!,X»[j(,^a,vsiv . . . sv Ts 
To7g xJiTCo xpovoig (yt,lxv ^va-lav rpixxovrizztg s7roir^<rixVj &si rivog 
shKsiiJt^fJttxrog ^ TrpocrKpovtri^cirog yivstrboii ^OKOvvrog. Ara quoque 
sacerdoti tangenda erat, si minus piaculum incurrebat, cf. 
Serv. ad Vergil. Aen. IV 219 necesse enim aras a sacrifi- 
cantibus teneri: quod ni fieret, diis sacrificatio grata non 
esset. 

c. De vitiis ex parte circumstantium. 
Sacrificium nuUo modo interrumpatur necesse est, cf. Serv. 

ad Vergil. Aen. VIII 110 ne interruptione sacrificii piacu- 
lum committatur. Cf. quoque III 407 et Plut. Coriol. 25 
OTXv yoip xp%ovrsg jj lsps7g TrpxTrootri ri roov ^siav, o w^pv^ Tcpositri 
[Asyix^il] 0uv^ (3dav : ox, ays. (n^f4,oiivsi ^ vi (poovyj : rovro Trpocrrs, 
7rpo(Ts%siv x,sKs6ov(TOi ro7g lspo7g xoi) jC^j^^ev sp^ov sfjt,^oiKs7v fAsroc^v. 
Senec. de vit. beat. 26 favete linguis; hoc verbum . . . in- 
perat . . . silentium, ut rite peragi possit sacrum, nulla voce 
male obstrepente. Vide et Plin. N. H. XXVIII 11. Absint a 
sacrificio hostes, impii, profani, cf. Lactant. D. I. IV 27 
(VI 532 M) nam cum diis suis immolant, si assistat aliquis 
signatam frontem gerens, sacra nullo modo litant"^). Itaque 

1) De munditie plura apud Marquardt-Wissowa, R. St. V. III p. 175. 

2) Plura testimonia apud Marquardt-Wissowa, /. /. p. 175 sq. Notatu 
dignum illud quoque Lactantii ad Stat. Theb. I 678 inter sacra fateri 
(nomen infauslum Oedipodis) piaculum est. 

prospiciebant Romani, ne sacrorum ministri infausto nomine 
vocarentur, Cic. de div. I 102; Plin. N. H. XXVIII 22; 
Hist. Aug. Get. III 9. Succidanea denique opus erat, cum 
pontifices diebus festis viderant opifices, assidentes opus 
sumn, qua re deorum caeremoniae attaminarentur, cf. Serv. 
ad Verg. Georg. I 268; Fest. M 224 L 250 ne si vidisset 
sacerdos facientem opus^ sacra polluerentur. 

d. De iteratione ob prodigia facta inter 
sacra peragenda. 

Ubi sacrificantibus fiunt prodigia, succidanea mactanda est, 
cf. Serv. ad Vergil. Aen. III 231 sane sciendum, iterationem 
hanc fieri secundum ritum sacrorum : nam displicuisse 
prima ex prodigiis indicatur. Iteratio ob prodigium facta, 
cum Gracchus ritu Etrusco, ni fallor, sacrificaret, a Livio 
traditur XXV 16. 1 et a Valerio Maximo I 6. 8. 

Investigandum nunc nobis est quoties succidaneae 
Romanis fuerint iterandae. 

Romanos antiquis temporibus sacrificia ob defectus rituum 
ac negligentias vel tricies iterasse, auctor est Plutarchus 
Coriol. loco modo laudato. Quod testimonium eo magis 
mihi probatur, quo certius constat significari Plutarchi verbis 
sacra commissa, minime vero divinationes infaustas, quae 
non ad Romanam, sed ad Etruscorum pertinent disciplinam. 
Alii autem scriptores veteres cum de succidaneis loquuntur, 
plerumque spectant exticonsultationem haruspicum. Exempla 
sunto: Liv. XXVII 23. 4, XLI 15. 3; Suet. Caes. 81; Ap- 
pian. B. ^T. III 115 et 116. Nonnulla vero testimonia incertum 
relinquunt, utrum de Romanorum ritu agatur an Etrusco. 
Sic Plaut. Poen. 452. 

nam ego hodie infelix deis meis iratissimis 
sex immolavi agnos, nec potui tamen 
propitidm Yenerem facere, ut esset mihi. 

Vide et Symmachun Ep. I 49 (XVIII 165 M) nec aliter 
scribentem ac si antiquus etiam tum religionis Romanae esset 
status : sacrificiis multiplicibus et . . . saepe repetitis nec- 

dum publico nomine Spoletinum piatur ostentum; nam et 
lovem vix propitiavit octava mactatio, et Fortunae Publicae 
■multiiugis hostiis nequidquam undecimus honor factus est, 
Quidquid id est, spectato Plutarchi testimonio, affirmare non 
dubitaverim e disciplina Romana semper usque ad perlitatio- 
nem fuisse sacrificandum. Quod insuper ipsius succidaneae 
ratio ac natura dilucide ostendit. Etenim piaculi gratia 
mactatur succidanea, aut quod sacrum in peragendis caere- 
moniis est commissum, aut quod di ipsi sacrificantibus iram 
ob ius laesum prodigiis ostendunt. Cum autem qui iure 
divino violato deos placare recusat, ab omnibus impius 
habendus sit, sequitur ut, quin graviter di pffendantur, debita 
iteratio ritu Romano numquam omitti possit. 

In Etruscorum autem disciplina succidaneae ratio plane 
diversa est; quo ritu plerumque sacrificant rem gesturi, ut 
extis inspiciendis deorum voluntatem exquirant. Si exta in- 
fausta sunt, tum aut succidaneis opus est, ut propitientur di et 
exorentur aut id cuius rei causa exta consulta sunt, pera- 
gere non licet, cum non nisi dis auctoribus propitiisque rem 
aggredi fas sit. Sequitur ex Etruscorum placitis perlitationem 
non esse necessariam; si quis tamen sine litatione ad res 
gerendas proficiscatur, spreta religione in deorum iram 
noverit se incursurum, cf. Suet. Caes. 81 pluribus hostiis 
caesis cum litare non posset, introivit curiam spreta reli- 
gione. Quo cum testimonio compares velim verba Livii (VI 
1. 12) narrantis, exercitum popuU Romani gravem cladem 
accepisse, cum Sulpicius sine litatione nec inventa pace 
deorum dimicasset. In haruspicum autem ritu perlitationem 
non semper esse praescriptam, non tantum docet ipsius suc- 
cidaneae natura ac ratio, sed et ipse Livius XLI 15, 3, 
ubi memoriae tradit, senatum, cum consul se tribus bubus 
perlitasse negasset, maioribus hostiis usque ad litationem 
sacrificari iussisse. Nam si ex sacro haruspicum iure per- 
Htatio praescripta fuisset, certissime nec consul litationis 
moram nuntiasset, nec speciale decretum senatus necessa- 
rium fuisset. Quae in dubium revocare si quis maluerit, 
legat quae verba statim Livius addit : ceteris diis perlitatum 
ferunt, Saluti Petilium perlitasse negant. 

Quales fuerint succidaneae, Cato de agric. 
141, 4 docens qui agrum lustrare oporteat, bene ostendit ; 
si minus, inquit, in omnis litabit, sic verba concipito : 
'Mars pater, si quid tibi in illisce suovitaurilibus lactenti- 
bus neque satisfactum est, te kisce suovitaurilibus piaculo"; 
si in uno duobusve dubitabit, sic verba concipito: ' Mars 
pater, quod tibi illoc porco neque satisfactum est, te hoc 
porco piaculo\ Quibus Catonis verbis plane demonstratur 
succidaneam simul esse instaurationem sacrificii et sacri 
commissi piaculum. Iniuria igitur succidaneam et piaculum 
ut r e m a r e distinguunt Wissowa et Warde Fowler, 
Wissowa, R. K?, p. 393: „Zundchst ist die Darbringung 
an die Gottkeit, bei deren Begekung etwa ein '"Piaculum" 
vorfiel, okne weiter^es ungiiltig, sie wird als nickt geleistet 
angeseken und musz wiederholt werden; der Sckuldige kat 
aber eine Strafe verwirkt" Warde Fowler, Religious Ex- 
perience, p. 190 : „ Tke culprit . . . kad to get rid of tkis 
sin or impurety by anotker sacrifice before tke wkole ritual 
could be started afresk {' instaurare") *). Hoc quoque notatu 
dignum est, in maioribus sacrificiis peragendis cum in parte 
aliqua esset peccatum, solam hanc partem non totum sacri- 
ficium instaurari debuisse, quod et postea, de ludorum in- 
stauratione disputantes, videbimus. 

Mira quaedam traduntur a Servio ad Vergil. Aen. VIII 641: 
iungebant foedera porca . . . falso autem ait porca : nam ad 
hoc genus sacriflcii porcus adhibebatur ; ergo aut usurpavit 
genus pro genere . . . aut certe illud ostendit, quia in om- 
nibus sacris feminini generis plus valent victimae : denique 
si per marem litare non possent, succidanea dabatur femina : 
si autem per feminam non Utassent, succidanea adhiberi 
non poterat. C. Krause in disputatione, quae inscribitur de 
Romanorum kostiis quaestiones selectae, p. 31 verba allata 
Servii nihili habet, cum commentatorem istam doctrinam 



1) Placita eorum minime probantur verbis Livii XLI 16. 1, quae 
affert Wissowa /. /. p. 393 n. 1 ; Lanuvinorum enim poena constabat 
in solvendis impensis ipsius instaurationis, quae poena erat mere 
civilis. 

sibi finxisse existimet, ut porca pro porco a Vergilio dictum 
explanaret. „Nam'' ut ipsius Krausii verba afferam ; „cu7n deo- 
rwm quisque . . . suam et quasi propriam hostiam certi sexus 
habeat atque alia si immolatur piaculum dandum sit {Macrob . 
Sat. III 10. 7) credi nequit in omnibus sacris feminini 
generis plus valuisse victimas. Ceterum Servii notae: 'deni- 
que si per marem . . . non poteraf Livii verba (XLI 15) 
'alter consul curam adiecit, qui, quod caput iecineri defuis- 
set, tribus bubus perlitasse negavit. senatus maioribus 
hostiis usque ad litationem sacrificari iussif prorsus re- 
pugnant.^^ 

Quamquam viri docti rationes et argumenta verba Servii, 
prout ad universupi succidaneae intellectum spectant, egregie 
refellunt, tamen minime persuasum milii est omnia liac de 
re ab eo prolata esse commenticia. Saepe enim, saltem si 
Etruscorum ritum consideras, succidaneae mactabantur, quae 
quamquam eiusdem generis erant ac priores hostiae, tamen 
alias ob causas plus valere existimabantur. Nam hostiae 
maiores succedebant minoribus (Liv. XLI 15. 4) et, quod 
plus est, nonnumquam succidaneae diversi erant coloris, 
quamquam Arnobio teste [adv. nat. III 43 et II 68) color 
quoque victimarum, ut quaeque huic vel illi numini immola- 
batur, erat praescriptus. Cf. Gell. N. A. IV 6. 2 (S. C. anni 99) 
quod C. lulius L. filius pontifex nuntiavit in sacrario 
[in] regia hastas Martias movisse, de ea re ita censuerunt, 
uti M. Antonius consul hostiis maioribus lovi et Martipro- 
curaret et ceteris dis, quibus videretur lactentibus . . . si quid 
succidaneis opus esset, robiis succideret. Quae cum considero, 
Servium doctrinam suam totam sibi finxisse non puto ; potius 
crediderim Servium, cum in aliquo scriptore invenisset esse 
quaedam sacrificia, in quibus si quid succidaneis opus esset, 
femininis esset succidendum, ea quae de certo quodam 
genere dicebantur, minus recte ad omnia sacrificiorum genera 
transtulisse. Quod autem ad verba attinet si autem per 
feminam non litassent, succidanea adhiberi non poterat, ex 
iis quae supra a me dicta sunt, satis apparet, ea de ritu 
Romano dicta esse omnino non posse. 

Succidaneae disputationi haud inepte finem facere posse 

5 



66 

mihi videor lepidissimis illis versibus, quibus Plautus {Ep. 
139) Romanam succidaneae disciplinam cavillatur: 

men piacMlai'em oportet fieri ob stultitiam tuam, 

ut meum tergum tuae stultitiae subdas succidaneam ? 

Restat ut de sacrorum instauratione quaedam dicam. 
Nam non tantum sacrificia piaculo commisso a Romanis 
iterabantur, sed et alia sacra et caeremoniae, quin etiam 
multarum dierum solemnia et ludi, cf. Liv. V 52. 9 recor- 
damini . ... quotiens sacra instaurentur, quia aliquid ex 
patrio ritu neglegentia casuve praetermissum est, et Cic. 
de har. resp. 21 audio quibus diis violatis expiatio debeatur : 
sed hominum quae ob delicta quaero. 'ludos minus diligenter 
esse factos pollutosque\ quos ludos } te appello, Lentule {tui 
sacerdotii sunt tensae, curricula, praecentio, ludi, libationes, 
epulaeque ludorum publicorum) vosque pontifices, ad quos 
epulones lovis Optimi Maximi, si quid est praetermissum 
aut commissum, afferunt, quorum de sententia illa eadem 
renovata atque instaurata celebrantur ; qui sunt ludi minus 
diligenter facti ? quanto aut quo scelere polluti t' De voce 
ipsa instaurationis, vide Macrob. Sat. I 11. 5 instauraticus 
dictus est non a patibulo, ut quidam putant, Graeco nomine 
xTTo Tov (yTCivpou, sed a redintegratione^ ut Varroni placet, 
qui instaurare ait esse instar novare. Quae quamquam vera 
non sunt \ aperte tamen demonstrant instaurationis vim 
ita manasse, ut generatim renovationem significaret. , 

Causae cur solemnia renoventur hae sunt : 
pollutio ob scelus commissum; vitia et neglegentiae rituum; 
interruptio; prodigia. 

a. Instauratio ob pollutionem. 

PoUutionis causa sacra renovari Ciceronis verba docent 
modo allata de har. resp. 21. Ludos scelere pollutos ideoque 
instauratos bis narrat Livius. Anno 263 a. u. c. nondum 
commisso spectaculo pater familias quidam servum sub furca 
caesum medio egerat circo, velut ea res nihil ad religionem 



1) Cf. Walde. Lat. etym. Worierb."^, p. 650 i. v, restaurare. 

pertinuisset. lovi autem praesultator talis valde displicuit et 
nisi magnifice ludi instaurati essent, magnum urbi periculum 
fuisset. (Liv. II 36; Dionys. VII 69; Val. Max. I 7. 4; 
Macrob. Sat. I 11. 3). Impii quoque et scelerati ludis si 
intererant, caerimoniae violatae poUutaeque erant ideoque 
renovandae, cf. Liv. II 37. 9 se ut sceleratos contamina- 
tosque ab ludis festis diebuSy coetu quodammodo kominum 
deorumque abactos esse collato 38. 4 si intersimus spectaculo, 
violaturi simus ludos piaculumque merituri. 

b. Instauratio ob vitia et negligentias 
r i t u u m. 

Quam crebrae renovationes ob sacra commissa fuerint, 
statim per indices" exponam. Quales vero neglegentiae valu- 
erint ad instaurandos ludos, videre est apud Cic. de har. resp. 
XI 23 an si ludius constitit, aut tibicen repente conticuit, 
aut puer ille patrimus et matrimus si terram non tenuit, 
aut tensam aut lorum amisit, aut si aedilis verbo aut sim- 
pulo aberravit, ludi sunt non rite facti, eaque errata expi- 
antur et ^) mentes deorum immortalium ludorum instauratione 
placantur ; quae Ciceronis verba secutus est Arnobius adv. nat. 
IV 31, ubi de variis causis agit, cur piaculi commissio contra- 
heretur. Digna quoque quae referantur ea sunt quae habet PIu- 
tarchus Coriol. 25 TTrTroy ya^ hoq roov xyovroov Txg y.oi>Koij(j(,svxq 
^i^cra-oig oiTOVVj(TocvToq, xoii ttocKiv tov vjVioxov t^ xpKTTsp^ X^ipi "J"^? vivioiq 
(TuK?^xl3ovTog, ocu^rig i^p>j(pi(roiVTO Tm TroiATTViv sTnTsP^sTv. Verissima 
esse haec Ciceronis et Plutarchi testimonia, ipsa facta demon- 
strant. Nam Livius V 19. 1 narrans instaurationem ludo- 
rum feriarumque Latinarum, 17. 2 huius instaurationis cau- 
sam indicat hisce verbis: magistratus vitio creatos Latinas 
sacrumque in Albano monte non rite concepisse. Vitia in 
ipsis sacris commisa plura refert XXXII 1.9 Feriae Latinae 
pontificum decreto instauratae sunt, quod legati ab Ardea 
questi in senatu erant sibi in monte Albano Latinis carnem, 
ut adsolet, datam non esse; XXXVII 3. 4 Latinaeque instau- 
ratae, quod Laurentibus carnis, quae dari debet, data non 
fuerat', XLI 16. 1 Latinae feriae fuere ante diem tertium 



1) Vocula et vim habet explicativam; confer quae dixi p. 64. 

nonas Maias, in quibus quia in una kostia magistratus 
Lanuvinus precatus non erat, populo Romano Quiritium, 
religioni fuit. id cum ad senatum relatum essetj senatusque 
ad pontificum collegium reiecisset, pontificibus, quia non 
recte factae Latinae essent, instauratis Latinis placuit 
Lanuvinos, quorum opera instauratae essent, hostias prae- 
bere. Cass. Dio. XXXIX. 30. 4 Ao(,rivo(>g ^svTspov rors vtto rivog 
oiiic opbaq Tpsi%2rsvrog TroiovfAsvxg. 

c. Instauratioob interruptionem. 

Hanc renovationis rationem haud infacete illustrat Servius 
ad Vergil. Aen. yill 110 ne interruptione sacrificii . . , pia- 
culum committeretur . . . cum ludi Circenses Apollini celebra- 
rentur, ut Hannibal nuntiatus est circa portam Collinam 
Urbi ingruere, omnes raptis armis concurrerunt ; reversi 
postea cum piaculum formidarent, invenerunt saltantem in 
circo senem quendam. qui cum interrogatus dixisset se non 
interrupisse saltationem, dictum est hoc proverbium: 'salva 
res est, saltat senex . Fest. M 326 L 436 'salva res [est 
dum cantat] senex', quare parasiti Apollonis in scaena. 
dictitent, causam Verrius . . . reddidit, quod C. Sulpicio C. 
Fulvio cos., M. Calpurnio Pisone praetore urb. faciente 
ludos, suhito ad arma exierint nuntiato adventu hostium, 
victoresque in theatrum redierint solliciti, ne intermissi 
religionem adferrent, instaurandique ludi *) essent : inven- 
tum esse ibi C. Pomponium, libertinum mimum magno 
natu, qui ad tibicinem saltaret. itaque gaudio non interrup- 
tae religionis editam vocem nunc quoque celebrari. 

d. Instauratio ob prodigia. 

Prodigiis factis ludi et solemnia instaurentur necesse est, 
quia prodigiis di ostendunt sacra sibi ob vitia negligentiasve 
displicere. Bis Livius renovationem narrat factam ob pro- 
digia : XL 59. 6 ludi Romani instaurati ab aedilibus . . . 
propter prodigia quae evenerant. Altera autem narratio levem 
difficultatem praebet: XXXIX 7. 8 ludis Romanis eo anno 
(567 a. u. c.) ... malus in circo instabilis in signum Pol- 
lentiae procidit atque id deiecit; ea religione moti patres 



1) pro: instaurati qui. 

et diem mtum adiciendum ludorum censuerunt et signa duo 
pro uno reponenda et novum auratum faciendum; et plebei 
ludi . . . diem unum instaurati sunt. Hac in re ludos vere esse 
instauratos, tum res ipsa — maioris enim irae deorum signum 
prodigium erat — tum allata verba ultima et plebei ludi . . . 
instaurati sunt plane, ni fallor, demonstrant. Cum autem 
Livius non quibus solet utatur verbis diem unum instauran- 
dos ludos censuere sed diem unum adiciendum, patet non 
tantum ludos esse iteratos, sed etiam ludis instauratis diem 
unum esse adiectum, quam ludorum prorogationem in pos- 
terum quoque stabilem fuisse, iure existimabis ^). 

Dicenda quaedam de instaurationum frequentia. 
lam antea in explicando ritu, quem narrat Cato deagr. 141, 
vidimus sacro commisso pro delicti ratione aut totum sacri- 
ficium renovandum fuisse, aut partem sacrificii tantum. Quod 
idem in ludis instaurandis' factum esse varia Livii testimonia 
probant. Plerumque enim solemnia per unum diem vel 
plures producuntur ; nonnumquam vero renovantur tota ^). 
Ratio huius discriminis in promptu est. Renovabantur sacra 
tota, si scelere solemnia erant polluta, si interrupta, si ob 
prodigia nulla erant atque irrita, si rituum vitia quasi rem 
totam attigerant (ut exemplum afferam, si feriis Latinis 
alicui ex sociis caro debita data non erat); pars autem 
sacri instaurabatur, si solum in accidentibus, ut ita dicam, 
error commissus erat. Si saepius errabatur, tot erant in- 
staurationes sive dierum sive solemnitatum, quot piacula 
sive leviora sive graviora contracta erant hominum negligen- 
tiis. Hoc vero monendum, ab instauratione de qua agimus, 
omnino distingui instaurationes eas, quae fiunt, ut grates 
dis agantur, cf. Liv. XLV 3. 2 ; Cass. Dion. LV 2. 5 ; C. I. 



1) Cf. etiara VI 42. 12 ut dies unus . . . adiceretur. 

2) Si ludi toti semel instaurantur vel saepius, Livius adiecto nume- 
rali vocula totius utitur (v. g. ludi instaurati' septiens ioti)\ si sive dies 
unus sive plures dies renovantur, totius vocera omittit (v. g. ludi 
quinquiens instaurati); quae orania mira sagacitate enucleavit Ritschl, 
Parerga \, p. 366 sq. 

L. XIV 2240 {fer, Lat. bis) ; G. L L. XIV 2236 {fer. Lat. 
ter) 1). 

Quae vero generatim solemnia instaurata sint, quaeque 
fuerit instaurationis frequentia per sequentes indices facile 
erit videre. 

Ludi Romani^). 



a. 538 = 216 per triduum 

a. 541 =213 diem unum 

a. 544 = 210 diem unum 

a. 545 = 209 in unum diem 

a. 546 = 208 semel 

a. 547 = 207 ter toti 

a. 549 = 205 ter 

a. 550 = 204 biduum 

a. 551 = 203 diem unum 

a. 552 = 202 ter toti 

a. 553 = 201 biduum 

a. 554 = 200 diem unum 

a. 556 = 198 quater 

a. 557 = 197 ter toti 

a. 558 = 196 ter tot i 

a. 565=189 ^^r, ut videtur toti 

a. 567 = 187 ut videtur toti 

a. 575 = 179 ut videtur toti 



cf. Liv. XXIII 30. 16 

„ „ XXV 2. 8 

„ „ XXVII 6. 19 

„ „ XXVII 21. 9 

„ „ XXVII 36. 8 

„ „ XXVIII 10. 7 

„ „ XXIX 11. 12 

„ „ XXIX 38. 8 

„ „ XXX 26. 11 

„ „ XXX 39. 6 

„ „ XXXI 4. 

„ „ XXXI 50. 

„ „ XXXII 27. 

„ „ XXXIII 25. 

,. „ XXXIII 42. 



6 
2 
8 
1 
9 
6 



XXXVIII 35. 
XXXIX 7. 8et9 
XL 59. 6 



a. 538 = 216 ter 

a. 541 = 213 per biduum 

a, 545 = 209 in unum diem 

a. 546 = 208 biduum 

a. 547 = 207 semel toti 

a. 549 = 205 septiens 

a. 550 = 204 per biduum 

a. 551 = 203 ter toti 



Ludi Plebei. 

cf. Liv. XXIII 
„ „ XXV 



XXVII 
XXVII 
XXVIII 
XXIX 



30. 16 

2. 10 

21. 9 

36. 9 

10. 7 

11. 12 



XXIX 38. 8 



XXX 



26. 11 



1) Mommsen, Rom. Forsch. II, p. 105 et 108 ; Werner, de fer. Lat., 
p. 40; Pauly-Wissowa, R. E. VI c. 2216 (Samter). 

2) Indices ludorum Romanorum et Plebeiorum primus composuit 
Ritschl, /, /., quos indices examinatos et correctos hic reddo. 

a. 


553 — 201 ter 


1 ti 


cf. 


Liv. 


XXXI 4. 


7 


a. 


554 — 200 ter 


1 ti 


5J 


jj 


XXXI 50. 


.3 


a. 


555 = 199 > ? 




» 


jj 


XXXII 7. 


13 


a. 


557 = 197 sept 


iens 


?) 


jj 


XXXIII 25. 


2 


a. 


^^% — 196 per 


biduum 


n 


jj 


XXXIII 42. 


11 


a. 


565 189 qmnqmens 


toti „ 


jj 


XXXVIII 35. 


6 


a. 


567 — 187 fl^?m unum 


jj 


jj 


XXXIX 7. 


10 






Feriae Latinae. 






a. 


538 — 396 




cf, Liv. 




V 19. 


1 


a. 


555 — 199 




jj » 




XXXII 1. 


9 


a. 


564 = 190 




y) . 11 




XXXVII 3. 


4 


a. 


575 — 179 




11 n 




XL 45. 


1 


a. 


578 — 176 




11 11 




XLI 16. 


2 


a. 


698— 56 




„ Cass. 


Dion. XXXIX 30. 


4 


a. 


712 42(narranturvitia)„ „ 


» 


XLVII 40. 


6 



Ludi Martis. 
a. 765 = 12 p. Chr. n. cf. Cass. Dion. LVI 



27. 4 



Saepisstme igitur ludos Romanos atque Plebeios feriasque 
Latinas instaurata videmus. Sed et alia sacra renovabantur. 
Votum Marti, quin etiam ver sacrum non rite factum ideo- 
que renovatum, auctor est Livius XXII 9. 9 et XXXIV 44. 1. 
Aedium quoque consecratio ob parva vitia erat iteranda, 
cf. Cic. ^ro dom. 139 et Plin. N. H. XI 174 Metellum pon- 
tificem adeo inexplanatae (linguae) fuisse accipimus, ut 
multis mensibus tortus credatur, dtim meditatur in dedi- 
canda aede Opi Opiferae dicere. 

Instauratio ludorum causa facta est magnorum abusuum. 
Quare Claudius tandem aliquando decrevit, ut ludi non nisi 
in unum diem instaurarentur, teste Cassio Dione LX 6. 4. 

Ad instaurationem stultorum quae dicuntur f e r i a e 
quodammbdo pertinent, cf. Varr. de l. l. VI 13 Quirinalia 
a Quirino, quod ei deo feriae et eorum kominum, qui For- 
nacalibus suis non fuerunt feriati; Fest. M 317 L 418 
stulto[rum feriae appellabanjtur Quirina[Ha] . . . qu[od eo 
die omnes sajcrificant ii, q[ui solemni die aut] non potuer[unt 

rem divinam facejre, aut ign[oraverunt solemnem] Fornaca- 
liu[m suorum diem] commissumque [piaculum expiahant]. 
Vide etiam Paul. M 316 L 419. Plutarchus Q. R. 89 has 
rationes instaurationis indicat ai(TxoKioiv ^ (X7ro^yifA.loiv j5 o^yvoiocv. 

3. DE HOSTIA PRAECIDANEA, 

Praecidanea hostia ex metu oritur et timore, ne ab 
inscio et imprudente nec animadvertente committantur pia- 
cula. Quae religio quanta fuerit, Romanorum piacula per- 
scrutanti optime demonstrant varia cautionis genera, 
quibus ne laederent ius sacrum, Romani praecavebant. 

Ut a sacerdotibus initium faciam, iam supra commemo- 
ravi virginibus Vestae non licere aquam ad sacra haustam, 
in terra ponere. Unde, inquiunt Servius ad Vergil. Aen. 
XI 339 et Lactant. ad Stat. Theb. VIII 297 excogitatum 
vas est, quod stare non posset, sed statim effunderetur, 
quod vas lato ore fundo angusto futile vocabatur. Nec 
minus documento sunt cautiones, ne crura fiaminicae nuda- 
rentur viderenturque. Cui flaminicae scalas plus tribus gra- 
dibus scandere non licebat, scalis Graecis exceptis. Cuius 
exceptionis rationem reddit Serv. ad Verg. Aen. IV 646 
quia ita fabricantur, ut omni ex parte compagine tabula- 
rum clausae sint, ne aspectum ad corporis aliquam partem 
admittant. Cf. Gellius quoque N. A. X 15. 29. Notatu digna 
cautio quoque est, ne sacerdotes funestentur. Serv. ad Verg. 
Aen. IV 507 : Romani moris fuit propter caeremonias sacro- 
rum, quibus populus Romanus obstrictus erat, ut potissimum 
cupressus, quae excisa renasci non solet, in vestibulo pone- 
retur : ne quis imprudens funestam domum, rem divinam 
facturus introeat et quasi attaminatus suscepta peragere 
non posset. Feriis autem publicis regi sacrorum, flaminibus 
Diali Quirinali Martialique praeciae sive praeciamitatores *) 
praemittebantur, ut denuntiarent opificibus^ manus abstine- 
rent ab opere, ne si vidisset sacerdos facientem opus, sacra 
polluerentur, cf. Fest. M 224 L 250 et M 249 L 292 ; Macrob. 



1) Macrob. Sat. I 16. 9 praeco; Madvig praecia viatores; alii prae- 
clamitatpres. 

Sat. I 16. 9. Flamini vero Diali, utpote semper feriato, 
semper praeconem antecessisse existimo, cf. Paul. M 248 
L 293. Virgas quoque pergentes ad sacra flamines portabant, 
ut impuros amoverent, teste Paulo M 64 L 56. 

Cum alibi tum vero in sacrificiis faciendis cautiones erant 
multiplices et variae. Solemni voce hoc age sacrorum ministri 
iubebantur animos habere intentos; formulis autem favete 
linguis vel parcito linguam circumstantes monebantur ut 
silerent, ne verbis infaustis turbarent omina *). Ac ne in 
ipsis precibus piacula admitterentur, non solum ministri 
erant, qui precum carmina praeirent, sed etiam quiattende- 
rent, ne verbis sacerdotes aberrarent, teste Plinio N. H. 
XXVIII 1 1 videnms . . . ne quod verborum praetereatur aut 
praeposterum dicatur, de scripto praeire aliquem rursusque 
alium custodem dari qui attendat ^).'h[be\\is quoque sacer- 
dotes utebantur, ne aberrarent ^). Denique ne sacrificans 
quid aliud audiret videretve, quod malum omen esseposset, 
tibicen continenter canebat, caputque sacerdotis togae parte 
erat adopertum, cf. Plin. /. /. ; Dionys, XII 22; imprimis 
Serv. ad Verg. Aen. V 755 ritu Gabino, id est togae parte 
caput velati, et ad Aen. III 407 sane sciendum, sacrificantes 
diis omnibus capita velare consuetos, ob hoc ne se inter 
religionem aliquid vagis offerret obtutibus, excepto tantum 
Saturno ^). 



1) De formulis allatis cf. Marquardt-Wissowa R. St. V. III, p. 176, 
n. 1—3. 

2) Varia testimonia apud Marquardt-Wissowa /. /,, p. 177, n. 4. 

3) Henzen A. Fr. A,, p. 26 et 27, acta anni 218 et 219. 

4) Causam igitur ^capitis velandi ipsi Romani testantur cautionent 
fuisse, ne quid mali ominis audiretur. Putabant enim in rebus sacris, 
quod ipsi non sensissent, id sibi vim facere non posse, cf. Catonem 
de auspiciis agentem apud Fest. M 236 L 268. Multi autem huius 
aetatis viri docti velum existimant esse signum purificatus vel obla- 
tionis vel consecrationis, (Diels, Sibyll. Bldtt., p. 122; Samter in Phil. 
LIII 1894, p. 537; Reinach, Cult. Myth. Relig. I, p. 299; Warde 
Fowler, The Religious Experience, p. 195, n.' 35, qui alios ibi allegat). 
Quae licet forsitan sint vera, non tamen Romanorum mentem as- 
sequuntur. Saepe enim, uti iam antea dixi, manente exteriore ritu 
et forma, id quod ritu significatur, omnino videmus mutatum. De 

Nonnumquam vero accidit ut piacula caverentur legibus 
severioribus mitigandis, quas iuris mitigationes saepe in 
aedium lucorum ararum dedicationibus offendimus, cf. legem 
arae Augusti Narbonensis C. I. L. XII 4333 (== Bruns^ 
p. 263) et legem arae lovis Salonitanae C. I. L. III 1933 
(= Bruns*, p. 264) sive quis hostia sacrum faxit, qui mag- 
mentum nec protollat, idcirco tamen probe factum esto ; 
legem templi Furfensis C. I. L. IX 3513 (= Bruns^ p. 261) 
utei tangere sarcire tergere devekere defigere mandare ferro 
oeti promovere referre [liceat] fasque esto. Notatu digna verba 
quoque in titulo dedicationis luci Bonae Deae C. I. L. XI 
4767 (= Wissowa, R. K.'^, p. 218, n. 2) ut liceat per mas- 
culos remundari permit{tente) Pom[peia] com[magi]s[t]ra. 
Leges nimis difficiles de immolationibus in Albano monte 
faciendis ipse senatus derogavit, teste Arnobio adv. nat, 
II 68 in Albano antiquitus monte nullos alios licebat quam 
nivei tauros immolare candoris : nonne istum morem reli- 
gionemque mutastis atque ut rufulos liceret dari, senatus 
constitutum sanctione est? 

Plurimum, ni fallor, ad praevenienda sacra commissa 
adiuvabat potestas Pontificis Maximi multandi, quin etiam 
dimittendi sacerdotes ^), si vel in rebus levioribus minus cauti 
fuerant et diligentes, cf. Plutarch. Marc. 5 ^£/3/ Sf rovq 
oiVTOvg sKsivovg xP^^ovg m) '^vo hps7g sTTi^KvscrocTOi tcc<; ispu^rvmi; 
x(piflpsbvj(ro(,v, KopviiP^tog [jUV Ks^viyog, oti toc (nvXayxvoc tov kpsiov 

TTOipX T^^lV STTshoOHS, KoiVTOg §£ ^OVXTTliClOi; STt) TCp ^VOVTOq OiVTOV 
TOV ZOpV0OltOV dTTOppVijVOil TVjg XsCPoiXyjC TtIKOV, OV o'l KOiXOVflSVOt 

^Xoifjimot (popovtTi .... m) t^v sv ovtcc f^,txpo7g oi}cpi(2sioiv (pvKaT- 
TOVTsg ov^sfiicf, Trpoarsf^^i^vvaoiv '^st<ntoiifj(,ovicf, Tcp fji.viTev xKKoiTTSiy 



velatione multa scripsit notatu dignissima Rossbach, die Rom, Eke, 
p. 280 sq. De Romanorum ritu multa testimonia collegit Marquardt- 
Wissowa R. St. V. III, p. 176. Cf. quoque Wissowa, R. K.^ p. 396, 
n. 5, De tibiae cantu vide Eitrem, Opferritus und Voropfer der Gr. 
ti. Rom.^ p. 228 sq. 

1) De potestate dimittendi cf. Liv. XXVI 23. 8; Plut. Marc. 5; 
Q. R. 99; Val. Max. I 1. 4 et 5; de multandi potestate Liv. XXXVII 
51. 4, XL 42. 9; Val. Max. I 1.2; Cic. Philipp. XI 18. Vide Wissowa, 
R. K.\ p. 494 et 511. 

f/,yjTe 7rixp6)c(Bixivsiv rm 'Trxrpluv. Quanta vero diligentia genera- 
tim Romanorum sacerdotes fuerint, egregie ostendunt acta 
fratrum Arvalium, qui quamquam in aliis sacrificiis piaculari- 
bus perficiendis erant cautissimi, numquam tamen, quod 
quidem ex titulorum reliquiis noverimus, piaculum sacri ab 
imprudente commissi in actis insculpserunt. 

Si autem victimae praescriptae deerant ac proinde nullo 
modo fieri poterat, ut leges sacri iuris servarentur, notissimo 
illo Romani agebant consilio, quod tradidit Servius ad Vergil. 
Aen. II 116 sciendum in sacris simulata pro veris accipi, 
qua statuta sententia grammaticus ita pergit: unde cum de 
animalibus^ quae difficile inveniuntur, est sacrificandum, 
de pane vel cera fiunt et pro veris accipiuntur. Festus 
quoque M 360 L 494 liba commemorat quae pro tauris ad- 
hibebantur: tauri verbenaeque in commentario sacrorumsig- 
nificat ficta farinacea, Prae ceteris pauperes simulata pro 
veris sacrificasse, et hac in re Romanos a Graecis non dis- 
crepuisse, facile possumus suspicari. Addo a luvenale X 66 
commemorari creticum bovem, quem pro bove nivei candoris 
immolatum esse existimo ^). 

Ex variis quas attuli cautiones et poenas ne piacula com- 
mitterentur, dilucide apparet quanto timore tenerentur Ro- 
mani, ne in caerimonias ritusque sacros negligentiae aut 
vitia irreperent. Ratio autem huius timoris erat, eos pro 
certo habere sacrificium, in quo sacrum esset commissum, 
litare id est dis gratum esse omnino non posse ideoque gene- 
ratim efficere, ut di iram offensamque mentem ostenderent 
prodigiis cladibusque publicis. Quae quam vera sint, variis 
veterum scriptorum testimoniis demonstrabo, quae licet non 
omnia historiae fide comprobentur, egregie tamen illustrant 
quid Romani hac in re senserint. 

Liv. I 31. 8 non rite initum aut curatum id sacrum esse 



1) De cervaria ove quae pro cerva inmolabatur cf. Paul. M 57 
L 49; immolabatur, ut probat Wissowa, R. K.^, p. 421, n. 6, ritu 
Graeco. Quod ad Graecorum consuetudinem vide Stengel, Opferbrduche 
der Griechen, p. 222 sq. Valde inter sese conveniunt /3oui; Graecorum 
et tauri verhenaeque Romanorum. 



76 

. . .{et regem) prava religione fulmine ictum cum domo con- 
flagrasse (cf. Plin. N. H. II 140); I 32. 2 regnum... haud 
satis prosperum fuerat^ aut neglectis religionibus aut prave 
cultis, II 42. 10 motique ira numinis, causam nullam aliam 
vates canebant . . . quam haud rite sacra fieri, V 17 1 
(vatem) adhibere tribuni militum ... dd prodigii Albani 
procurationem ac deos rite placandos coepere; inventumque 
tandem est, ubi neglectas caeremonias intermissumve solemne 
dii arguerent . . . magistratus vitio creatos Latinas sacrum- 
que in Albano monte non rite concepisse. Vide etiam VI 
20. 15 et XXII 9. 7 de cladis Trasumennae causis. 

Cicero de har. resp. quinque coelestium irae causas enu- 
merat, quae omnia in sacro commisso sunt positae; non 
tantum § 9 affert loca sacra et religiosa profana haberi, 
§ 34 oratores contra ius fasque interfectos, § 36 fidem et 
iusiurandum neglectum, sed etiam § 21 ludos minus dili- 
genter factos pollutosque et § 37 sacrificia vetusta occulta- 
que minus diligenter facta potlutaque. ' 

Cum iis quae narrat Cicero omnino congruit Tac, Ann. 
XI 15 saepe adversis reipublicae temporibus {haruspices) 
accitos, quorum monitu redintegratas caeremonias et in pos- 
terum rectius habitas ; Dionys. VIII 89; Arnob. adv. nat. 
IV 31, ubi res tota exprimitur hisce verbis: in levioribus 
caussis irasci {eos) . . . cum pernicie saepius . . . civitatis. 

Quae testimonia, ni fallor, perspicue ostendunt Romanos 
multo magis timuisse, ne sacro per imprudentiarn commisso 
delicti manerent inconscii, quam ne sacro commisso statim 
vitium animadverterent. Nam si animadverterant negligen- 
tiam, mactanda succidanea vel instaurandis caeremoniis iram 
deorum statim placare potuerant; vitio verum non obser- 
vato, in discrimine versabantur, ne di prodigiis atque etiam 
reipublicae calamitatibus iram ostenderent. Ideoque ut sacra 
per imprudentiam commissa, quorum manerent inconscii, iam 
antea praeventivo ut ita dicam quodam sacrificio expiarentur, 
praecidanearum genera quaedam sunt instituta, e quibus tria 
ea commemorabo quorum ad nos memoria pervenit. 

Incipiam a magistratuum hostiis praecida- 

n e i s. Ut enim illi deorum iras, in quas sacro per impru- 
dentiam commisso nec postea animadverso incurrere possent, 
iam ante placarent expiarentque, antiquitus iam hostiae prae- 
cidaneae quae vocabantur sunt institutae, quae iis sacris 
solemnibusque maioribus antecederent, in quibus peragendis 
facile sacra ab imprudente nec animadvertente committe- 
rentur; de quibus loquitur Gellius N. A. IV 6. 7 eadem 
autem ratione verbi ' praecidaneae quoque kostiae dicuntur, 
quae ante sacrijicia solemnia pridie caeduntur, et Paulus 
M 223 L 250 praecidanea agna vocabatur, quae ante alias 
caedebatur. 

Alterum praecidaneorum genus est a g r i c o 1 a r u m 
porca praecidanea. Multa enim rusticorum erant 
munera, in quibus facile ab imprudente committebatur 
piaculum. Quare in praecidanearum numero ea quoque /i?r^^ 
praecidanea est habenda, quae ab agricolis mactabatur, 
antequam varias fruges conderent; de quo sacrificio agit 
Cato de agric. 134 priusquam messim facies, porcam prae- 
cidaneam koc modo fieri oportet: Cereri porca praecidanea 
porca femina priusquam kasce fruges condas, far, tritzcum, 
hordeum, fabam, semen rapiceum ; ture vino lano lovi lunoni 
praefato,.^priusquam porcum feminam inmolabis. (Sequitur 
ritus struis ferti vini offerendi lovi lanoque.) . . . ubi exta 
prosecta erunt, lano struem ommoveto . . . lovi fertum ommo- 
veto . . . item lano vinum dato et lovi vinum dato . . . postea 
Cereri exta et vinum dato. 

Haec autem praecidanea porca omnino distinguenda est 
ab illa praecidanea, de qua supra egimus in explicando sacri 
commissi piaculo, cf. p. 41. Illa enim mactabatur ob sacra 
iam commissa, cum quis mortuis iusta non dederat, haec 
vero piacula forte committenda respicit *). Multa enim in 
messe facienda frugibusque condendis committi piacula 
poterant, non solum quia messis ipsa ritus sacer erat ^), 



1) Cf. Luebbert, Comm. Pontif., p. 78; Krause, de Rom. hostiis quaest. 
select., p. 28. 

2) Cf. Paul. M 319 L 423 praemetium de spicis, quas primtim mes- 

sed etiam quia in metendo facile laedebantur sepulcrorum 
iura, quod et Ovidius ostendit Fast. IV 750 et C. I. L. X 
3334 ager cum habeat plurima et dispersis locis sepulcra^ 
ius per venditionem transfei'ri ad emptorem non potuit. 

Qui vero ea praecidanea, de qua antea egimus et quae 
est piaculum sacri ab imprudente commissi et haec prae- 
cidanea, quae est piaculum sacri ab imprudente committendi, 
genetice inter sese cohaereant, difficillima est quaestio. Wis- 
sowa, R. K.^, p. 193 sic rem explicat: „Ganz entsprechend 
erhalten vor Beginn der Ernte Tellus und Ceres vereint 
das Opfer der 'porca praecidaned ^ das zu dem regelmdssigen 
Opfern des Landmannes gehort und . . . zu den 'popularia 
sacrci gerechnet wird: es ist eine heilige Handlung von 
doppelter Bedeutmtg, einerseits Einleitung der Ernte^ anderer- 
seits zugleich ein Suhnopfer fHr eine etwa- vorgefallene 
Verletzung des 'ius maniuni ; ursprunglieh wurde die 'porca 
praecidaned nur von dem geopfert^ der im Laufe des Jahres 
eine ihm zustehende Pfiicht der Beerdigung nicht oder nicht 
gehorig erfilllt hatte (^qui mortuo iusta non fecissef), nach- 
her aber wurde der Brauch, wohl in der Annahme, dass 
jeder eine vielleicht unbewusste Versundigung dieser Art 
zu silhnen habe, ein algemeiner, und schliesslich war, wie 
die von Cato gegebene Beschreibung der Ceremonie zeigt, 
dem opfernden Landmanne nur noch die Beziehung auf 
die Ernte klar bewusst. Diese Verschiebung findet auch 
darin ihren Ausdruck, dass die meisten Zeugen als Emp- 
fdngerin des Opfers nur Ceres nennen : denn von den beiden 
Beziehungen der heiligen Handlung ist offenbar die auf 
den Totendienst mehr in Tellus verkorpert, die uns hier in 
einer auch sonst nachweisbaren Verbindung mit den Di 
manes entgegeniritt, wdhrend der Ceres als der Gdttin des 
Wachstums das Ernteopfer ebenso gilt, wie ihr auch als 
besondere Weihegabe der erste Aehrenschnitt, das 'praeme- 
tiuni zukommt.'' 



suissent, sacrificabant Cereri; Fest. M 277 L 344, Paul. M 276 L 345 
refriva faba; egregie Warde Fowler, The Religious Experience,^. 191 
„the first cutting of the corn was a sacred rite, and one in which it was 
easy te take a false step". 

Licet rationes a Wissowa allatae ut semper gravitate sua 
non careant, tamen historicus sacrificii quem proponit pro- 
gressus mihi probari non potest. Etenim iam ipsa vox 
porcae praecidaneae, satis antiqua, ni fallor, indicium edere 
videtur sacrificium potius respicere ad actionem quandam 
sequentem, quam ad iam antea commissa piacula. Deinde 
si porca praecidanea iam inde ab initio piaculum commissi 
fuisset, certe eam antiqui homines non ante messem con- 
dendam, sed ante agros seminandos Telluri mactassent. 
Nam semper Romani anxii erant, ne Tellus mater agrorum 
sterilitate offensas mortuis illatas ulcisceretur ; atque 
haec prae ceteris anxietas causa erat, cur cultus manium 
arcte eum agricolarum muneribus coniungeretur, Quare 
etiam Graeci non ante messem, sed in prima aratione agri 
eos qui mortuis iusta non dederant, dis inferis consecrari 
solebant, cf. schol. ad Sophocl. Antig. 255 oi yot.p vsxpbv 
opcovTst; xTxCpov m) fjii] s^^xf^^jo-df^svot fcoviv svxyslq slvxi s^okouv . . . 
Koyog §£ OTi Bou(^vyvii; 'ABrtjvi^cn axTyjpx^TXTO Totc TTspiopacrtv XTxCpov 
(Tco(j(,x *). Ritum vero porcae praecidaneae, quem exhibet 
Cato /. /., ad agriculturam tantum spectare neque vero ad 
ad cultum manium. minime mihi habeo persuasum, et certe 
ex verbis Catonis id deduci non potest. Etenim ipsius praeci- 
daneae carmina, quae rusticis sat nota videtur existimasse, 
Cato omnino non attingit; carmina tantum refert, quae in 
vino libando et struibus ommovendis lovi lanoque erant 
dicenda, et ipsam praecedebant praecidaneam. Preces autem 
ipsi Cereri faciendae, quas Cato non refert, non multum 
discrepuisse puto" ab iis, quae agricola in conlucando luco 
adhibebat (cf. Cat. /. /. 141); ideoque in iis mentionem 
factam esse sacri forte committendi, facile adducor ut 
credam ^). Sacrum autem illud committendum praecipue 
manium cultum intendisse, modo supra ostendi. Quod denique 



1) Cf. Dieterich, Mutter Erde, p. 78; Wissowa, R. AT.a, p. 193, n. 8. 

2) Gf. De Marchi quoque, // culto privato, p. t89, n. 3. Distinguendum 
tamen est inter praecidaneam Catonis et conlucationis sacrificium ; 
quod ultimum fit ob sacrum a prudente committendum, ideoque 
est piaculum operis faciejidi, de quo in altera parte huius capitis. 

ad Wissowae verba attinet: in porca facienda Telluris cul- 
tum praecipue ad mortuos spectasse, Cererjs cultum vero 
ad agriculturam : etiamsi sint vera, minime tamen progres- 
sionem sacrificii, quam quidem constituit vir doctus, probare 
possunt. Fieri enim potest, ut etiam in rusticorum praeci- 
danea Tellus mater locum Cereri cedere debuerit. Quod et 
in antiquissimo illo sacrificio praesentaneae porcae (Fest. 
M 250 L 296) factum videmus, quod posteriore tempore 
Cereri semper fiebat, initio tamen Telluri mactari solitum 
fuisse ipse Wissowa (/. /. p. 194) existimat. Quod mirum non 
est: nam etiam in antiquissimis illis agricolarum Ambarvali- 
bus ipse quoque Mars a Cerere paulatim submovebatur. 

Quare porcae praecidaneae sacrificium hanc progressio- 
nem habuisse puto. Principio piaculum erat ante messem 
condendam, quo Tellus placaretur ob sacra praecipue contra 
iura manium in metendo forte committenda. Cum autem 
paulatim urbs Roma cresceret, multis hominibus sacrificium 
illud rusticum prorsus supervacaneum fiebat atque inutile. 
Quare oppidani, vi sacrificii sensim mutatia, porcam illam 
mactare coeperunt ob sacra anni peracti contra ius manium 
commissa, analogia forte et exemplo propudialis eius porci^ 
qui genti Claudiae statutis temporibus velut piamentum 
omnis contractae religionis erat (Fest. M 238 L 274). Sed 
et agricolarum praecidanea paulatim mutabatur. lam apud 
Catonem /. /. dea Tellus locum cessit Cereri, sicut et in 
Ambarvalibus Mars ei cessit et suovetaurilia eius ab eadem dea 
submovebantur. Apparet hac in re magnam vim habuisse 
ritus Graecorum. Apud Vergilium Georg. I 347 sq. antiquus 
Romanorum ritus iam omnino abolevit: neqtte ante, ait, 

falcem maturis quisquam supponat aristis, 
quam Cereri torta redimitus tempora quercu 
det motus incompositos et carmina dicat. 

Tertia praecidanea ea agna habenda est, quae ante 
vinalia rustica mactabatur initio vindemiae. Ritum ipsum 
exhibet Varro de /. /. VI 16 Vinalia a vino; hic dies lovis, 
non Veneris ; huius rei cura non levis in Latio : nam 

aliqtiot locis vindemiae pri^num ab sacerdotibus publice 
fiebant, ut Romae etiam nunc: nam flamen Dialis auspi- 
catur vindemiam et ut iussit vinum legere, agna lovi 
facit, inter quoius exta caesa et porrecta flamen primus 
vinum legit, Tres partes igitur caeremonia habebat: prae- 
cedebat auspicatio — nam vindemiae cura non levis erat in 
Latio — ; deinde agna lovi mactabatur; postremo lovi quo- 
que inter exta caesa et porrecta praemetium vini fiebat. 
Etenim sicut praemetium spicarum Cereri dabatur, ita praeme- 
tium vini lovi datum existimo. Paulus M. 235 L 267 universe 
dicit : praemetium quod praelibationis cazisa ante praemetitur. 
Agnam autem quae lovi immolabatur, fuisse praecidaneam 
hae rationes probant, ni fallor. Prior est similitudinis. Si 
enim praecidanea facienda erat, antequam far triticum hor- 
deum faba semen rapicium conderetur, eandem legem et in 
vindemia valuisse iure expectaveris. Altera autem ratio est 
ipsa origo sacrificii. Nam narrat Varro, teste Plinio N. H. 
XVIII 289 hunc diem festum tempestatibus leniendis esse 
institutum. Cum auteiii constet Romanos publicas calamitates 
plerumque attribuisse negligentiis vitiisve ab imprudente com- 
missis, non dubito quin agna hoc consilio mactata sit, ut lovis 
ira ob sacra in vindemia per imprudentiam committenda iam 
ante piaretur. Agnam vero praecidaneo sacrificio congruere 
Paulus docet M 223 L 250; propriam hostiam fuisse lovi 
Ovidius Fast. I 56 Idibus alba lovi grandior agna cadit *). 

Pars altera. 
De piaculo sacri a prudente sive commissi sive committendi. 

Hucusque de iis tantum egimus sacris commissis, quae 
ab imprudente, minime vero consulto fierent. Prudenter 
autem et d e c o n s u 1 1 o ius divinum laeditur duplici modo. 
Etenim qui prudens ius violat aut agit necessitate 
coactus, iustas ob causas, sine dolo malo; 
aut legem non servat ob temerijtatem et auda- 



1) Krause, de Rom. hostiis quaest. select., p. 22 iniuria putat Varro- 
nem errasse et pro agna scribendum esse agno. 

6 

c i a m, aliis verbis : d o I o m a I o. Eiusmodi autem teme- 
meritas et audacia apud antiquos expiari non potest; 
at quod iustas ob causas contra legem commissum est, ge- 
neratim p i a c u l o sanetur oportet. Quod piaculum modo iuri 
laeso antecessisse modo successisse videbimus, 
Quare prius nobis erit disputandum de inexpiabilitate, deinde 
de piaculis operis faciendi quae vocant et operis perfecti. 
Inserenda insuper quaedam erunt de quibusdam piaculis 
intermediis specie tantum sacri dplo malo commissi. 

1. DE INEXPIABILITATE. 

Qui prudens dolo malo sacrum committit ex divini iuris 
legibus impius habendus est ; i m p i u s autem n u 1 1 o 
modo expiari eta culpa liberari p o t e s t. 

Dura lex, quam tamen revera exstitisse iuris peritorum 
perspicue demonstrant responsa, cf. Macrob. Sat. I 16. 10 
adfirmabatur eum, qui talibus diebus {festis) imprudens 
aliquid egisset, porco piaculum dare debere, prudentem 
expiare non posse Scaevola pontifex adseverabat ; sed 
Umbro negat eum pollui, qui opus vel ad deos pertinens 
sacrorumve causa fecisset, vel aliquid ad urgentem vitae 
utilitatem respiciens actitasset. Scaevola denique consultus 
quid feriis agi liceret, respondit : quod praetermissum noce- 
ret; Varr. de l. l. VI 30 praetor qui tum {die nefasto) 
fatus estj si imprudens fecit, piaculari hostia facta piatur : 
si prudens dixit, Q. Mucius aiebat eum expiari ut impium 
non ppsse. Quibus cum responsis omni ex parte congruunt 
varia Ciceronis testimonia : de leg. I 40 scelerum in homi- 
nes atque impietatum nulla expiatio esi; II 22 impius ne 
audeto placare donis iram deorum; II 22 sacrum commis- 
sum, quod neque expiari poterit, impie commissum esto ; 
quod expiari poterit, publici sacerdotes expianto, quam 
legem ipse Tullius explicat II 37 publicus autem sacerdos 
imprudentiam consilio expiatam metu liberet, audaciam in 
admittendis religionibus foedis damnet atque impiam iudicet ^). 



1) Cf. et Lactant. D. I. VI 24 (VI 722 M) nec tamen deficiat aliquis, 

Apud Horatium quoque Od. I 28. 34 is qui manibus de- 
bita iura ferre recusat, detestationem audit ieque piacula 
nulla resolvent. Qui igitur prudenter dolo malo sacrum 
committit, impius est et manet, vel aliis verbis: undique 
exagitatur ira deorum, cf. Cic, de leg. II 19 ad divos adeunto 
caste ; pietatem adhibento^ opes amovento; qui secus faxit, 
deus ipse vindex erit et I 40 impietatum nulla expiatio est; 
itaque poenas luunt non tam iudiciis . . . sed eos agitant 
insectanturque furiae, non ardentibus taedis, sicut in fabu- 
lis, sed angore conscientiae fraudisque cruciatu. 

Opponuntur igitur inter se piaculum et inexpiabilitas, cf. 
Isid. Orig. V 26. 26 piaculum dictum pro eo quod expiari 
potest: commjissa sunt enim quae erant quoque ordine expi- 
anda collato X 131 inexpiabilis : quodnumquam expietur ^). 

Quaestio est, legis antiquus rigor fueritne aliquando m i- 
tigatus? Affirmat Wissowa {R. K.'^, p. 393) his verbis: 
„Ist der Verstoss wissentlich und absichtlich geschehen, so 
ist nach strenger Auffassung fur ihi personlich eine Wie- 
derherstellung des zerstorten Verhdltnisses zur Gottheit 
ausgeschlossen, er hai sich seinerseits ausserhalb des 'ius 
divinuni gestellt und ist darum, ohne die Moglichkeit einer 
Siihnung, als 'impiui zwar nicht weltlicher, wohl abergdtt- 
licher Strafe verfallen; eine mildere Praxis hat sich dann 
damit begniigt, fiir den Fall wissentlicher und beabsichtig- 
ier Verfehlung ausser der sakralen SUhnung noch eine 
strafrechtliche Vermogensbusse festzusetzen." Quam sen- 
tentiam vir doctus hac annotatione (n. 4) probare conatur: 
,,So im Haingesetze von Spoleto . . . ; auch in der Lexcolon. 

aut de se ipso desperet, si aut cupiditate victus, aut libidine impulsus, aut er- 
rore deceptus, aut vicoactus ad iniustitiae viam lapsus est. potest enim reduci 
ac liberari, si eum paeniteat actorum et ad meliora conversi4s satis Deo 
faciat. quod fieri posse Cicero non putavit, cuius haec in Academico tertio 
verba sunt : 'gtiod si liceret ut iis qui in itinere deerravissent, sic vitam deviam 
secutis corrigere errorem paenitendo, facilior esset etnendatio temeritatis\ 
1) Vide et Cic. Philipp. I 13 an me censetis, patres conscripti . . . 
decreturum fuisse, ut parentalia cum supplicationibus miscerenttir? ut 
inexpiabiles religiones in rempublicam inducerentur? XI 29 omtiia deo- 
rmn hominumque iura . . . inexpiabili scelere polluerit, cetera. 

Genet ... c, 73 findet sich bei dem Verbot des Begrabens 
innerhalb der Stadt nicht nur die Bestiinmung : 'si adver- 
sus ea mortuus inlatus positusve erit, expianto uti oporte- 
bit", sondern auch : 'si quis adversus ea fecerit, is c{olonis) 
Cyoloniae) Gienetivae) luliiae) HS IDD d{are) d{amnas) 
esto'." Eadem docet Mommsen Strafr. 811. 2: „Z>2> Spo- 
letinische Hainordming unterscheidet bei der Contravention 
(sei quis violasif) die zufdllige und die absichtliche (scies 
dolo mald'); in beiden ist SUhnung erforderlich {'love bovid 
piaclum datod'); im zweiten daneben eine Busse von 300 
Assen i^eius piacli moltaique dicator[ei] exactio est[odf). Auch 
in dem Stadtrecht vom Genetiva c. 73 wird bei Bestattung 
innerhalb der Stadt Geldstrafe und Expiation gefordert?'' 
Errasse autem utrumque, legem Genetivae attente conside- 
ranti statim apparet. Cf. c. 73 {C, I. L. II 4766 = Bruns^ 
p. 127) ne quis intra fines oppidi colon{iae)ve, qua aratro 
circumductum erit, hominem mortuom inferto neve ibi 
humato neve urito neve hominis mortui monimentum aedi- 
ficato. si quis adversus ea fecerit, is c{olonis) c{oloniae) 
G{enetivae) Iul{iae) H S IDD d{are) d{amnas) esto, eiusque 
pecuniae cui volet petitio persecutio exactioqiue) esto, itque 
quot inaedificatum erit Ilvir aedil{is)ve dimoliendum cu- 
ranto. si adversus ea mortuus inlatus positusve erit, 
expianto uti oportebit. Quid igitur? Num qui legem coloniae 
violavit multatur, idemque piaculo facere iubetur? Minime, 
ni fallor. Etenim piaculo faciendum est non ei qui legem 
non servavit, sed ipsis aedilibus qui lege coloniae coacti ius 
manium violant ^). Eadem fere de lege Spoletina dicenda 
sunt. Tota lex haec est {C. I. L. XI 4766 = Bruns^, p. 260) 
honce loucom ne quis violatod, neque exvehito neque exferto 
quod louci siet, neque cedito nesei quo die res deina amia 
fiet; eod die, quod rei dinai causa [f]iat, sine dolo cedre 
[l]icetod ; sei quis violasit love bovid piaclum datod ; sei quis 
scies violasit dolo malo, lovei bovid piaclum datod et a{sses) 



1) Rectius Mommsen, Gesammelte Schriften, I, p. 262: „Sepulcrum 
p r op ter lege?n violatum nihilominus expiandum fuisse consenta- 
neutn est." 

CCC moltai suntod; eius piacli moitaique dicatorlei] exactio 
estlod]. Solutio difficultatis, ni fallor, in verbis ultimis eius 
piacli moltaique dicator]ei] exactio est]od] sita est. Quae 
verba indicant piaculum ob sacrum a prudente commissum, 
non ab ipso eo qui legem violaverat dis esse immolatum, 
sed a luci sacerdotibus. Lucus enim cum violatus esset, 
di placarentur necesse erat; quod cum impius praestare 
non posset, luci sacerdotibus religioni erat. Quod quomodo 
cum sacro iure congruat, inde clare apparet quod in re pu- 
biica, si magistratus dolo malo peccaverat, publici sacer- 
dotes piaculo deos placare debebant. Magistratus prout 
impius inexpiabilis erat, res publica vero, quae per magistra- 
tum quasi inscia et imprudens deos offenderat, expiatione 
indigere videj)atur. Cur autem, ut ad Spoletinam legem 
redeam, ab illo qui dolo malo sacrum commisit, dicator 
bovem deposcat, in aperto est: idem bos noxio poenae 
erat et quo sacerdotum damnum compensaret, idem sacer- 
dotibus piaculum sacri quasi ab imprudente sacerdote 
commissi. 

Alius adversarius est vir iuris peritissimus Danz ^), qui 
allatis Liv. IX 1, Paul. /. v. laureati milites, Dionys. V 57, 
iiaec contendit: „^m piaculum, welches "prudens' commit- 
tirt ist, Idsst keine Siihne zu, nur das 'imprudens commis- 
sufd kann expiirt werden . . . nur das gesammte Volk und 
Heer kann aus leicht erkldrlichem Grunde, auch wenn es 
'prudens ein 'piacuhinz committirte, expiirt werden. Danzio 
adsentitur vir doctus Mulder ^) ; ^.,Nonnumquam tamen 
factttm. est, ut etiam impii prudentes expiarentur : apud 
Livium legimus {IX 1) : 'Ne nihil actmn . . . hac legatione 
censeatis, expiatum est quidquid ex foedere rupto irarum 
in nos coelestium fuif .''^ De Li vii testimonio hoc notandum 
est, verba allata plane esse oratoria eaque non a duce Ro- 
mano sed ab hoste dicta; quod vero ad Paulum et Diony- 
sium attinet, non agunt de sacro d o 1 o m a 1 o com- 
misso, sed de sacro commisso tum iustam ob causam (salu- 

1) Danz, Der sacrale Schutz, p. 99. 

2) Mulder, De conscientiae notione, p. 64. 

tem dico patriae) tum ob necessitatem, quod ex verbis 
Dionysii oti "Trsp) ttoXitikov cpovov yv^iAOii; ^vaymff^yi^xv XTTohsi- 
^txa-^xt iucide apparet. 

Quare omnibus bene consideratis, non credo Romanos 
umquam deseruisse duram inexpiabilitatis legem. Quod si 
quis negaverit, dicens totam Romanorum historiam describi 
breviter verbis illis Tullianis (de re publ. III 28) nulla est 
tam stulta civitasy quae non iniuste imperare malit^ quam 
servire iuste, ideoque fieri non potuisse quin magistratus 
saepissime iurisiurandi religionem violarent — respondere 
velim verbis Bouche-Leclercq : ,,Toutes les fois que lareligion 
du serment compromettait les interets de la republique, les 
pontifes surent trouver des echappatoires" ^). 

Restat ut dicam de iis quae ex impietate et inexpiabilitate 
sequebantur. Impius cum expiari non posset, impurus 
utique manebat ideoque ab omnibus sacris erat exclusus, 
cf. Dionys. VIII 28 ovTe Srucriav ovte o-ttov^wv ov^ h^Tiotq ottoi 
TCOT XV ix<pixijj xoivccvsTv s^sXvitrsi (Toi (^oicre^sT) tuv evcrelScov kou 
'Stxaiav ov^eig. Non solum verbis procul impius esto ab om- 
nibus caeremoniis arcebatur, sed etiam revera infamiae subie- 
rat maculam. Qui vero sacrum imprudens commiserat, im- 
purus erat ideoque sacris abstinere debebat, dum piaculo 
deos placaret, cf. Dionys. V 57 ooq ov ^ef4,tTov oivToTg i(p' 



1) Bouche-Leclercq, Les pontifes de Vancienne Rome, p. 19, apud 
Muider, De conscientiae notione, p. 65. Notatu quoque digna sunt verba 
Servii ad Vergil. Aen. XII 242 rogant, ut (foedus) pro non facto sit, 
ne piaculum videantur admittere ; ad XII 245 et alto dat signum coelo. 
ut religio (iurisiurandi sc.) alia religione (i. e. prodigii) solvatur. Non 
dubito quin tales species et simulationes pontificibus quoque Romanis 
minime fuerint ignotae. Illud quoque notandum est, sacerdotes quo- 
tiens Capitolium fulmine tangeretur, numquam ibi fulgur condidisse 
(quod ius divinum exigebat), sed asseverasse semper lovem magni- 
ficentius sibi deposcere domicilium, cf. Lactant. D. I. III 17 (VI 400 M). 
Praescriptiones autem illae quas attulit Mulder /. /., p. 65 (cf. Cic. 
de off. III 106, 107, 110, 111; Liv. III 20. 4) temporibus iis miserrimis 
attribuendae sunt, cum iam fides, conscientia, religio omnia venalia 
habebantur. Evocationem quoque deorum, de qua supra egimus 
p. 45 sq., hoc loco in memoriam revocare non fuerit inutile (Serv. ad 
Vergil. Aen. IX 448). 

kpx TTixpiivxi KOil 3rv(ricov xtxrxpxs^rB^ai, Tp)v x^oaicocm^xi ro 
fjcicifff/^si, Koii rviv (rufJiCpopaiv Kixroii ro7g slcod^oa-i mSrapf^oJg. Quare 
qui sacro per imprudentiam commisso piaculo facere recu- 
sabat, de facto eiusdem erat conditionis ac homo vere im- 
pius, cf. Serv. ad Vergil. Am. I 378 ^ui purgati non sunt, 
impii. Interdum eum, qui in impietatis infamiam incurrisset, 
etiam publicas poenas solvere debuisse, non est quod mire- 
mur. Contra illud notatu dignum periurium reipublicae num- 
quam ciirae fuisse, cf. Cic. de leg. II 22 periurii poena 
divina exitium, humana dedecus ; Tacit. Ann. I 73 iusiu- 
randum perinde aesiimandum, quam si lovem fefellisset; 
deorum iniurias dis curae; Cod. histin. \S \.2 iurisiurandi 
contempta religio satis deu7n ultorem kabet. Quae omnia 
egregie illustrant, quanta antiquis illis temporibus Romano- 
rum ^sKri^oiiixovloi fuerit. Posteriore verum aetate magis, ni 
fallor, deterrebantur infamiae dedecore, quae necessario 
impium sequebatur, quam ipsa ira deorum ; quam iram variis 
exsecrationibus iurantes sibi deprecari solebant, si scientes 
fefellissent. 

2. DE QUIBUSDAM PIACULIS SACRI SPECIE NON RE DOLO MALO 

COMMISSI. 

Magistratus qui in fungendo munere, sacerdos qui in im- 
plendo officio, civis qui in re gravi peragenda sacrum dolo 
malo commiserat, re ipsa uti probavimus, impius erat et in- 
expiabilis; res publica autem tum censebatur ea conditione 
esse ac si quis inscius et imprudenter peccaverat, ideoque 
expiabatur piaculo sacri specie non re dolo malo commissi. 

Teste Livio XXIX 8 et 9 Pleminius legatus anno a. Ui c. 
549 Proserpinae a e d e m Locris spoliaverat; qua de re 
19. 8 refertur ad senatum : sacrum piaculare fieri, ita ut 
prius ad conlegium pontificum referretur, quod sacri then- 
sauri moti violati essent; quae piacula^ quibus diis, qui- 
bus hostiis fieri placeret ^) ; XXIX 20. 10 rem ad pontifices 
relatam legimus: ad conlegium pontificum relatum est de 



1) Vide et Liv. XXXVIII 44. 5, 

expiandis, quae Locris in templo Proserpinae tacta ac vio- 
lata elataque inde essent. Pleminius autem ipse in catenas 
coniectus est ; praetor vero legatique Locros profecti, pri- 
mam, sicuti mandatum erat, religionis curam habuere : 
omnem enim sacram pecuniam ... in thensauris reposuerunt 
ac piaculare sacrum fecerunt, teste eodem scriptore XXIX 
21. 2—4. 

Anno a. u. c. 554 idem Proserpinae templum violatum 
esse idem Livius auctor est XXXI 12, Quamquam initio 
nuUa vestigia eo^um, ad quos facinus pertinebat, inventa 
sunt, (comprehensi vero sunt noxii non multo post, cf. 
XXXI 13, 1) tamen C. Aurelius consul ad praetorem in 
Bruttios scripsit placere senatui: quae inventa pecunia esset 
reponi; quo minus inventum foret, expleri, ac piacularia, 
si videretur, sicut ante pontifices censuissent, fieri. 

Aliud exemplum Livius narrat XLII 3. Anno 581 a. u. c. 
aedes lunonis Laciniae a Q. Fulvio Flacco censore detecta 
est, ut tegulis marmoreis huius templi aedem urbanam 
Fortunae Equestris ornaret. Res ad patres relata est et 
in unam omnes sententiam ierunt, ut eae tegulae reportandae 
in templum locarentur piaculariaque lunoni fietent. 

Lex erat antiqua, quae Tullo Hostilio a Romanis tribue- 
batur, qua cautum erat, utob incestum fratris et 
sororis res publica per pontifices piaculo placaret deos, cf. 
Tacit. Ann. XII 8 addidit Claudius sacra ex legibus Tulli 
regis piaculaque apud lucum Didnae per pontifices danda, 
irridentibus cunctis, quod poenae procurationesque incesti id 
temporis exquirerentur. 

Virgo Vestae, quae amissa virginitate Romano- 
rum sacra polluerat, statim ubi deprehensa erat abstinere 
a sacris iubebatur, teste Livio VIII 15. 8 ^). Virginis autem 
vivae sepulturam non solum ipsius noxiae poenam fuisse, 
sed etiam rei publicae piaculum, varia demonstrant indicia. 
Etenim virginis morte placari numina Romani firmiter cre- 



1) Cf, etiam Dionys. IX 40: iiiTuaTi[irot.\n£c, cclTi\v xt^q rm isfm. 

debant, ut auctor est Dionysius VIII 89 : x«) Traptzzpijf^x 
pcsTX TovTo (post virginem defossam) jc^A^ tx Ispoc zx) tx 
lj!jS(,VTSii[Z(X,TOi^ aq oiCpsizoTccv oiUToTg Tccv BrsSov TOV %oKov, syivsTO, 
et IX 40 : vi i^h ovv votrog ^ s]q tocg ywvxtm^; koCi o 'Kohvq oiUToiiv 
CpSropoi; (ASTOi tovto to spyov su^bg sTTOiucroiTO. Pontifex quoque, 
dum horrenda illa perficiebat, arcana quaedam precabatur, 
ut narrat Plutarchus Num. 10. Denique Vestalium sepultura 
et sacrificium Graeci et Graecae, Galli et Gallae magnopere 
inter se sunt similia. Restat ut commemorem, Vestali in 
cella subterranea semper appositam esse mensam cum mo- 
dico panis aquae olei, ne Romani cautissimi sibi videren- 
tur corpus illud olim sacratissimum fame consumpsisse ideo- 
que commisisse piaculum. 

Quod si virginis neglegentia sacer Vestae ignis erat ex- 
stinctus, ipsa Vestalis teste Paulo M 106 L 94 et Livio 
XXVIII 11. 6 fiagris caedebatur, nisi ipsius deae prodigio 
innocentia virginis lucide apparuerat, cf. Val. Max. I 1. 7 
et Dionys. II 68. Verberatio vero ipsi virgini poena, rei pu- 
blicae piaculo erat, quod egregie probant Aemiliae Vestalis 
verba apud Dionys. II 68 : sl ^' avdcytdv ti TrsTrpoacTOil f^oi, TocJg 
sfjioiig Tif^icopioiig To Tiji; 7rd>^sccg oiyog dCpdyvKrov, quod vertitur: 
quod si piaculi a me contracta fuerit commissio, m e o 
supplicio r em pub li c am expiato. Ipsum autem ignem 
exstinctum gravissimum Romani habebant prodigium, quod 
hostiis maioribus supplicationibusque procurare saepius sole- 
bant, cf. Liv. XXVIII 11. 7. 

Sed iam satis dixisse de Vestalium piacuUs mihi videor. 
Nam omnino consentio cum Bouche-Leclercq, qui ad Ves- 
talium sepulturam haec adnotat (Daremberg — Saglio III 
1423) : „71? croirais volontierSy que les pontifes ont imite 
ici des rites grecs, connus ou inconnus, relatifs a Venter- 
rement des v,oi^oipfjtjO(>ToC^ ^). 



1) Originem Graecam piaculorum Vestalium indicant tum similitudo 
cum sacrificio Graecorum Gallorumque (cf. Liv. XXII 57. 4), tum 
discrepantia a ceteris Romanorum piaculis, tum praesertim ipsius ha.y,oi- 
a-Tiyaxrso)? religiosa significatio, de qua conferas Schwenn, die Menschen- 
apfer bei den Gr. u. Rom., p. 96. Compares mortem quoque Antigonis 
apud Sophoclem et eiusdem Electr. v. 382. 

3. DE PIACULIS OPERIS FACIENDI OPERISQUE PERFECTI. 

In Romanoruni cultu atque religione homines pios aut 
necessitate coactos aut iustissima causa 
i m p u 1 s o s nonnumquam prudentes piaculi commissione 
laesisse ius divinum difficillimum, facile intelligitur. 

C a u s a e autem t r e s erant, cur talis homo piacularis 
sacrificii liberaretur. 

a. Si vera aderat necessitas, vel aliquid ad urgentem vitae 
tUilitatein respiciebat, ut iure observat Macrobius Sat. I 
16. 11. Quid emm observationi locus, ait I 16. 20, cum 
eligendi facultas non supersit ? Et recte Servius ad Vergil. 
Georg. I 270: scimus necessitati religionem cedere. 

b. Si quis opus ad deos pertinens sacrorumve causa' 
faciebat, cf. Macrob. Sat. I 16. 11. Lex templi Furfonis 
C. I. L. 3513 (= Bruns®, p. 260) ut aedes reficeretur vel 
ferro oeti absque piaculari sacrificio sinebat. 

c. Si maius et minus nefas inter se contraria erant pug- 
nabantque. Ut exemplo utar: Sacerdoti, cui cadaver attin- 
gere fas non erat, cum insepulto corpore invento maiore 
religione coactus glebam inicere iubebatur, piaculare sacri- 
ficium praescriptum non erat. Religio enim alia religione 
solvitur, ut ait Servius ad Vergil. Aen. XII 245. 

Si vero a I i a c a u s a aderat, cur sacrum committeretur, 
quae quamquam erat g r a v i s, tamen ad tres illas quas 
modo commemoravi (necessitatem urgentem dico, deorum 
cultum, religionem maioremj reduci non poterat (quod ple- 
rumque accidebat, si aliquid praetermissum nocerat), piaculum 
operis faciendi divino iure erat praeceptum. Quod piacu- 
lum, ut ipsae voces indicant, sacrum committendum prae- 
cedere debebat. 

a. De piaculo operis faciendi. 

L u c i s a c r i violationem gravissimum fuisse piaculum 
iam supra p. 47 memoravi, quod ab Ovidio Met. VIII 738 squ, 
Fast. IV 751 sq. confirmatur, Quare si luciis ^rat conlu- 



' 

candus, prius faciendum erat piaculo operis faciendi, cf. 
Plin. N. H. XVII 267 idem [Cato) arbores religiosas lucos- 
que succidi permisit, sacrificio pr iu s facto, cuius ratio- 
nem precationemque eodem volumine tradidit. Ritum huius 
piaculi ipse Cato narrat de agr. 139: lucum conlucare Ro- 
mano more sic oportet: porco piaculo facito, sic verba con- 
cipito : 'si deus, si dea es, quoium illud sacrum est, uti 
tibi ius est porco piaculo facere illiusce sacri coercendi ergo 
harumque rerum ergo, sive ego sive quis iussii meo fecerit, 
uti id recte factum siet, eius rei ergo te hoc porco piaculo 
immolando bonas preces precor, uti sies volens propitius 
mihi domo familiaeque meae liberisque meis : hartimce rerum 
ergo macte hoc porco, piaculo inmolando estd. 

Apud fratres Arvales piaculum luci conlucandi singulis 
annis mactatur statuto die, i. e. secundo die sacri deae Diae ^) ; 
constat sacrificium ex duobus porcis piacularibus, quae im- 
molantur in ara ante lucum (cf. acta ann. 87, 90, Henzen, 
p. 20) ; vocatur vero sacrificium porcae piaculares luci coin- 
quendi et operis faciundi. Cuius generis piacula fere omnia 
enumerat Henzen /. /., p. 20 et 21; addenda tamen sunt 
quae inveniuntur in tabula marmorea, anno p. Chr, n. 1914 
reperta ^), qua nova quaedam notatu dignissima continentur, 
quibus clarius Romanorum ritus illustratur. Pertinent ad 
acta fratrum Arvalium anni p. Chr. 240, IV Kal. lun. 
[m luco deae Diae Fab. Fortunatus Victorinus promag. ad 
aram immolavit porcilias piaculares n. II luci coinqtiiendi 
ei operis faciundi] . . . reversus subsellis conse[dit. deinde 
reversus ad ar]am deae Diae extas porciliarum reddidit . . . 
f[elic] dix. et in tetrastulum reversus est et subsellis c[ons.] 
et in codice cavit se adfuisse ei sacr. fecisse et extas [red]' 
didisse; praetexta deposuit et in balneo ibit. rever[sus] 
collegas suos venientes excepit: postquam plenus nu[me]rtis 
collegarum convenit . . . mensa pumila sine ferro ante ipsos 
posita est et panes siligineos accep. et de sangunculo por- 



1) Cf. Henzen, A. Fr. A., p. 18 sq. 

2) Cf. Dessau, Inscr. Lat. III, 2, n. 9522. 



92 

ciliarum vesciti sunt et de porcilias partiti et epttlati 
sunt ... 1). 

Mirum est in lege luci Spoletini C. I. L. XI 4766 (= 
Bruns^, p. 260) cum de conlucatione annua agitur, piaculum 
operis faciendi non commemorari : neque cedito, nesei guo die 
res deina anua fiet ; eod die, quod rei dinai causa jfjiat, sine 
dolo cedre [Ijicetod. Ratio, cur hic piaculum praescriptum non 
sit, haec est, ni fallor, quod lignum in ipso luco ad sacrificia 
consumebatur ideoque exportandum non erat, cf. acta fr, Ar- 
valium anni 14 (Henzen, p. XXIX 3) : c(ensuerunt) : [cum ardojr 
vetustate in luco deae Diae cecidisset, ut [in lucjo ad sa- 
crificium consumeretur, neve quid [ligni] exportaretur, quo 
casu piaculum arboris caedendae causa factum non est. 

Cum piaculo luci conlucandi arcte cohaerent piacula ea 
quibus apud Arvales fiebat, cum in sacro luco arbores ramive 
tempestate perusti vel vetustate delapsi caedendi erant et ex- 
portandi; quae sacrificia omnia uno piaculorum minorum 
nomine Henzen comprehendit. Piacula haec minora immolata 
esse, antequam arbores delapsae perustaeve caederentur 
exportarenturve, ideoque piacula fuisse revera operis faciendi 
dilucide probatur actis annorum 105, 118, 38. Legimus 
enim in actis anni 105 p. Chr. n. (Henzen, p. CXLVI, 
I 29): in aede^n Conco[rdiae fratres Arvales convenerunt] 
ibique referen[te M. Valerio Trebicio Deciano mag(istro) adj 
collegas de arbor[ibus lauribus in luco deae Diae, quod] a 
tempestatibus per[ustae essent, placuit piaculo fac]to caedi . . . 
(v. 38) in luco deae Diae piaculum factum [ob arbores 
lau]rus caedendas, quod tempestatibus perusta[e erantj 
porcis et agnis, struibus fertisque per M. Valeri[um] Tre- 
bicium Decianu[m] ; in actis vero anni 118 (Henzen, p. 
CLII, I 41): [i]n luco deae Diae piaculum factum ob arb[orum 
caeden]dartim causa, quae tempestate vel vi maiori decide- 
[rant] porcis et agnis, [sjtruibus fertisque per M. Valerium 
Trebicium Deci[anu]m mag(istrum) ; denique in actis anni 
38 (Henzen, p. XLIII 22) : Taurus Statilius Corvinus pro- 



1) Wissovva, R. K.'^, p. 414, porcas piaculares iniuria praecidaneam 
[Voropfer) habet. 

magister ob ramum vetusftate delapsjum m luco deae Diae 
sacrificium piaculare fecit ramumqu[e exportari iujssit ^). 

Constat igitur piacula in luco deae Diae ob arbores de- 
lapsas perustasve facta, revera fuisse piacula operis faciendi 
arboris caedendae exportandaeve causa. Quareianm alia eiusdem 
generis piacula, in actis Arvalium relata, enumerare pergam. 
Hoc tantum praemonere iuvat, quod certe miraberis, varias 
locutiones, quibus commentarienses utantur, nonnumquam 
parum accurate esse usurpatas, quo facile videre est vim 
verbi piandi iis iam minus claram fuisse atque perspectam. 

Act. anni 66 (Henzen, p. LXXXII 22): [piaculum factum 
o]b arborem, quae ceci[derat in luco deae Diae, . . . porcam 
et agnajm opimam. - 

Act. anni 72 (Henzen, p. XCVIII 14) ; [piaculjum factum 
[in hic]o deae Diae ob arborem, qua[e a] tempestate de- 
[ciderat]. 

Act. anni 81 (Henzen, p. CVI 18) : in luco deae Diae 
piaculum factum . . . quod arbor a vetustate decidit, expian- 
dum porcam et agnam opimam. 

Act. anni 81 (Henzen, p. CIX 5) : in luco deae Diae pia- 
culum factum ... ob arbores quae a tempestate nivis deci- 
derant exp[i]andas, porcam et agnam opimam. 

Act. anni 87 (Henzen, p. CXX 55) : in luco deae Diae, 
quod ramus ex arbore ilicina ob [v]etustatem deciderit, pia- 
culum factum est, 

Act. anni 89 (Henzen, p. CXXII 48) : [in luco piaculum] 
factum ob a[rbor]em expiata. 

Act. anni 90 (Henzen, p. CXXVII 1) : [in luco deae Diae 
piaculum factum ... porc]am et agnam expiatam arborem 
ob vetustatem quod decidit. 

Act. anni 9] (Henzen, p. CXXXI 26) : [piacuhim factum 
. .]. . in [luco deae Diae porcam et ag]nam. expiata arbor, 
quod vetustat[e decidit]. 

Act. anni 101 (Henzen, p. CXLIII, II 1) : [piaculum fac- 



1) Etiam exportationem esse sacrum commissum lex Spoletini luci 
docet : honce loucom ne quis violatod, neque exvehito negue exferto quod 
louci siet. 

tu]m, quod arbor vetMsta[te deciderat, porcam et agnam 
struibujs fertisq[ue]. 

Act. anni 155 (Henzen, p. CLXXI 59): in luco [deae 
Diae piaculum fact]mn ob arborem expiandam, quae ve[tus- 
tate deciderat, porca]m et agnam, struibus ferctisq[ue). 

Cum his omnibus (Henzeni ?ninoribus) piaculis operis 
faciendi arcte coniunctum illud quoque sacrificium piacu- 
lare est, de quo Plinius N. H. XV 77 : ftdt et ante Saturni 
aedem urbis anno CCLX sublata (ficus), s a cr o a Vestali- 
bus facto, cum Silvani sacrum subverteret. 

Cum in luco sacro fodiendum erat, quod sive fossa erat 
ducenda, sive novae arbores reponendae *), teste Catone de 
agr. 140, similiter piaculum operis faciendi erat mactan- 
dum : si fodere voles altero piaculo eodem modo facito ; 
hoc amplius dicito operis faciendi causa ^) . . . ; dum opus, 
cotidie per partes facito. si intermiseris aut feriae publi- 
cae intercesserint, altero piaculo facito. Piaculo opus est, 
quia fodiendo lucus ferro movetur, cf. Columell. XI 2. 95. 

I u r a quoque m a n i u m sua operis faciendi exige- 
bant piacula, quod docet C, I. L. X 8259 (= Dessau 
8381): [d.] m. [s. C]ollegi[u]m pon[tif]icum d[e]crevit: si 
ea ita sunt, que libelo [c]ontenentur, placere per[ge]re ^) 
puela [de] q{ua) agatu[r s]acelo [eximere et i]ter[um ex] 
pra[escr]ipto [d]eponere et scripttiram tituli at pristinam 
formam restituere, piaculo prius dato operis faciendi ove 
atra. Duae igitur piaculi sunt causae: una est corporis 



1) Cf. act. fr. Arv. anni 224 (Henzen, p. 141), ubi immolatum 
esse refertur aliarnm (arborum) restituendarum causa et guod in eo 
luco sacro aliae (arbores) sint repositae. 

2) Verba quaedam intercisa videntur. De Marchi, // culto privato, 
p. 132, n. 2, difficultatem solvere conatur alia ratione. Verba enim 
operis faciendi causa, signis „." includit, hanc rationem addens: 
„Le parole che ho creduto mettere virgolate le intendo come una variante 
da aggiungere alla formola di preghiera citata nel capo precedente." 
Errat vir doctus. Piaculum enim praecedens, luci conlucandi dico, 
ipsum piaculum operis faciendi erat. 

3) Pergere: duae litterae tantum periere, teste Dessau, Ipse sup- 
plevi. 

denudatio, de qua Paul. Sent. I 21- 4: qui corpus perpetuae 
sepulturae traditum . .. nudaverit . . . piaculum committit; 
altera tituli restitutio, quam ob restitutionem ex parte saltem 
veteris tituli erasio erat necessaria. Qui enim monumento 
inscriptos titulos eraserit, Paulo teste /. /. 8, sepulcrum 
violasse videtur. 

Eodem modo si cadaver transferendum erat, piaculo deos 
placare oportebat, cf. Paul. Sent. \ 21. 1 ob incursum Jiumi- 
nis vel metum ruinae corpus iam perpetuae sepulturae tra- 
ditum, solemnibus redditis sacrificiis, per noctem in alium 
transferri locum potest. Cuius piaculi generis exemplum 
praebet C. I. L. VI 1884 (= Dessau 1792) : M. Ulpio Aug. 
lib. Phaedimo ^ . . . • abscessit Selinunte pri. idus Augus. 
Nigro et Aproniano cos., reliquiae treiectae eius III nonas 
Febr. ex permissu collegii pontific. piaculo facto Catullino 
et Apro cos. 

Mortuorum monumenta si intra oppidi fines erant aedifi- 
cata, ex coloniae Genetivae lege, ut supra vidimus p. 84, 
aedilibus erant dimolienda. Verbis autem c. 73, si adversus 
ea mortuus inlatus positusve erit, expianto, uti oportebit, 
piaculum esse indicatum operis faciendi, id est monumenti 
dimoliendi cadaveris nudandi et transferendi, ex iis quae 
sunt praedicta, facile intelleges ^). 

Antiquissimis rei publicae temporibus tum quoque Romanos 
dis piaculum sacrificasse novimus, cum sacrata lege coacti sacri 
hominis c a p u t atque b o n a numinibus consecrare 
cogebantur. Quam consecrationem corruptissima illa Festi 
verba spectant (M 309 L 404), quae hoc modo Lange ^) 
supplevit: Sin[nius Capito ait, cum civjis necaretur, i^nsti- 
tutum fuisse, ut] Semoniae res s[acra fieret vervejce bidente, 
[ut eo sacrificio poejna solutis ci[vibus, quidquid ex damjnati 



1) Cf. Mommsen, ^/ra/r^cA^, p. 812. Quod ad monuraenti restitutionem 
attinet, vide Ulpian. Dig. XI 8. 5. 1 et Cod. Theod. IX 172, ubi de 
libellis agitur a pontificibus impetrandis. 

2) Lange, de consecratione capitis et bonorum. Cf. Marquardt-Wissowa, 
R. St. V. III, p. 259 et 276 sq. ; Wissowa, R. K.^, p. 388 ; Liibbert, 
Comm. Pontif., p. 146 sq. ; Danz, Der sacrale Schutz, p. 76 sq. 

patrim[onio deo deberetur], id fieret sacfrumj. Quodsi cum 
Festi verbis verba comparaveris Dionys. V 57 ;? Se (3ouKi} xaSrxp- 
^ijvoii ^i^CpKTCcf/^svpj^robg TTO?\.lroig ccTnzvroig, ori Tsp) TroXirmov cpovov 
yvccf^xg vivxymtT^vj^Tix.v am^si^acrSrai, statim apparebit praecipuam 
rationem, cur piaculare sacrificium Semoniae mactaretur, 
fuisse eam, ut cives Romani a deorum liberarentur offensa, 
quod prudentes quidem, necessitate vero coacti, hominem 
capitis damnavissent. Ob damnationem igitur fit piaculo, non 
vero ob ipsam damnati necem. Quod non est mirandum, cum 
certissime constet hominem sacrum extra ius humanum fuisse 
ideoque licite potuisse occidi, (Macrob. Sat. III 7. 5 ; Fest. 
M 318 L 424 z.v. sacer mons). Hoc modo igitur cum Se- 
moniae piaculum consideras, apparet sacrificium illud piacu- 
lum esse sacri a prudente quidem, iustissimas vero ob causas 
commissi *). Si vero ea quae ex Festi verbis intercisa sunt, 
recte Langius supplevit (nec dubito quin quoad rem saltem, 
id fecerit egregie), altera quoque Semoniae sacrificio ratio 
subsit necesse est : operis faciendi dico, cum absque praece- 
dente placatione patrimonium hominis damnati, prout funestum 
atque impurum, dis sacrari non possit. 

Sed quando quis capite damnatus impunitate et venia 
condonatur, di ut ita dicam privantur patrimonio damnati, 
quod capitis bonorumque consecratione acceperunt; quae 
profanatio recte ut fieri possit, piaculum operis faciendi est 
necessarium. Quare verissima sunt verba Mommsenii ^) : 
„ Wird der Schuldige von der Gemeinde begnadigt, wie dies 
unter Konig Tullus bei dem Schwestermorder geschah, so 
wird den^ Gdttern ihr Recht nicht gewdhrt und Rom bedarf 
der Entsuhnung.," 

In observandis feriis multa erant quae iure di- 
vino omnino erant prohibita; multa quoque, dummodo prius 
fieret piaculo, iustas ob causas facere licebat, cf. Columell. 



1) Piaculum operis perfecti est, cum, ut re ipsa patet, condem- 
nationi (suffragii enim exitus incertus est) praecedere non queat. 
De aliis piaculis operis ■perfecti vide infra. 

2) Mommsen, Strafrechi, p. 903 (testimonia afifert Liv. I 26. 13 ; Fest. 
M 297 L 380). Vide et Wissowa, R. IC^, p. 394, n. 1. 

II 22. 4 : ne sementem quidem administrare, nisi prius catulo 
feceris, nec faenum secare aut vincire aut vehere ac ne 
vindemiam quidem cogi per religiones pontificum feriis licet 
nec oves tondere, nisi si catulo feceris. 

De flaminica Macrobius Sat. I 16. 8 haec narrat: jia- 
minica, quotiens tonitrua audisset, feriata erat, donec pla- 
casset deos. Quid sibi velit illud feriata erat optime intel- 
liges, si in memoriam revocaveris flaminem Dialem quotidie 
fuisse feriatum i. e, lovi ita consecratum, ut ab omni opere 
deberet abstinere. Flaminica igitur si tonitrua audiverit, et illa 
ab omni opere abstineat necesse est, donec placarit deos, 
i. e. donec operis instaurandi causa fecerit piaculo operis 
faciendi. 

Agendum iam nobis est de piaculo percelebri, quod, ut 
narrant Festus M 189 L 204 et Plutarchus Marc. 8, dux 
Romanus facere solebat, cum spolia opima, quae a 
milite Romano hosti erant detracta, solemni figebat conse- 
cratione. Prae ceteris hoc animadvertendum est, quod egregie 
enucleavit Norden *), accurate distinguenda esse duo spo- 
liorum opimorum diversa omnino inter se genera. Prius 
genus spoHorum opimorum est celeberrimum illud, unicuique 
in historia Romana vel mediocriter versato notissimum. 
Spolia illa ter tantum a duce Romano capta sunt: a Ro- 
mulo (Plut. Rom. 16; Liv. I 10; C. I. L. I p. 283, elog. 
22 = X 809) ; a Cosso (Liv. IV 20) ; a Marcello (Liv. perioch. 
libr. XX; Plut. Marc. 8; C. L L. l p. 458, fast. triumph.). 
Quibus opimis spoliis duo propria et singularia sunt; unum 
quod detrahuntur duci a duce; alterum quod lovi Feretrio 
consecrantur in Capitolio. Quod varia probant testimonia. 
Liv. I 10. 6 : 'Juppiter Feretri' inquit {Romulus) : 'kaec 
tibi victor Romulus rex regia arma fero templumque his 
regionibus . . . dedico sedem opimis spoliis, quae regibus 
ducibusque hostium caesis me auctorem sequentes posteri 
ferenf, IV 20. 3: spolia in aede lovis Feretri prope Ro- 
muli spolia, quae prima opima appellata sola ea tempestate 



1) Cf. Norden, Vergil: Aeneis Buch VI, p. 332. 

erant, cum sollemni dedicatione dono fixit, IV 20. 6 ea 
rite spolia opima habentur, quae dux duci detraxit\ Plut. 
Marc. 8 h yi^kvtoi Trohhq ouroq sTrixpxret Xoyoc, ug iKsivccv i/,Svuv 
d7rif/,iccv ovTcov, oa-x k») TrxpoiTa^scog owviq kou TrpuTX koc) 7Tpct,Tvi- 
<you ffTpccTviybv xvsK6vToq\ Propert. V 10. 45 

nunc spolia in templo tria condita; causa Feretri 
omine quod certo dux ferit ense ducem; 

Dio Cass. XLIV 4. 3 honores enumerans extra ordinem 
Caesari datis, <tkv?,x ts Tivot 07r7f/,ix sq tov tov Atbg tou ^sps- 
Tpiov vscov txvoi^sTvoii ol coixTrsp Tivoi TTOhsf^ciov (TTpcn.Tyiybv OiVTOXSipiof' 

TTSCPOVSVXOTI et LI 24 XOC) TOV ^OCClKsOt, OiVTUV AsX^COVOi OiVTOg 

Kpoiffiyog ixTrsKTsivs' KOiv TOi (TKvKoi oiVTOv T(3 ^spsTpicji A//, aq xoi) 
oTnfjiOi, txvsSryjxsv, s'lxsp oiVTOicpoiToop (TTpoiT^yoq sysyovsi) Val. Max, 
III 2. 6 eodem et virtutis et pugnae genere usi sunt T. 
Manlius Torquatus et Valerius Corvinus et Aemilianus 
Scipio. hi etiam ultro provocatos hostium duces intereme- 
runt, sed quia sub alienis auspiciis rem gesserant, spolia 
lovi Feretrio non posuerunt consecranda; Serv. ad Vergil. 
Aen. X 449 quae dux duci detrahit .... spolia opima. 
C. I. L. I p. 283, elog. 22 = X 809 in honorem Romuli isque 
primus dux duce hostium Acrone rege Caeninensium inter- 
fecto spolia opi[ma] lovi Feretrio consecra[vit] . C. I. L. 
I p. 458, fast. triumph. : M. Claudius M, f. M. n, Marcel- 
lus anno DX[XXI] cos. de Galleis Insubribus et Ger[man.] 
K. Mart. isque spolia [opima r]ett[ulit d]uce hostium V[iri- 
domaro ad Cl]astid[ium interfecto] ^). 

Generis autem omnino diversi spolia opima ea sunt, quae 
commemorant Plutarchus atque Festus. Plut. Marc. 8. 4 
(^oifTiv sv Tolq v7ro(JiVili[AOi(7i 'Nofixv Ilof^Trixiov xoi) TTpccTcov oxifiicov 

XOi) ^SVTSpCOV XOi) TpiTCOV fMVjfAOVSVSlV, TOi fJiSV TTpCOTOi ^i^CpSrsVTOi T^ 
^SpSTpiCfO A/} KShSVOVTX KOi^lspOVV, TOi ^SliTSp» Vs T^ "ApSl, TOi Vs 

TpiTOi T^ Vivpivcjj, xoi) T^oifjcfioivsiv yspoig m^yxpioi TpioiKoirioi rbv Trpcorov, 
Tov §f ^svTspov ^ioiKO(Tioi, Tbv ^s TpiTQv sKOiTOv. Fcst. M 189 L 



1) Testimonia permulta et imago numismatis, in quo simulacrum 
expressum est Marcelli spolia figentis, habentur apud Roscher M. L. 
II f. 671. 

204 cuius auspicio classe procincta opima spolia capiuntur, 
lovi Feretrio bovem caedito; qui cepit aeris CCC darier 
oportet, secunda spolia, in Martis ara in campo solitaurilia 
utra voluerit caedito, [qui cepit, aeris CC dato]. tertia 
spolia lanui Quirino agnum marem caedito ; C qui ceperit 
ex aere dato. cuius auspicio capta, dis piaculum dato *). 
Quae lex a Festo relata Pompilio regi tribuitur. De hisce 
regiae legis spoliis haec, ni fallor, certe constant. LexPom- 
pili regis multo vetustior est habenda quam ipsa origo eius 
fabulae, quae de Romuli spoliis opimis est. Etenim Pompili 
legis spolia consecranda lovi Marti Quirino sunt, deorum 
illi triadi, quae pertinet ad cultum Romanorum antiquissi- 
mum ^) ; deinde lex agit de spoliis, quae a milite sub alte- 
rius auspiciis pugnante, non ab ipso duce capiuntur; deni- 
que Pompili regis spolia hostium militibus, minime vero 
duci detrahuntur. Si enim magnitudinem praemiorum et 
praecipue praemiorum diminutionem attente consideraveris, 
facile videbis legem regiam ad eos spectare Romanos bel- 
latores, qui in una eademque pugna prae ceteris militibus 
excelluerunt ; quorum trium virorum fortium maximum ho- 
norem is obtinet, qui primus omnium hosti ultro provocato 
procincta acie spolia detraxit, minorem qui secundus, mini- 
mum qui tertius. Quare Pompili legis spolia honore a Ro- 
muli Cossi Marcelli spoliis toto coelo distant et eiusdem 
dignitatis sunt habenda ac minora illa spolia opima, de qui- 
bus Livius agit XXIII 46. 13 : Taurea . . . ubi esset Claudius 
Asellus quaesivit et quoniam verbis secum de virtute am- 
bigere solitus esset, cur non ferro decerneret daretque spolia 
opima victus aut victor caperet. Quae opima spolia eiusdem 
generis sunt atque ea quae spolia provocatoria a Gellio 
nominantur N. A. II 11. 3. 

Duo autem spoliorum opimorum adeo inter se dissimiha 
genera, ut Romuli et Pompili legis spolia erant, ipsi Romani 



1) Eraendavit C. O. Miiller. Emendationem esse rectam praecipue 
ostendunt verba Plut. Marc. 8, cf. Bruns», p. 8 sq.. 

2) Cf. Norden, /. /. et Wissowa, R. K.^, p. 23. In memoriam revoces 
flamines Dialem Martialem Quirinalem. 

posteriore tempore iam non internoscebant ; et omnia omnino 
turbata essent, nisi Livius rem valde intricatam enucleasset *). 
Mirabile sane est, graviter errasse virum divinarum rerum 
peritissimum, Vergilium dico Aen. VI 859, cum de Marcello 
caneret : 

tertiaque arma patri suspendit capta Quir ino. 

Quem Vergilii errorem Servius hunc locum explicans ipse 
errando planius profert in lucem: possumus et, quod estme- 
lius, secundum legem Numae hunc locum accipere, qui prae- 
cipit prima opima spolia lovi Feretrio debere suspendi, quod 
iam Romulus fecerat; secunda Marti, quod Cosstis fecit; 
tertia Quirino, quod feciP Marcellus . . . varie de hoc loco 
tractant commentatores, Numae legis immemores, cuiusfacit 
mentionem et Livius (cf. perioch. lib. XX). Sed et Varro 
mihi videtur Numae legis spolia a Romuli spoliis non recte 
diiudicasse, quod indicatur fragmentis Festi M 189 L 202, 
qui tum alia tum Varronis verba refert, quae utinam essent 
minus graviter mutilata : unde spolia quoque quae dux populi 
Romani duci hostium detraxit; quorum tanta raritas est, 
ut intra annos paulo . . . trina contigerint nomini Romano : 
una quae Romulus de Acrone ; altera quae consul Cossus Cor- 
nelius de Tolumnio ; tertia quae M. Marcellus de Viridomaro 
lovi Feretrio ^) fixerunt. M. Varro ait opima spolia esse, 
etiam si manipularis miles detraxerit, dummodo duci hostium 

non sint, ad aedem lovis Feretri poni, testimonio esse libros 
pontificum ; in quibus sit : pro primis spoliis bove, pro secundis 
solitaurilibus, pro tertiis agno publice fieri debere ; esse etiam 
Pompili regis legem opimorum spoliorum talem : cuius auspicio 
cet. Legem ipsam vide supra p. 99. Quae truncata Varronis 
verba ut melius intelligas, id in memoriam revocare haud 
erit inutile, litem fuisse inter Romanorum historiae peritos, 



1) In libro XX, uti collato Serv. ad Verg. Aen. VI 859 probat 
Norden, /. /. ; Plutarchus Marc. 8 Livium refert, ni fallor. 

2) Ordinem verborum mutavi; cod. : Marcellus lovi Fereirio de Viri- 
domaro fixerunt. 

num et ille qui non suis sed alienis auspiciis rem gessisset 
ducemque hostium provocatum sua manu interfecisset, maxi- 
mum spoliorum opimorum quaerere posset honorem *). Causa 
litis, ni fallor, in eo sita erat, quod veteres annalium scriptores 
nonnulli contendebant Cossum, cum Tolumni hostium ducis 
spolia caperet, consulem non fuisse sed non nisi tribunum 
militum ^). Qua in lite Varro partes sequebatur eorum, qui 
vel gregarium, dummodo hostium duci spolia detraxisset, 
spoliorum Romuli honorem adeptum esse affirmabant; hoc 
tamen discrimine, quod, ut ipse ait, spolia quae duci a duce 
et spolia quae duci a gregario detracta sint ita inter sese 
dififerant, ut illa tantum lovi sacrificanda sint Feretrio. 
Quam sententiam Varro ut probet, ad spolia opima Pom- 
piliae legis appellat. Iniuria ni fallor. Opima enim Numae 
legis spolia dissimilis omnino sunt generis^). 

Quod ad sacrificia legis Numae attinet, constat ipsi duci, 
cuius auspicio capta spolia essent, piaculum dandum fuisse. 
Quae fuerit ratio piaculi in aperto est. Spolia enim prout 
mortuo detracta funesta erant. Cum autem in rebus sacris 
omne funestum longe deberet abesse, in spoliis consecrandis 
opimis piaculum operis faciendi fuisse praescrip- 
tum necesse est. Quare et bovem lovi et solitaurilia Marti et 
agnum Quirino mactatum operis faciendi fuisse piacula apud 
me constat. Cum hac sacrificiorum horum explicatione 
omnino congruit ipse dicendi modus librorum pontificum : 
pr primis spoliis bove, pr o secundis solitaurilibtis, pr o 
tertiis agno publice fieri debere. lovi autem b o v e piaculum 
fieri, lex docet luci Spoletini C. I. L. XI 4766 (= Bruns^, 
p. 260), Marti solitaurilibus Liv. VIII 10. 14 Marti 
suovetaurilibus piaculum fieri ; sacrificia vero Quirino *) mac- 

1) Florus quoque I 33. 11 Scipionis opima spolia commemorat, iicet 
certissime constet Scipionem alienis auspiciis bellum gessisse. 

2) De hac ipsa lite vide Liv. IV 20. Cuius litis solutionem relin- 
quimus iis, qui chronologicis student quaestionibus. Cf. Niese, Her- 
mes 13, p. 412 et Mommsen, Rom. Forsck., II 236. 

3) Sententiam omnino aliam defendet Hert^berg, Phil. I (1846), 
p. 331 sq.; Voigt, Abh. der Leipz. Ges. der IViss., XVII, p. 561 sq.. 

4) Agi de Quirino, non de lano Quirino observat Wissowa, M. K'.^, 
p. 23, n. 2. 

tata omnino ignoramus. Verbis autem solitaurilia uira vo- 
luerit solitaurilia significari sive lactentia sive maiora, recte 
observavit Scaliger (cf. Bruns^, p. 9, n. 1). Quod ad ultima 
legis verba spectat cuius auspicio capta, dis piaculum dato 
verbis illis iterum inculcatur, non militi sed ipsi duci, cuius 
auspiciis res gesta sit, piaculum lovi Marti Quirino esse 
faciendum. Vertendum igitur est : „H e t piaculum moet door 
den veldheer zelf gebracht worden." 

Cum hiera botane, quae Romanis magnae erat religioni, 
colligenda erat, teste Plinio iV. //: XXV 105— 107, piaculo 
fiebat operis faciendi: nulla tamen Romanae nobilitatis plus 
habet quam hiera botane . . . kaec est quam legatos ferre ad 
hostes indicavimus ; hac lovis mensa verritur, domus pur- 
gantur lustranturque . . . colligi debere circa canis ortum 
ita, ne luna aut sol conspiciat, favis ante et melle terrae 
ad piamentum datis *). 

Quaedam operis faciendi piacula cum matrimonio sunt 
connexa. Gellius N. A. IV 3. 3 antiquam legem, quae Numae 
tribuitur, hisce verbis tradit : paelex ae d em lunonis ne 
tangito; si tangit lunoni crinibus demissis agnum femi- 
nam caedito. Paulus M 222 L 248 eandem legem referens 
verbis paulum cum Gellio discrepat: antiqui proprie eam 
pelicem nominabant, quae uxorem habenti nubebat. cuigeneri 
mulierum etiam poena constituta est a Numo Pompilio hac 
lege: 'pelex ar am lunonis ne tangito; si tanget, lu- 
noni crinibus demissis agnum feminam caeditd. Wissowa ^) 
verba mendo laborare opinatus commendat : paelex ar am 
ne tangito; si tagit. Quae si emendatio vera esset, sacri- 
ficium paelici praeceptum piaculum esset commissi. Sed 
iustam causam, cur Pauli verba mutemus, minime adesse 
existimo. Etenim, nisi omnia me fallunt, de piaculo agitur 
operis faciendi. Vis enim legis haec est : paelici neque 
lunoni sacrificare neque iurare per lunonem licet; quodsi 

1) Cf. XXV 30 (panace) evolsa scrobem repleri vario genere frugum 
religio est ac terrae piamentum. Num de cultu agitur? 

2) Wissowa, R. K."^, p. 185, n. 5. 

velit facere, prius lunoni crinibus demissis agnum feminam 
caedito. Verba aras tangendi duplicem vim habent: sacri- 
ficandi dico et iurandi. Quod ad sacrificandi signi- 
ficationem attinet cf. Macrob. Sat. III 2, 8 Varro divinarum 
libro quinto dicit aras primum asas dictas^ quod esset neces- 
sarium a sacrificantibus eas teneri; Serv. ad Vergil. Aen. 
IV 219 veteres 'asae dicebant . . . quod Varro libro quinto 
rerum divinarum plenius narrat: 'necesse enim est aras a 
sacrificantibus teneri; quod si non fieret, diis sacrificatio 
grata non essef, quo plenius intellegi voluit, gratum hoc 
esse 7tuminibus, subiungendo: 'arasque tenentem audiit om- 
nipotens et ad VI 124 rogabant enim deos arartim ansas 
tenentes. Quare Horatius Od, III 23. 17 immunis aram si 
tetigit manus. Sed et solemniter i u r a n t i aras tangendas 
fuisse, varia demonstrant scriptorum veterum testimonia. 
Cf. Plaut. Rud. 1333 tange aram hanc Veneris. — tango. 
— per Venerem hanc iurandumst tibi et 1336 tene aram 
hanc. — teneo. — deiera te mi argentum daturum; Cic. 
pro Flacc. 90 si aram tenens iuraret, crederet nemo; Ver- 
gil. Aen. XII 200 

audiat haec genitor, qui foedera fulmine sancit ; 
tango aras ; medios ignis et numina testor; 

Nep. Hann, II 4 me ad aram adduxit, apud quam sacri- 
ficare instituerat, eamque. . . tenentem iurare iussit; Propert. 
IV 20. 25 qui tactas in foedera ruperit aras. Paelicis 
locus et conditio igitur ei de qua modo egimus Flamini- 
cae conditioni omnino contraria est (cf, p. 97). Flaminica 
enim tonitrui sacrata et feriata profana peragere non potest, 
nisi prius piaculum huius operis faciendi mactaverit; paelex 
prout profana et impura, antequam rem sacram peragat, 
prius piaculum faciat oportet. 

Piutarchus de temporis spatio agens, per quod Romano- 
rum matronae mariti mortem lugere iubentur, inter aliahaec 
habet {Num. 12): xXXa. rov f^xxpoTdrou Trsvbovq xpovov shoii 
^sxxizyjvioiiov, £(p'' ocrov kx) xvjpsvoufTty txi rccuxToSravdvrccv <yuvotlx.sg' 
5? §f Trporspov yoif/,y}2rs7(rci (3ovv syzvfAOVot, xoirsBrvsv sksivov vofA,o- 
^sriljiTxvroq. Non dubito, quin Numae lex fuerit : . . . si nubet, 



104 

Telluri bovem fordam caedito. Piaculuin operis faciendi est. 
Telluri sacrificatum esse verisimile videtur. Etenim prisci 
Latini nuptiarum initio ipsi Telluri porcum immolabant, 
eamque in nuptiarum auspiciis invocabant atque nuptiis 
praeesse rebantur, teste Varrone de r. r, II 4. 9 et Servio 
ad Vergil. Aen, IV 166, Quare et hoc piaculum ad Tellu- 
rem pertinere recte iudicabis. 

Nonius M 480 L 769 aliud piaculum cum matrimonio 
cohaerens commemorat: Varro Antiqiiitatum rertim divina- 
rum lib. XIV: 'biviris nuptis sacrificabantur in cubi- 
culo viduai . Hoc piaculum in viduae cubiculo mactatum 
piaculum fuisse operis faciendi, quo manes prioris mariti 
placaret, antequam officiis uxoris fungeretur erga novum 
virum in promptu apertumque est. 

Festo M 74 L 65 testante diffarreatio genus erat sacri- 
ficii, quo inter virum et mulierem fiebat dissolutio; dicta 
diffarreatio, quia fiebat farreo libo adhibito. In quo sacro 
ritu peragendo sacerdotes confarreationum et diffarreationum 
adstabant, cf. C. I. L. X 6662 (= Dessau 1455). Sacrificium 
piaculum fuisse operis faciendi i. e. matrimonii dissolvendi, 
ipsa re patet. Recte Rossbach *) : j,Z>z> Gdtter, unter deren 
Schutze die Ehe geschlossen war, waren erzUrnt, sie droheten 
Rache und mussten besdnftigt werden." 

Plutarchus Q. R. 50 agens de diffarreatione aliqua in- 
faustissima, priscis temporibus ignota, facta tamen Domi- 
tiano principe inter flaminem Dialem et flaminicam, haec 
addit: o\ V& kpsTt; TTtzpsyivovro r^ rov ^xf/cou ^ioi^^vtTsi, tto^^x 
(ppijcu<iyj xx) otXKov.orot, mi (ncv^pccTToi. 'Bpuvrsg. Ex quibus verbis 
sequitur, ni fallor, in diffarreationis ritu, uter coniunx in 
culpa fuerit, eum impium iudicatum esse et exsecratum a 
diffarreationis sacerdotibus. 

Notissimam Romuli legem oblivioni detraxit Plutarchus 
in eius vita 22 : sBnjxs Sf xoc) v6[iovq rtvxg (o 'PwjC^uAoe), m 
(rCpo^poq f/,£v £(7riv o yvvoiix.) fiyj ^i^ovi; xTroX^iTrsiv &v^poi, yvvoiJxa 
§f "^i^ovg £X^dXX£iv ett) (poipf/,oiX£ti:>!. rkxvccv ^ zX£t^av v7ro(3o^^ xot) 
f^oi%£v2r£7(Tocv' £/' 5'^XA«? . rtg iX7ro7r£f4,\l>oitro, r^Q ovcrioic oivrov ro 



1) Rossbach, die rom. Ehe, p. 127 sq. 

(juh r^q yuuoiiKog stvxi, rh ^f ri^? Av]fj(,ijrpoq Ispov asKsvoov rhv 
^'iXTTO^ofisvov yvvoum ^us^^nzi x^ovioig ^soTc. Verba ultima rqcte 
vertit Bruns'', p. 6: ^ui autem venderet uxorem diis inferis 
immolari. Rossbach *) Plutarchi verbis plane aliam significa- 
tionem tribuit: ^,Nock unrichtiger aber erscheint es uns, 
wenn man hieraus schliessen will, dass der Mann, welcher 
seine Frau unrechtmdssiger Weise verstiess, als 'sacet^ ge- 
todtet worden sei. Das der Demeter geweihete Gut ist eben 
die Silhnung des Verbrechens, es machi den Siinder frei. 
^isffbM heisst hier entweder : filr sich opfern oder opfern 
lassen. Der Mann opferte fiir sich oder liess durch den 
Priester den tellurischen Gottern Opfer darbringen, wobei 
zugleich jene Vermogensstrafe ausgesprochen und vollfiihrt 
wurde. Demnach wdre einst bei unrechtmdssiger Scheidung 
jeder Manusehe ausser der Vermdgensstrafe auch ein Opfer 
notig gewesen." Quae Rossbachii verba quam contraria sint 
iuri divino, probare opus non est. Agitur enim de sacro 
dolo malo a prudente commisso, quo quis semper, ut probavi, 
impius fiebat et inexpiabilis. Nihilominus piacularia sacrificia 
facta esse, cum quis uxorem vendidisset, non est quod 
negam : sacrificia ea dico, de quibus supra egi p. 95 sq., de 
consecratione bonorum disputans et capitis. 

Restant alia quaedam operis faciendi piacula, quae 
quia arcte coniunguntur cum alio sui generis sacrificio, piaculo 
sc. operis perfecti, in sequentibus recensebo, de operis 
perfecti piaculo disputaturus. 

b. De piaculo operis perfecti. 

In actis fratrum Arvalium haud raro scriptum legimus, non 
solum praecessisse operis faciendi piaculum sed simul etiam 
successisse piaculum operis perfecti, cum iustas ob causas 
violatio iuris sacri esset necessaria. 

Semper operis perfecti et operis faciendi piaculo simul fiebat, 
cum apud Arvales a c t a magisterii peracti prioribus mensibus 
sequentis anni proximi in aedis deae Diae pariete i n s c u 1- 

1) Rossbach, /. /., p. 134, n. 450 a^TtoSoiJ.sm idem valere dicit ac 

oiTiOTceyi.^ctiiSvoq ~ oi7roB6[s,svog rit) 7ro'.rpt. 

perentur. Quae omnia piacula sua diligentia collegit et 
illustravit Henzen, Act. fr. Arv., p. 128 sq.. Id tantum com- 
memorabo, quod scire ad propositum maxime nostra interest *). 

Piacula marmoris sculpturae inter annos 59 et 80 in acta 
referri coepta sunt, ut ostendit Henzen, /. /., p. 128. Primum 
nobis apparent in actis anni 81 (Henzen p. CVI 20) hac 
formula : zn luco deae Diae piaculum factum per calatorem 
etpuhlicos eius sacerdoti obferrum inlatum in aedem scrip[t]ur, 
caussa porcam et agnam opimam ; . . . in luco deae Diae 
piaculum factum per calatorem et publicos .... ob ferrum 
de aede elatum porcam et agnam opimam. 

Fiebant ergo piacula in luco deae Diae seu ad deae Diae, 
ut indicatur piaculo elationis anni 88 (p. CXX) et quod clarius 
exprimitur hisce verbis: ante luctim deae Diae in aram^). 

Hostiae huic piaculo propriae porca erant et agna, quarum 
exta ad aram reddebantur; addebantur vero strues et ferta, 



1) Ad praeclaras Henzeni emendationes haec notanda sunt. Piaculo 
elationis anni 91 diem ascribens, titulum hisce verbis explet: isdem 
cos., cf. /. /., p. CXXVIII 65. Obstat, ut ipse recte annotat, quod illa 
aetate consules vix ultra quartum mensem fasces gesserunt. Teste 
autem C. I. L. spatium est 31 litterarum, quod ad indicanda consu- 
lum nomina non nimis ampla certe sufficit. — Quod ad annum 92 
attinet, existimat Henzen, cum dies elationis indicatus non sit, ferrum 
eodem die esse elatum quo erat inlatum, quippe quod ruptum esset, 
cf. p. CXXXII n. 12. Notandum tamen est neque anno 221 elationis 
diem esse indicatum, anno vero 214 nec inlationis diem, ni fallor, 
nec elationis. — Anno 130 dies inlationis et elationis in actis ita 
notati sunt: VIII K. M.... XI III K. . . . Henzen p. CLXV supplet 
VIII K. M[ariias] . . . XIIII K. [Apriles], ideoque inlationis diem 
21 Febr., elationis vero 18 Mart. fuisse putat. Iniuria, ni fallor. Acta 
enim magisterii peracti numquam ante mensem Mart. anni subse- 
quentis inciduntur. Quod in die elationis novi nominantur consules, 
naeae opinioni contrarium non est, cum Hadriano imperante non 
defuerint trimestres consulatus. Legendum igitur: VIII K. M[aias] . . . 
XIIII K. [lunias]. — Anno 156 dies inlationis et elationis in lapide 
indicantur verbis : pridie Idus Mart. . . . Non. Mart. Erravit sculptor 
et legendum est: pridie Idus Mart. . . . Non. April. A die 14 Mart. 
usque ad diem 5 April. nimium esse intervallum iniuriaputat Henzen, 
/. /., p. 129. Quod acta annorum 130 et 225 ostendunt. 

2) Cf. piacula luci coinquendi secundo die sacri deae Diae (Henzen, 
p. 20), quae fieri solebant in luco = adaram — ante lucum in aram (sic). 

libarum species. Generaliter sacer ritus perficiebatur a calatore 
quodam vice gerente magistri anni peracti et publicis Arvalium. 
Anno 219 calatoris loco aderat tabularius rationis castrensis. 
Posteriore vero aetate sacrificare solebat ipse magister anni 
cuius acta incidebantur, assistentibus variis officialibus, cf. 
act. ann. 221, 222, 225. Constat igitur sacra piacularia marmoris 
insculpendi, quae initio ne commemoratione quidem digna 
habebantur, decursu temporum cum apparatu crescente esse 
celebrata. 

Investiganda iam vera ac propria ratio, cur piacula sculpturae 
fierent. Commentarienses utuntur hisce formulis : ob ferrum 
inlatum in aedem (de aede elatum) scripturae caussa (ann. 81) ; 
ob ferrum inlatum ut acta insculperentur ... ob ferrum 
elatum (ann. 91) ; ob ferrum inlatum ielatum) scripturae et 
scalpturae (ann. 88, 92, 119, 121, 126, 130, 156); ob ferri 
inlationem (elationem) scripturae et scalpturae (ann. 184, 
219, 221, 225); ferri inferendi . . . ferri efferendi {zxm. 214); 
ferrum inferendi {efferendi) scripturae et scalpturae (ann. 222) ; 
anno 225 adduntur ad piaculum elationis verba haec : e t 
p eri s p e rfec t i, cf. Henzen, /. /., p. 131 et 132. Supra 
p. 92 sq. agens de Arvalium piaculis operis faciendi minoribus, 
ex ipsis actis ostendi, quam parum accurate in indicandis 
piaculorum causis commentarienses rem suam gererent. Quare 
et hic quoque magna cautio erit adhibenda. 

Hoc prae ceteris videtur notandum, omnem ferri usum in 
luco deae Diae fuisse prohibitum; quare et in sacris pera- 
gendis ipsi fratres mensa sineferro utebantur (cf. act. ann. 240 
apud Dessau 9522, 11), atque arbores ferro si erant fendendae 
adolendae commolendae, piaculis di placarentur necesse erat 
(cf. act. ann. 224, Henzen, /. /., CCXIV 5). Cum autem acta 
in ipsius aedis parietibus interioribus insculperentur ^), in 
exarandis titulis haud parvum piaculum committi non est 
cur fusius explicem. Quod piaculum ut lueretur duo fiebant 
sacrificia placatoria, operis faciendi i. e. marmoris sculpendi 
et operis perfecti scalptura peracta. Utrumque autem piaculum 



1) Cf. act. ann. 81 in aedem et disputationes archaeologicas Huelseni 
Eph. Ep. VIII 350, Hulae et Bormanni Arch. Ep. Mitt.Xmi. 

fiebatj uti vidimus, ante lucum deae Diae in aram, q u o 
t e m p o r e opifices ferrum per lucum in aedem inferebant 
vel ex aede exportabant. Quodsi commentariensium verba: 
ob ferrum inlatum, ob ferrum elatum ; ferri inferendi, ferri 
efferendi; ferrum inferendi, ferrum efferendi; ob ferriinla- 
tionem, ob ferri elationem attente consideras, videbis factum 
esse modo ut piacula praecederent inlationem per lucum in 
aedem elationemque, modo ut illis succederent. Quod non est 
mirandum : utrumque enim erat sacro iuri omnino congruum, 
quia ipsa horum piaculorum natura vi iuris divini id solum 
expostulat, ut ipsum sacrum committendum praecedant com- 
missoque succedant, quod sacrum commissum de facto non 
est inlatio vel elatio, sed ipsa sculptura marmoris. Quae si recte 
explicavi, iure dices in hisce actis fratrum Arvalium vocula ob 
non indicari quam ob causam, sed potius quo temj^ore piacula. 
marmoris exarandi fierent; nisi id contendere mavis, commen- 
tarienses piaculorum vim omnino non intellexisse, quod forte 
veri similius est. Nam quid sibi vellent piacula, cum arbores 
delapsae in luco caedendae essent exportandaeve commen- 
tarienses minime habuisse perspectum, uti iam dixi, ex 
actis ipsis dilucide patet^). 

Restat, ut ipsis verbis afferam, quid Bouchd-Leclercq ^), de 
hisce sacrificiis sentiat: „6> sont des sacriffces de 'porca et 
agna opimd pour purifier avant, eloigner apres les outils 
de fer, qui servaient soit a couper le bois, soit a graver sur 
le marbre les actes du college^'. Contendit igitur tam arborum 
caedendarum quam scripturae sculpturaeque piacula fuisse 
lustrationes , non aliter atque luci etiam collucandi sacrificiis 



1) Ferrum Romano ritu excluditur a sacris, cf. legem Furfensem, 
C /. L. IX 3513 (=Bruns6, p. 261); Dionys. III 45 ; Plin. A^. ^. XXXVI 
100; Macrob. Sat. V 9. 11 et 13; Serv. ad Vergil. Aen. I 448; Ovid. 
Fast. VI 230 ; Cat. de agr. 140 (fodiendo enim ferro terra movenda 
esi, ut docet Columella XI 2. 95). Quod ad religionem privatam, cf. 
Plin. N. H. XXIV 12. Quod ad Graecorum cultum cf. Plut, praec. 
ger. rei publ. 26; Isid. Orig. VIII 11. 66; Plin. N. H. XXXVI 100. 
Eo magis mirandum est secespitas, quibus flamines aliique uteban- 
tur ad sacrificandum, ferreas fuisse, cf. Fest. M 348 L 472, Paul. M 
349 L 473. Vide Henzen, /. /., p. 132. 

2) Daremberg — Saglio, III 416 i. v. lustratio. 

vim subesse lustralem affirmare non dubitat. Quam difficile 
autem ipsi Bouch^-Leclercq fuerit sibi in hac lustrationis 
opinione constare, verba modo allata plane indicant, quibus 
^^pOMT pur ifi er avanf* inlationis piaculum, contra 
^^pour elo igner apres^* p i a c u l u m elationis ab Arvalibus 
facta esse affirmantur. 

Disputanti de operis perfecti piaculis summi momenti ea 
Arvalium sacrificia maiora habenda sunt, quae 
annis 183, 218, 224 a fratribus magno ritu sunt immolata *). 

Anno 183 hoc refertur (Henzen, p. CLXXXVI. I 20 et 116): 

VI id. Februar. in luco deae Diae Q, Licinius Nepos 
mag. p er i s inc-kuandi cattsa, quod in fastigio aedis 
deae Diae ficus innata esset, eruendam et aedem reflciendam, 
inmolavit suovetaurilibus maioribus; item ad aedem deae 
Diae boves feminas 11 . . .^); item ante Caesareum Divis 
n. XVI verbec{es) immolavit n. XVL 

III id. Mai. in luco deae Diae Q. Licinius Nepos mag. 
operis p erf e c ti causa, quod arboris eruendae et aedes 
refectae, immolavit suovetaurilibus maioribus; item ad 
aedem deae Diae boves feminas II ... ^); item ante Caesareum 
ut supra .... 

Acta anni 224 haec habent (Henzen, p. CCXIII): 

VII id. Nov. fratres Arvalies) in luc{p). . . . imm{plave- 
runt), quod vi tempest{is) ictu fulmin{is) arbor{es) ... at- 
tact{ae) arduer(int), ear{um)q{ue) arbor{um) eruendar{um), 
ferr{o) [f]endendar{um), adolendar{ttm), commolendar{um), 
item aliar{ttm) restituendar{um) causa operisq{ue) i n- 
c [h] oandi ara[s] temporal{es) . . . reficiend{i), eius rei causa 
lustr{um) miss{um) suovetaurilib{us) maior{ibus); item ante 
aed{em) . . . b{oves) f{eminas) a{uro) i{unctas) n. II; item ad 
ar{as) tempor{ales) dis inf{ra) s{ub)s{criptis) . . . ^) ; et ante 



1) Acta anni 218 valde mutilata sunt; fragmenta nil novi afferunt; 
quare ea non referam. ' 

2) Enumerantur quindecim sacrificia facienda aliis numinibus, quae 
in luco coluntur. 

3) Sequuntur quindecim sacrificia aliis dis deabusque facta. 

Caesar{eum) Genio d{pmini) n{pstri) Severi Alexandri Aug. 
tiaurum) a{uratum) ; item divis n. XX verbec{es) XX. 

III id. Dec, fratres Arval{es) in luco . . . imm.o/av{erunt), 
quod ab ictu fulminis arbores . . . arduerint, ' earumq{ue) 
arborum adolefactarum et coinquendarum, et in eo luco sacro 
aliae sint repositae et arae temporal{es) refectae, ferri 
ejfer{endt), [kjuius o p er{i s) p e r f e c ti causa lustrum 
missum suovetaurilib{us) maioribus et cetera q{uae) s{upra). 

In hisce actis agitur, ni fallor, de solemni quadam collegii 
pompa. Cui pompae ut initium facerent fratres, suovetaurilia 
maiora lustrationis causa circa lucum ducebant, circumitione 
autem peracta ea Marti ^) immolabant in luco, id est, ante 
lucum ad aram. Lustrationis ritu perfecto fratres ascendebant 
ad ipsam deae Diae aedem, quo cum venissent, ipsam deam 
placabant duobus bubus feminis; deinde ad varias aras 
temporales procedebant, ubi cum multis dis deabusque proprio 
sacrificio sacrificaverant, ut finem pompae imponerent Caesa- 
reum adibant, ubi Genio regnantis imperatoris Caesaribusque 
consecratis proprias immolabant hostias ^). Quod si quaeris, 
quae solemnis huius pompae significatio 'fuerit, duplex, ni 
fallor, erat. Nam ducebatur non tantum ut prodigia gravia 
procurarentur, sed etiam ut ubique in sacro luco di placa- 
rentur debitis piaculis ob sacra committenda vel commissa. 
Etenim utroque anno gravia in luco facta erant prodigia: 
anno 183 ficus in ipso aedis vestigio erat innata ; anno autem 
224 arbores sacri luci fulmine tactae arserant. Sed easdem 
ob causas necessaria erant piacula tam operis faciendi quam 
operis perfecti. IIIo enim anno ficus erat eruenda aedesque 
deae Diae reficienda; hoc vero arbores erutae ferro erant 
fendendae, adolendae, commolendae: aliae arbores erant 
restituendae ideoque in luco erat fodiendum: arae tempo- 
rales erant reficiendae ferrumque adhibendum. Quare I u s- 



1) Suovetauralia Marti esse mactata, recte probat Oldenberg, de 
sacr. fr. Arval. quaest., p. 42 sq., cf. supra quoque p. 89 et 90. 

2) Anno 183 arae temporales non commemorantur, sive quod eo 
anno non erant, sive quod ante aedem ipsam deae Diae positae 
erant, cf. Oldenberg, /. /., p. 46. Eodem anno divis tantum Caesaribus, 
neque Genio regnantis Caesaris immolatum est. 

t r u m quidem missum existimo, ut mala et noxia a luco 
arcerentur procurarenturque prodigia ^) : h o s t i a s vero a li a s 
variis dis deabusque immolatas esse puto, ut ira deorum 
placaretur, haud minus ea quae ostentis apparuerat quam 
quae semper a Romanis metuebatur, cum sacrum committere 
debebant vel commiserant ^). Quae omnia clariora fient legenti 
caput tertium, ubi de piaculi et lustrationis discrimine plura 
sum dicturus. 

Praeter sacra fratrum Arvalium pauca sunt piacula operis 
perfecti, quae a scriptoribus antiquis commemorantur. Varro 
de l.l. V. 83 vocis pontificis originem explicans de p o n t e 
s u b I i c i o haec tradit : pontifices, ut Scaevola Quintus P. M. 
dicebat, a posse et facere ut potifices. ego a ponte arbitror; 
nam ab his sublicius est factus primum ut restitutus saepe, 
cum ideo sacra et uls et cis Tiberim non mediocri ritu fiant. 
Pontem autem sublicium sine ullo clavo ferreo constructum 
religioni gravissimae fuisse Romanis, omnibus pernotum 
habeo ^). Quare cum vix fieri potuerit, ut sine instrumentis 
ferreis pons reficeretur, sacrificia a Varrone tradita piacula 
fuisse operis faciendi et perfecti ferro inlato elatoque veri 
haud absimile videtur. 

Utrum porca praesentanea, quae Cereri immola- 
batur praesente mortuo, quem erant condituri, (cf. Fest. M 
250 L 296; Mar. Vict., Keil VI 25); et sacrificium 
Lari familiari, quod funere peracto vervecibus fieri 
solebat (cf. Cic. de leg. II 55) piacula fuerint operis faciendi 
operisque perfecti, nec affimare nec negare audeo. Ad haec 
sacrificia spectare videntur verba, quae in urna quadam funebri 
leguntur: vict. ord. rit. expiat., de quibus Mommsen, Rom. 
Mitt., 1889, VI, p. 173. 

1) Lustratio nonnumquam vim procurationis prodigiorum habebat 
cf. Wulker, die geschichtl. Entwickl. des Prodigienwesens, p. 39 ; plura 
infra in capite tertio. 

2) Oldenberg, /, /., p. 42, lustrum tantum vim piacularem habuisse 
iudicat, hostias vero ceteras honorarias fuisse.' Quod allato Liv. XXI 
62. 7 non probatur, Hostiae enim sive maiores sive lactentes solita 
erant prodigiorum procuratio. 

3) Cf. Dionys. III 45; Plin. A^. H. XXXVI 100. 

Quaeritur iam, utrum piacula operis perfecti 
ex iuris divini legibus praescripta fuerint necne. Ple- 
rumque ea iure sacro non fuisse imposita ex eo apparet, 
quod in actis fratrum Arvalium, cum de arbbre caedenda, 
de ramo exportando, uno verbo de sacro leviore agitur 
committendo, operis perfecti piacula ne verbulo quidem com- 
memorari solent. Sed cum de sacris agitur, quae perlongius 
temporis spatium sunt continuanda, de exarandis actis dico 
vel de diuturniore sacri luci refectione, operis perfecti piacula 
semper in codicibus collegii memorata esse observamus *). 

Eam igitur iuris divini legem viguisse existimo, ut sacro 
diuturniore a prudente commisso, piaculo operis perfecti 
fieri deberet, licet iam antea piaculo operis faciendi rite di 
essent propitiati. 

C a u s a e, cur Romani, postquam piaculum operis fa- 
ciendi rite praecessisset, praeterea etiam operis perfecti 
piaculo deos placare consueverint, duae mihi videntur 
indicari posse. Alteram similitudinem dixerim, quae est 
inter hoc piaculum et piaculum sacri ab imprudente 
commissi; alteram autem metum quemdam et formidinem 
esse existimo, ne piaculum operis faciendi diuturnitate 
amitteret vim qua numina propitiarentur. Similem enim 
religionem Romanorum mentes occupare videmus, cum quis 
in luco conlucando vel in fodiendo opus intermiserit, ut 
narrat Cato de agric. 140 si {opus) intermiseris .... altero 
piaculo facito. Accedit quod per duplicem piationis ritum 
sacra commissa, natura sua dis perodiosa, includebantur 
quodammodo sacrificiis placatoriis. Nam attingendis terminis 
rem quasi totam attingere sibi videbantur Romani. Simile 
quid et in ponte sublicio factum videmus. Qui cum reficeretur, 
sacrificia fiebant et u I s et c i s Tiberim. Quod igitur in ponte 



1) Inter Arvalium piacula operis faciendi 'atque perfecti propter 
marmoris scripturam scalpturamque duodecim dies intererant anno 
81, aliis autem annis scripturae exaratio maius temporis spatium pos- 
tulabat. Solemnium autem sacrorum anni 183 et 224 operis faciendi et 
perfecti sacrificia plus mense inter sese distabant. 

reparando fieri solebat in spatio reali, in aliis quibusdam 
sacris committendis quae commemoravi diuturnioribus in 
spatio fiebat ut ita dicam fluente, puta in tempore. 

CONCLUSIO, 

Multa hucusque enumeravi piaculorum genera, Quantum 
congruant, quantum discrepent, accurate investigare et defigere 
pro viribus conatus sum. Hoc prae ceteris perspicuum factum 
esse puto, piaculis revera inesse rationem et ordinem bene 
constitutum. Quare totum systema, quod hac disputatione 
exstruxi, paucis verbis in fine capitis comprehendere et sub 
uno aspectu ponere iuvabit. 

Disciplinae piacularis conspectus, 

De sacro ab imprudente sive commisso 
sive committendo: 

1. Si sacrum commissum est extra caeremonias peragendas: 

piaculum commissi requiritur (p, 39 sq.). 

2. Si sacrum commissum est intra caeremonias peragendas : 

hostia succidanea (p. 54 sq.), 
instauratio (p. 66 sq,). 

a, Si sacrum commissum attigit partem caeremoniarum 
tantum : 

iteratio instauratio partis (p. 64). 

b. Si attigit caeremonias totas vel partem gravissimam : 

iteratio instauratio totius (p, 69). 

3. Si adest metus ne sacrum ab inscio et imprudente in 
caeremoniis peragendis committatur ignotaque maneat: 

kostia praecidanea (p, 72 sq.). 

De sacro a prudente sive commisso sive 
committendo: y 

1. Si sacrum sive a privato sive a re 'publica commissum 

est absque iusta causa dolo malo: 

impietas et inexpiahilitas oritur (p. 82 sq.). 

8 

2. Si sacrum commissum est iustas ob causas absque dolo 
malo nec prius di placari potuerint: 

piamlum operis perfecti regziiritur {p. 95 sq.). 

3. Si sacrum commissum est in re gravi a magistratu 
sacerdote civi, ita ut respublica dis timeat iratis : 

inexpiabilis est magistratus sacerdos civis; 
respublica facit piaculo sacri ab imprudente et inscio 
absque dolo malo commissi (p. 87 sq.). 

4. Si sacrum committendum est ob vitae utilitatem urgentem, 
deorum cultum, graviorem religionem et adest vera 
necessitas : 

piaculum lege non requiritur (p. 90). 

5. Si sacrum committendum est iustam aliam ob causam, 
sed non adest vera necessitas : 

a. Si agitur de sacro leviore et breviore : 

piaculum operis faciendi requiritur (p. 90 sq.). 

b. Si agitur de sacro graviore et diuturniore : 

sacrum includitur piaculo operis faciendi et piaculo 
operis perfecti (p. 105 sq.). 



CAPUT TERTIUM. 

DE PIACULORUM NATURA AC PROPRIETATIBUS. 

Piaculorum quae sit natura atque propria ratio; piacula, 
lustrationes, prodigiorum procurationes qui in Romanorum 
cultu inter sese difFerant, difficilis est quaestio sed digna 
eadem quae solvatur, Etenim cultus Romanorum atque religio 
in piaculis, lustrationibus, prodigiorum procurationibus maxime 
continetur, quae si quis bene intellexerit, est cur iure glorie- 
tur se Romanorum religionem melius perspexisse. 

De piaculorum natura variae quaestiones separatim erunt 
explicandae : prima, q u a lis obligatio cum piaculo sit 
connexa quidque piaculo respondeat in iure civili; altera, 
u n d e piacula sint e x o r t a sintque in placatoriis an in 
purgatoriis an in averruncantibus sacrificiis habenda *) ; 
tertia, quo modoa ritibus propinquis distinguantur. 

1. DE PIACULORUM OBLIGATIONE. 

De discrimine agens piaculi et procurationis prodigiorum, 
Oldenberg ^) inter alia multa haec dicit notatu dignissima : 
„PiacMlarium igitur sacrorum nomen solis his, in quibus 
quasi obligatio ex delicto nata cerni potest, tribuendum, ab 
illis, ubi obligatio statui vix poterit, delictum certe non 
adest, arcendum censeo." Quibus annotationem hanc addit: 
^,Nemo ignorat obligationis notionem iam a veteribtts in ius 
sacrum illatam esse : 'voti, Cicero inquit, {de leg. II 16. 4 f) 
'sponsio, qua obligamur ded , cf. Ulp. D. 50. 12. 2. Sic quvd 
in iure civili obligatio oriri dicitur aut ex contractu aut 
ex delicto, in iure sacro ita exprimendum erit, ut obligatio- 



1) Tribus hisce vocibus sacrificia ea significo, quae ab aliis non- 
numquam nominantur : hilastica, cathartica, apotropaea. 

2) Oldenberg, de sacr. fr. Arval, qiiaest,, p. 49. 

nem sacri faciendi nasci statuamus aut e voto aut e piaculo ^). 
E prodigiis vero quo modo obligatio oriri possit non video : 
aliud autem est sacrijicium^ quod ut deorum ira portentis 
significata evitetur, cauti faciunt, aliud, quod ut facerent, 
ipsi delicto sese obligaverunt.''^ Maxime idonea ea mihi com- 
paratio videtur, quam Oldenbergius inter vota instituit et 
contractus. Etenim tam in voti quam in contractus notione 
necessario continetur obligatio, qua obligatione ablata con- 
tractus iam contractus et votum iam votum non est, sed 
non nisi pia quaedam promissio. Quare egregie vota coae- 
quantur cum contractibus. Delicta e contra et sacra commissa 
minime coaequari possunt. Nam delicta, ex quibus in iure 
civili obligatio oritur, furtum sunt, rapina, iniuria, damnum 
iniuria datum ^), quae quia absque dolo malo fieri non 
possunt, aut poenae satisfactionisve aut sarciendi damni aut 
utriusque rei obligatio subsequatur necesse est. Sacra autem 
sive commissa sive committenda, quae placularibus sanantur 
sacrificiis, a delictis omnino differunt, quod testatur ipsa 
piaculorum natura: culpam enim dolumque malum omnino 
excludunt. 

Cum Oldenbergii sententia fere congruit ea quam Wissowa 
proponit ^). ^,Dem Zwecke nach mit der Lustration nahe 
verwandt, aber doch in der Grundanschauung von ihr 
wesentlich verschieden, ist das Piacularopfer ; beide Kultakte 
dienen dazu, das gestorte oder von einer Storung bedrohte 
Verhdltnis zur Gottheit wiederherzustellen und zu sichern, 
aber wdhrend die Lustration durchaus in der Form einer 
Bitte, sei es um die 'pax deum im. allgemeinen, sei es um 
Schutz vor bestimmten Gefahren, auftritt, ist das Piacularopfer 
in erster Linie die Einlosung einer verfallenen Strafbusse 
fiir eine Unterlassung oder einen Verstoss gegen die Sdtze 
des "ius sacruni , die sakralrechtliche Parallele zu der^multd 
des weltlichen Strafrechts." Multam hanc sacram oriri ex 



1) Notandum est hoc loco piaculo significationem subesse sacri 
commissi seu committendi. 

2) Cf. Pauly-Wiss. R. E., IV, p. 2440 sq.. 

3) Wissowa, R. K.'-, p. 392. 

obligatione probat ibidem n. 6: ^^Ein Vergleich der Gebets- 
formel beim Piacuhim iCato de agric, 139) und bei der 
'lustratio agri" [ebd. 141) zeigt den charakteristischen Unter-^ 
schied, ddss nur bei der ersteren Handlung die Wendung 
vorkommt Htti tibi ius est porco piaculo facere'".R.ecte'm- 
dicasse Wissowam non credo. Ut autem melius intelligamus 
quid sibi velint verba uti tibi ius est, m. ipsius carminis 
contextu considerentur necesse est: si deus, si dea es, 
quoium illud sacrum est, uti tibi ius est porco piaculo 
facere, illiusce sacri coercendi ergo .... ziti id recte factum 
siet, eius rei ergo te hoc porco piaculo inmolando bonas 
preces precor, uti sies volens propitius cet. Piaculum igitur 
fiebat : sive deo sive deae. Cum autem constet in perficiendis 
sacris nil gravius esse quam ignorationem rerum et perso- 
narum — di enim alienis ritibus inv.ocati aures habent 
obstructos piaculisque variis homines tenent constrictos ^) — 
non dubito, quin verba uti tibi ius est non magis p i a c u- 
I u m spectent quam r i t u m ipsum piaculi. Ut aliis verbis 
idem dicam : ne rituum commixtione sacrificans peccet, in 
ipsa precum formula asseverat se eo modo ac ritu sacrificare 
velle, quo modo ipse deus ignotus seu ipsa dea ignota sibi 
sacrificari cupiant ^). Recte Warde Fowler ^) : y^Cato R. R, 
139, where the language suggests that as the deity was 
unknown, the "ius of the religious act was also uncertain, 
i. e. the ritual was not laid down. De Marchi translates 
{La Religione nella vita domestica, p. 132) 'sia a te fatto 
il debito sacrificid, etc, which sufficiently expresses the 
anxiety of the situation." Qua cum explicatione optime 
congruit in sacrificiorum piacularium formulis, quas refert 
idem Cato de agr. 141, in quibus non agitur de numinibus 
ignotis sed de ipso Marte, formulam uti tibi ius est non 



1) Cf. Arnob. adv. nat. III 43 et VII 21. 

2) Nonnumquam in carminibus sacrificantes voce uti = eo modo 
quo utuntur, dum orant ut quomodo ipsi sacrificantes preces intel- 
ligant, ita et numina eas intelligere velint, cf. McLcrob. Sat, III 9. 11 et 
Liv. XXII 10. 2. In actis fr. Arvalium saepe invenies : titi nos senti- 
mus dicere. 

3) The Religious Experiencc, p. 191 n. 2. 

inveniri. Neque plus alterum Wissowae argumentum Valet 
quo contendit, saepe iuxta aestimatam esse multam atque 
piacuium, cf, ibidem n. 7 : ^' Multa ttnd' piamlwit nebeneinan- 
der bei Macrob. S. I 16, 10 und im Haingesetze von Spoleto 
{CIL XI 4766): 'sei quis scies violasit dolo malo, lovei bovid 
piaclwn datod et a{sses) CCC moltai suntod' ; in dem 
Haingesetze von Luceria {CIL IX 782) und ebenso im 
Tempelgesetze von Furfo {CIL IX 3513) tritt die 'multct 
an die Stelle der Sakralbusse." Quod enim ad locum Ma- 
crobii attinet, minime piaculum atque multa iuxta aestirnantur ; 
sed manifestum est tria a Macrobio prorsus distingui : multam, 
piaculum, inexpiabilitatem. Multatur is qui praeconis prae- 
cepti negligens fuit; porco piaculo facere debet qui impru- 
dens ferias polluit; inexpiabilis est qui prudens id fecit dolo 
malo. Haec enim sunt i^^smsyidiZrohn ve.thai:\regem sacrorum 
flaminesque non licebat videre feriis opus fieri, et ideo per 
praeconem denuntiabant, nequid tale ageretur et praecepti 
neglegens multabatur. praeter multam vero adfirmabatur 
eum qui talibus diebus inprudens aliquid egisset porco 
piaculum dare debere; prudentem expiare non posse cet.. De 
lege Spoletina multa dicere opus non est. Etenim-' iam antea 
de impietate agens (cf. p. 83 sq.) ostendi piaculum lovi non 
esse factum ab eo qui sciens dolo malo lucum violasset, sed ab 
ipsis luci sacerdotibus. Neque Wissowae affirmanti in legibus 
tam Furfonis quam Luceriae multam successisse vicariam 
piaculo, assentire possum. Nam ipsis verbis tum legis Luce- 
riae sei quis arvorsu hac faxit, [in] ium quis volet pro 
ioudicatod n. L manum iniect[i]o estod. seive mag[i]steratus 
volet moltare, [lijcetod, tum legis Furfonis sei qui heic 
sacrum surupuerit, aedilis multatio esto, quanti volet ; idque 
veicus Furf. m{aior) pars fifeltares sei apsolvere volent 
sive condem.nare, liceto, plane indicatur agi de sceleribus, 
quae quis prudens dolo malo perfecerit *). Id quoque in 
Oldenbergii ac Wissowae sententia non facile explicatur, 
cur in operis faciendi piaculorum solemni carmine nullo 



1) Quod ad legem Furfensem cf. Bruns", p, 261; quod ad Luceriae 
legem, cf. p, 260, 

modo mentio fiat poenae cuiuslibet solvendae, sed precibus 
id tantum intendatur, ne sacrum iustas ob causas facien- 
dum dis displiceat, ut clare elucet ex verbis, quae traduntur 
a Catone de agric. 139 sive ego sive qttis iussu meo fecerit, 
uti id recte factum siet, eitis rei ergo te 
hoc porco piaculo inmolando bonas preces precor. Qui vero 
fieri potest, ut homo lege divina multetur puniaturve ob id 
quod ipsi di sunt approbaturi? Quod si Wissowa piacula 
operis faciendi magis attendisset, profecto multae piaculique 
similitudinem non tam late extendisset ^). 

Quare graves ob causas mihi videtur negandum, sacro 
absque dolo malo commisso vel committendo factum esse, 
ut Romani ad sacrificium piaculare faciendum se obligarent, 
vel quod eodem redit, piaculum proprio sensu multam 
sacram fuisse seu poenam. Non ideo tamen nego Romanis 
veram obligationem fuisse ut piaculo facerent, sed id solum 
contendo, obligationem eam non emanasse — sicut in 
contractu, voto, vero delicto accidit ■ — ex ipsius sacri com- 
missi sive committendi natura, verum e iuris sacri scripta lege. 
Quod discrimen in hac nostra inquisitione haud parvi est 
aestimandum. Nam si multae seu poenae obligatio m. ipsa 
sacri commissi notione contineretur, sacrificium piaculare 
necessario esset sacrificium peccati vel purgatorium ; et ea, 
quae horum sacrificiorum propria sunt, procul dubio in ipso 
piaculi ritu clare apparerent. Si contra obligatio ad piaculi 
essentiam non pertinet, sed tantum a scripta iuris lege de- 
pendet, ex tali obligatione piaculorum natura nullo modo 
illustratur. Nam lex scripta piaculorum loco etiam lustratio- 
nes preces supplicationes alia multa praescribere potuisset. 

Non ignoro in iure civili Romanorum nonnumquam obli- 
gationem oriri quasi ex delicto; etenim cum in locum, quo 
vulgo iter fiebat vel in quo consistebatur, deiectum vel effu- 
sum quid erat qua ex re damnum erat factum, is qui'ibi 
habitabat, unde res erat deiecta vel effusa, quamquam ab 



1) De piaculo operis faciendi quasi praeteriens agit Wissowa, R. K.^, 
p. 411 : fyivenn ein 'piaculum' began^en ivorden ist oder ein unvertneid- 
liches piaculum' im voraus unschddlich gemacht werden soll.'" 



120 

omni culpa prorsus aberat, ad poeham dupli obligabatur ^). 
Quare si quis existimat, antiquos iuris divini peritos obli- 
gationem quam cum sacrificiis piacularibus videmus coniunc- 
tam ei obligationi parem habuisse, quae quasi ex delicto 
nascatur atque hoc sensu improprio piaculum quasi multam 
fuisse ac poenam, id fortasse non negaverim, omissis tamen 
piaculo operis faciendi ac praecidanea. Talem vero obliga- 
tionem non ex ipso quasi delicto esse ortam, sed multo 
magis ex scripto iuris praecepto, nemo est qui non videt. 
Quaeret quispiam, quo modo factum sit, ut lex iuris 
sacri scripta homines piaculo obHgaret, quamqam obligatio 
ex ipso sacro commisso non oriebatur.? Res ni fallor in 
promptu est. Etenim iam ab antiquissimis temporibus Ro- 
manis firmiter erat persuasum patrium cultum ac rei publi- 
cae integritatem intime inter sese esse connexa. Quae cultus 
integritas ut quam purissime servaretur, nil piaculorum obli- 
gatione erat efficacius. Sat facile autem obUgatio illa iure 
sacro imponi potuit. Nam piacula, ut de re universa loquar, 
non a iure sacro sunt instituta, sed iuri sacro longe ante- 
cessere. Quod vero olim homines rudes, metu et supersti- 
tione coacti, omittere non audebant, sacro iure facile sancie- 
batur. Quare quod olim solum erat anxia religio, iure sacro 
exorto atque vigente obligatio quoque facta est. Quae omnia 
iam ex iis quae sequuntur, facilius intelligentur. 

2. DE PIACULORUM ORIGINE. 

Prius quaedam, quae nonnulli viri docti de piaculis dixe- 
runt scitu digniora, breviter attingam, quo facto quid ipse 
de eorum sentiam origine, fusius sum disputaturus. 

Quid V. Lasaulx *) de Graecorum Romanorumque sacri- 
ficiis piacularibus scripserit, tradere et examinare non iuvat. 



1) Cf. Pauly-Wiss., R. E., IV 2382 i.v. deicere ; V 1979 i.v. eifun- 
dere. Notandum est iuris peritos Romanos damnum quoque sarcien- 
dum pro poena habuisse. 

2) V. Lasaulx, die SUhnopfer d. Griechen u. Romer. Minoris momenti 
est referre, quid habeant Saubertus, de sacrificiis veierum; Nieupoort, 
de ritibus Romanorum; Lomeier, de lustratione. 

cutn neque Graecorum reHgionem a Romanorum religione 
satis disiunxerit, neque apud ipsos Romanos varios ritus 
recte distinguens, multa inter se diversissima una piaculi 
voce sit complexus. 

Nec de Marquardtii sententia *), hostias piaculares easdem 
esse contendentis atque animales hostias in quibus sola 
anima deo sacratur (Macrob. Sat. III 5. 1) plura dicam, 
cum omnes fere huius aetatis viri docti ^) inter sese consen- 
tiant distinctionem inter hostias animales atque consultato- 
rias non ad Romanorum sed ad Etruscorum pertinuisse 
disciplinam ; atque ipse Wissowa, cuius auspiciis Marquardtii 
liber iterum prodiit, in libro suo Religion und Kultus der 
Romer^, quod senserat antea, iam omnino repudiaverit ^). 

Paucis verbis Latte *) sacrificia piacularia sic explicat : 
„{pie Piacularopfer) dienen der Losung eines Tabu, das 
wegen einer Befleckung, einer Unterlassung oder eines Ver- 
stosses gegen Sdtze des *ius sacruni auf jemand liegt,^'' Ut 
ad tempus quaestionem eam omittam, num sacro absque 
dolo malo commisso revera Romanus pollutum se senserit, 
neve illud attingam, num notio sacri ab imprudente com- 
missi omni ex parte conveniat cum notione sat fluctuante 
interdicti illius, quod hodie generatim voce tabu indicari 
solet, — pernotum est, ni fallor, multifarios esse modos 
atque caeremonias, quibus quis ab illo interdicto possit 
liberari : sacrificia puta purgatoria, vicaria, magica, placatoria, 
prout sacrificantes tabu illud quasi abstergere, transferre in 
hostiam, vi occulta frangere, denique deprecari conantur. 
Quin etiam hac in re ritus adhibentur a sacrificio prorsus 
alieni^). Quae cum ita sint, verba illa Lattii: ^,die Piacular- 



1) Marquardt-Wiss., R. St. V., III p. 185 sq.. 

2) Cf. Thulin, Etrusk. Disciplin, II p. 11 sq. ; Warde Fowler, The 
Religious Experience, p, 191 et 199, n. 63 ; Latte in Pauly-Wiss., 
R. E., IX 1130. Haud recte Krause, de Roin. host. quaest. select., 
p. 4 et Rist, die Opfer des roni. Heeres, p. 22. 

3) Wissowa, R. K.^, p. 418 n. 2 ; p. 419 n. \ et 8. 

4) Cf, Pauly-Wiss., R. E., IX 1118 i.v. immolatio. 

5) Prae ceteris scitu dignissima ea sunt, quae vir religionum peritis- 
simus, qui per viginti quinque annos inter varios nigritarum tribus 

opfer dienen der Losung eines Tabu^ ad Romanorutn sa- 
crificii piacularis rationem atque naturam recte finiendam 
sufficere non possunt. Altius igitur piaculorum origo investi- 
ganda est atque scrutanda. 

Quantum in Romanorum cultu valuerit m e t u s atque 
ti mor deorum, omnibus Romanae religionis studiosis satis 
notum est. Quam vehemens fuerit ille metus, mira quadam 
claritate illustratur placitis Lucretii, qui in variis carminis 
sui partibus, versibus quos nescio utrum pulchriores an a 
vero magis alienos dixeris, idem id persequitur, quod uno 
versu Statius postea expressit ^) : 

primus in orbe deos fecit timor. 

Polybius quoque, rarissime ceteroquin res religiosas attin- 
gens, referre tamen non omisit, Romanis tam publice 
quam privatim maxime propriam fuisse et singularem reli- 
gionem non eam, quam sxja-s^siav Graeci vocant, sed quae 
apud Graecos semper male audit ^sKrt^^oiiixovix, cf. VI 56. 7 : 
m! [A,oi "SoKsT TO TTizpa, rolq &XKoiq dvSfpcc^n-oti; ovsi^i^ofj^svov, rouro 
(Tvvsxsiv roi 'Pccf^ccicov 7rpiz<yf/,XTX, Ksyco Ts tvjv ^st(rt^ciif/,ovixv. stt) 
ToaovTOV yoip szTSTpayui^yiTxt zoc) TrpoastcrijZTCCt tovto to f/^ipog itocp' 
iXVToTg s'ic Ts Tovi; kxt l^Uv (3iovg KOi) rx xotvoi, TViq ttoKschc; ccxxts 
fjLM KocTOiKtTTslv vxspfioKviv. Ncmo vero distinctius antiquissimum 
Romanorum cultum signavit quam Propertius V 1. 17: 

nulli cura fuit externos quaerere divos, 
cum tremeret patrio pendula turba sacro. 

Metus autem ille religione plenus erat et reverentia. Nam 
numina prisci Romani nullo modo sibi fingebant natura sua 



versabatur, R. D. le Roy, de interdictis narrat Bantuorum, qui Kiku- 
yuam incolunt Africae Orientalis regionem : „ These penaUies (taboo^s) 
can only be averted by varions expiatory practices, which at Kiktiyti, for 
instance, intply sacrifice, confession, penance, and absohition,'^ cf. le Roy, 
Thc Religions of Primitive Races, Lectures on the History of Religions, 
V, p. 14 et La Religion des Primitifs, p. 247. 

1) Cf. Lucret. I 63 sq. ; V 73 et 1163—1240 ; VI 50 ; Stat. Theb. III 
661; Lactant. ad Stat. /. /. ; Petron. fr. XXVII 1 B; Cic. de div. II 
148 sq.. 

hominibus inimica; contra rite cum colerentur, deos salutem 
sibi daturos putabant vitamque prosperam. Minutissimas 
vero ob causas deorum benevolentiam amitti posse crede- 
bant: ideoque semper et ubique Romanos expostulare vide- 
mus benevolentiam pacem veniam deorum utque volentes 
sint atque propitii *). 

Ex ipso illo metu et timore originem duxisse mihi 
videntur piacula, seu ut aliis verbis utar, piacula dicenda 
sunt sacrificia simpliciter placatoria. Quod non solum ipsius 
vocis piaculi significatio indicat. Nam praeter notionem pla- 
caminis nulla alia ratio communis assignari potest variis illis 
piaculorum generibus, de quibus egi in capite praecedente; 
et quod spernendum pon est, complura veterum testimonia 
ostendunt, ipsos quoque Romanos piacula generatim habuisse 
divinae irae placamina. Nec minus ipse ritus oblationumque 
materia vim placatoriam sacrificii demonstrat. Quae omnia 
nunc suo quidque loco fusius explicabo. 

Quae sit vis atque significatio vocis piactili, in primo 
capite huius disputationis exposui. Placamen est. lam statim 
igitur aliam quaestionem aggrediamur, quidque sibi velint 
singula piaculorum genera perscrutemur. 

Piaculum commissi prae ceteris esse p I a c a- 
m e n i r a e clare elucet ex verbis Q. Fabii Maximi apud 
Livium XXII 9. 7. Nam dictator cum patres edocuisset Fla- 
minium consulem praecipue negligentia caeremoniarum aus- 
piciorumque peccasse, statim addidit numina ipsa consu- 
lenda esse, quae piacula irae deum essent. Servius quoque 
ad Vergil. Aen. II 279 piaculum solvere recte defihit hisce 
verbis : offensa deorum liberari, quibuscum egregie congruit 



1) Benevolentia : Serv. ad Vergil. Aen. I 519, IV 50 et 56, X 31. 

Pax et venia : Cic. pro Rab. 5 ; pro Font. 30 ; Liv. I 31. 7, XXXIX 
10, 5; Ovid. Ars Am. I 2. 21. 

Pax : Vergil. Aen. III 261, IV 56, X 31 cum notis Servii ; Liv. I 
16. 3, III 5. 14 ; VII 2. 2. 

Venia: Vergil. Aen. I 519 et IV 50 cum notis Servii. 

Volens propitius : Cat. de agr. 134, 139, 141; Serv. ad Vergil. Aen. 
I 737 ; Liv. I 16. 3, cetera. 

eiusdem annotatio ad Aen. III 264 expiatorios {honores), 
un d e : dii prohibete minas. Quid verba valeant veterum 
iuris sacri consultorum : qui prudens dolo malo fecerit 
ut impium expiare non posse ^) clare apparet ex verbis 
Tullianis de leg. II 22 impius ne audeto placare iram 
deorum. Qua placatione homo praecipue metu liberabatur 
et timore, teste eodem Cicerone de leg. II 37 publictis 
autem sacerdos imprudentiam consilio expiatam 7n e t u 
liberet. De Parilium sacrificio piaculari ad scopum nostrum 
notanda sunt verba Calpurnii Ecl. V 24 non ante greges in 
pasctia mitte . . . quam fuerit placata Pales et Ovidii Fast. 
IV 777 his dea placanda est. Immo venia Palis ope aliorum 
quoque numinum agrestium erat reconcilianda, ut auctor 
est idem Ovidius /./. 759: 

tu dea pro nobis fontes fontanaque placa 
numina, tu sparsos per nemus omne deos, 

Succidanea quoque et instauratio haud obscure 
ostendunt placaminis rationem. Ut enim ostendi 
antea, sacri ritus atque solemnia vel minimo sacro commisso, 
dis grata non erant (cf. Varr. apud Serv. ad Vergil. Aen, 
IV 219), nec huiuscemodi caeremoniis dis satisfieri poterat 
(Cat. de agr. 141. 4). Quando autem dis satisfactum non 
erat, e mente Romanorum violabantur et ne ira exardesceret 
divina placandi erant, cf. Cic. de har. resp. 21 atidio, quibus 
dis violatis expiatio debeatur, et 23 ludi non sunt rite 
facti, eaque errata expiantur et mentes deorum immortalium 
ludorum instauratione placantur, et Liv. II 36. 2 nisi in- 
staurarentur . . . ii ludi, periculum urbi fore. 

Constat igitur, ni fallor, de succidaneae instaurationisque 
vi placatoria; tamen superest explicandum, cur sacro in 
precibus sacrificiis solemnibus commisso, non hostia certa 
et determinata di fuerint placandi sed ipsa precum sacrifi- 
ciorum solemnium iteratione. 

Hac de re duplex est sententia: quarum alteram iuridi- 
cam dixerim, dynamicam alteram. Qui iuridica ratione sa- 



1) Cf. Macrob. Sat. I 16. 10 et Varr. de l. l. VI 30. 

crorum iterationem explicant, cultus caeremoniasque omnes 
legis actionibus similes putant *), quae si vel minimum aber- 
rant a praescriptis formulis, irritae sunt et inanes. Qui vero 
sententiae favent dynamicae, rem ita explicant. Cum antiquis 
in omnibus precibus vel hostiis vis quaedam magica inesse 
videretur, quae a sacrificante vel orante exiret, ut persacri- 
ficium vel preces deos attingeret; versa vice vis quaedam 
magica a dis exiens per hostias inire videretur in homines, — 
sacro vel minimo commisso vis illa magica frangi existima- 
batur, qua fracta sacrificium iam nihil efficere posset. 

Quod ad priorem sententiam attinet, iuridicam dico, egregie 
hac doctrina ea ^xplicantur quae revera negotii et legis 
actionis speciem habent, iterationem ,voti puta dedicationis- 
que. Nec dubito, quin ipsi Romani, scientia iuris divini 
crescente atque vigente, succidaneas instaurationesque hac 
ratione explicaverint. Nam ius divinum iuris sacri periti 
generatim ius civile iuxta existimabant. Cum autem teste Cice- 
rone de republ. II 27, item Livio III 57. 7 et Propertio V 
1. 17, iam inde ab antiquissimis illis temporibus sacrorum 
diligentiam Romanis difficillimam fuisse constet, et succida- 
neae quoque teste Catone de agr. 141 iam in vetustissimis 
reperiantur agricolarum ritibus, iterationes sacrae, de quibus 
agimus, iuridicae sacrorum interpretationi longe antecessisse 
censendae sunt. Quare sententia iuridica succidaneae instau- 
rationisque originem explicare non potest. 

Quam difficile vero sit inter sese coniungere sententiam 
dynamicam ipsiusque Romanorum sacrificii rationem, dilucide 
illustrant verba viri doctissimi Warde Fowler '^), qui dyna- 
micae sententiae magnopere se favere haud obscure confi- 
tetur: „7/" we accept the latest theory of sacrifice, i.e. the 
dynamic theory, as it is called, we explain this intense 
nervousness about a ritualistic flaw as occasioned by the 
consciousness of a breach in the current of the 'religious 
force' [the expression is that of Messrs. Hube7't and Mauss^)) 



1) Wissowa, R. K.^, p. 394 sq.. 

2) Warde Fowler, The Religiotis Experience, p, 190, 

3) Hubert et Mauss, Mila7iges d'histoire des religions, p. 74. 

which must pass in regular sequence from the sacrificer 
througk the victim to the deity, or vice versa, If this is the 
true explanation — and at present it may be said to hold 
the field — then the extreme exactness of the Roman ritual 
was a survival from an age when this strange feeling was 
a reality ; but no more than a survival, for, so far as I 
can discover, the Roman idea was rather that the deity to 
whom the ritual was addressed was in some way offended 
by the omission. The dynamic notion is lost, if it ever were 
there, and its place has been taken by one that we may 
perhaps call theological. But however that may be, the culprit 
was regarded as in a state of sin or impurity, 'un etre 
sacre', and had to get rid of this sin or impurety by another 
sacrifice before the whole ritual could be started afresh 
(^instaurare') ^). According to the 'dynamic' theory of sacrifice, 
we might naturally expect that the victim, as being destined 
to carry away the unholiness {or whatever we ckoose to call 
it) of the culprit, would be burnt wkole, not offered to the 
deity in tke form of exta, or eaten by tke sacrificers. But 
tkis does not seem to have been the case." Ex verbis allatis 
satis apparet, quid quod ad succidaneas et instaurationes de 
dynamica doctrina sit censendum. Nam praeterquam, quod 
res tota nimis complicata atque intricata est, ut revera „pri- 
mitiva" habeatur ^), atque certo certius non valet in omnibus 
sacrificiis ^), — omnium ultimo loco ea sententia mihi videtur 



1) Minus recte ; nam ipsa instauratio pro piaculo est. Vide quae 
dixi p. 64. 

2) Cf. Le Roy, la Relif^on des Primitifs, p. 322 : „Cette theorie parait 
trop complexe et est trop travaillee pour etre primitive : c^est une theorie 
de sociologue europ^en." In memoriam revoco, le Roy per longum vitae 
spatium inter nigritas vixisse satis primitivos, • 

3) Multum discrepant inter se periti de sacrificiorum apud primiti- 
vos origine. Cf. Lang, the making of religion"^, p. 257 sq. ; Robertson 
Smith, the religion of the Semites, p. 213 sq. ; Frazer, the golden bough, 
II, p. 397, sed et p. 459 sq. ; Thomson, der Trug des Prometheus in 
Arch. f. Religionswiss., XII, p. 472. Magnopere mihi probantur LeRoy, 
/. /., p. 321 sq.; Lagrange, etudes sur les religions sdmitiques, p. 244 sq. ; 
Schmidt, der Ursprung der Gottesidee, p. 160 sq. Minime autem mihi 
certum videtur, multifarios illos primitivarum aliarumque gentium 

admittenda, quae concedentibus eius fautoribus, nullo modo 
ipsa Romanorum religione, quam quidem novimus nos, fulciri 
videtur. Alia igitur iterationum explicatio, quae nititur in- 
digenae Romanorum ^EKn^^ciifA.ovlc^, quaerenda videtur. 

Ut notum est, repetuntur a Romanis, vel minimo 
vitio admisso, preces sacrificia solemnia. Instaurationes 
autem illas a precibus cepisse initium, deinde in hostiis et 
solemnibus quoque maioribus esse usurpatas, recta ratio 
videtur expostulare. Praecipue igitur in precum renovatione 
huius quaestionis solutio erit quaerenda. Cui inquisitioni 
mira quaedam sed vera praemittere liceat. Nam cum eorum 
omnium, quae sive in rerum natura sive in moribus et opi- 
nionibus humanis fieri videmus, certas et rectae rationi con- 
sentaneas causas et rationes quaerere ' soleamus, haud raro 
tamen accidit praesertim in superstitionibus et in erroribus 
religiosis explicandis, ut ea quae sanae rationi quam maxime 
contraria putentur, tamen vera esse reperiantur. Quod ut 
melius intelligatur, oculos quaeso circumferas. Etenim in 
horum quoque hominum societate multi mores sunt con- 
suetudinesque, tadu per me licet voces, quae multi stulta 
esse et inania bene perspiciunt, tamen inbecillo quodam 
metu ducti omittere non audent. Numerum 13, hebdomadis 
diem sextam, alia sescenta, huius aetatis lectori revocare in 
mentem opus non erit. Qua vero mente ab iis, qui hac 
superstitione laborant, multa sive committantur sive omit- 
tantur, optime mihi indicari videtur verbis cuiusdam magis- 
tratus diu in Indiis Orientalibus versati, qui de se ipso 
fausta cum dixisset, ima mensae parte digitis leviter pulsa *), 
solebat dicere: rideo rem, neglegere non audeo. 

Quae mentis aegritudo non aliter ac flos quidam parasiticus 
in sanis quoque rerum divinarum ritibus haud raro luxuriatur 
atque grassatur. Cuius rei exemplum notissimum ii praebent, 
qui animi angoribus permoti precationum voces iterum atque 
iterum repetunt, cum errasse, menda fecisse, verba omisisse, 



ritus, quos nunc generatim sub sacrificii nomine complectimur, omnes 
ex una radice originem duxisse. 

1) Id quod sermone vernaculo aftikken vocamus. 

aliena cogitasse sese existiment, quamvis bene intelligant se 
nec prudenter nec per culpabilem negligentiam peccavisse, 
ideoque huiuscemodi iterationes fatuas esse et ineptas atque 
etiam paci animi periculosissimas. Quae animi aegra conditio 
eo erit vehementior, quo acrius ipsa mens discordat secum 
et distringitur, cum ex altera parte considerat, quam metus 
ille homini sanae rationis sit indignus, ex altera parte variis 
captionibus perstricta fallaciisque conturbata, cogitur quo- 
dammodo malum habere divinaque ira dignum, quod nullo 
modo malum habendum sit. Qua in pugna recta si profli- 
gatur ratio, corporis nonnumquam tabes sequitur mentisque 
alienatio. Plerumque tamen, sanum iudicium non vincit quidem, 
verum alio modo a cruciatu liberari conatur. Nam, ut disputa- 
tionem ad eos coarctem, qui prae metu preces suas semper 
iterare solent, — illi aut orationes toties repetunt, donec prorsus 
sibi conscii sunt, se ne vocula quidem aberrasse, aut eas 
magis magisque ad formulas certas reducunt, quo facilius 
animadvertatur quaevis aberratio ; et hoc modo pacem animi 
recuperare conantur. 

Quare si recte antea iudicavimus, cultui Romanorum ac 
ritibus magna ex parte metum esse subiectum, eundem saepe 
inanissimum, ita ut eo magis quis adducatur, ut credat ipsa 
religionis voce animum significari sollicitum atque anxium, 
quo quis iterum atque iterum in suas redeat dubitationes 
{re-legere) *) : — ex eadem quoque insana anxietate iure 
explicanda videtur precum sacrificiorum solemnium instau- 
ratio, antiquissimis praecipue temporibus levissima ob vitia 
vel tricies repetita, cum pendula turba tremens patriis sacris 
assisteret ^). Illas piaculares instaurationes prae ceteris signi- 
ficat Cicero de republ. II 27, cum priscum Romanorum cultum 
ac ritus adumbrat hisce verbis: sacrorum autem ipsorum 
diligentiam difficilem, adparatum perfacilem esse voluit 
{Pompilius). Quae verba si contuleris cum iis quae modo 



1) De vocis religionis origine tam veteres quam hodierni scriptores 
inter se dissentiunt. Quaestionem nuper tractaverunt viri docti Otto, 
Warde Fowler, Kobbe. Cf. Otto, Religio und Superstitio in Arch. f. 
Religionsiviss., XII 533 et XIV 406. 

2) Cf. supra p. 112, praesertim Plutarch. Cor. 25 et Propert, V 1. 17. 

de precum dixi iterationibus, duae res, ni fallor, statim ap- 
parebunt. Una est, a iure sacro antiquissimo Romanorum 
inanem illam religionem, qua homines preces atque sacra 
iterum atque saepius renovarent, omnino non esse repudia- 
tam, contra solemnibus succidaneae et instaurationis nominibus 
esse approbatam, quin etiam ut ita dicam sancitam. Altera 
vero, cum in eodem iure divino antiquissimo diligentia 
quam difficillima commendaretur in ritu facillimo, effectum 
esse, ut inanes illae religiones hominibus non nimis noxiae 
fierent et perniciosae. Quare ex altera quidem parte dicen- 
dum est ius sacrum, ut insanus ille metus et timor exstir- 
paretur efficere non potuisse, aut potius, quo magis homi- 
num mentes religione obstrictas haberiet, id noluisse; ex 
altera tamen parte adhibita esse remedia psychologice recta, 
quibus ultimae refrenarentur insaniae. De succidaneae origine- 
haec sufficiant. 

Nec minus piacula operis faciendi exi eodem 
offensionis divinae metu ac tremore nata sunt. Cum enim 
aut necessitate coactus aut iustissima causa permotus Ro- 
manus aliquid perficere debet, quod numini alicui ingratum 
esse existimat, eadem premitur anxietate ac si res agitur 
cum numine inimico ac malevolo. Non aliter atque maria 
tentaturus, priusquam navem ascendat, hostiis placat Tem- 
pestates iniquas *), item rem quoque aggressurus, qua numen 
benevolum forte laedatur, hostia facere placatoria praeter- 
mittere non audet, cf. Serv. ad Aen. IV 58 nam facturi 
aliquid, ante adversos placamus deos, ut: 'nigram Hyemi 
pecudem, Zephyris felicibus albard . ergo modo nuptura pla- 
cat ante Cererem, qude propter raptum filiae nuptias exse- 
cratur. Quare Lactantius, quid Romani de piaculo sentirent 
operis faciendi, accurate iudicasse mihi videtur, cum haec 
de sacrificio quodam Argolico ^) ad Statii Theb. II 255 an- 
notat: in templo Minervae solebant virgines nupturae pla- 
care deam, quae sit fautrix virginitatis ,' et excusare, quod 
necessitate et lege naturali nubere cogebantur. Quibus prae- 



1) Cf. Vergil. Aen. III 120 et V 772 cum notis Servii. 

2) Cf. Gruppe, Griech. Mythol., 11, p. 914, n. 5. 

dictis clarum est, cur in immolando piaculo operis faciendi 
sacrificans id solum exoret, ne sacrum committendum dis 
offensioni sit: uti id recte factum siet; quam precationem 
sequuntur verba prorsus placatoria : uti sies volens propitius 
mihi domo familiaeque meae liberisque meis : harumce rerum 
ergo. macte hoc porco piaculo inmolando estOy teste Catone 
de agr. 139. Piaculi operis faciendi vim naturamque bene 
verba quoque indicant Macrobii Sat. I 16. 8 fiaminica, 
quotiens tonitrua audisset, feriata erat, donec placasset deos. 

Eadem mutatis mutandis dicenda sunt de p i a c u 1 o 
o p e r i s p e r f e c t i, quo ' operis faciendi pjaculum ut ita 
dicam perficitur. 

De praecidaneis hostiis multa dicere opus non 
erit. Uti enim in capite secundo huius disputationis fuse 
explicavi, praecidanea faciendum erat, ne di ob sacra per 
imprudentiam facta nec ahimadversa, prodigiis atque cala- 
mitatibus iram ostenderent, cf. p. 75 et 76. 

Sacrificia piacularia omnia, ut iterum de re universa 
dicam, sacra fuisse p 1 a c a t o r i a, i. e. placamina deorum 
irae, p o p u I a r i s quoque erat et publice accepta 
persuasio. Testis sit Arnobius adv. nat. VII 5 — 10, ubi 
nota sua acerbitate et vehementia Romanorum piacula deri- 
det atque ludificatur. Quibus Arnobii verbis eo maior vis 
inest atque auctoritas, quod eius aetatis auctores sacra ab 
imprudente et a prudente commissa distinguere iam desiere. 
Arnobium capitibus 5 — 10 revera agere de piaculis, licet 
ipsa vox sileatur, clare elucet ex verbis capitis 9, ubi 
ipsam victimam causas suae mactationis enumerantem facit, 
omnes, ni fallor, piacula sacri commissi. Commemorantur 
enim ludorum vitia atque poUutio, iusiurandum falsum, sacri- 
legae spoliationes, religiosorum locorum profanatio. 

Videamus igitur, quid de hisce sacrificiis piacularibus teste 
Arnobio publice fuerit receptum. 

In capite 5 hoc modo loquitur: sequitur, ut illam quoque 
inspiciamus partem, quam iactari audimus vulgo et populari 
in persuasione versari : sacrificia superis ea fieri diis causa, 
ut iras atque animos ponant reddanturque mites et placidi. 

fervidorum pectorum indignatione sedata. In capite 6 haec 
habet: sed concedamus, ut vultis, perturbationem huius- 
modi familiarem diis esse placandaeque eius causa res 
divinas fieri et sacrorum sollemnia celebrari. Quibus dictis, 
piaculorum tam operis faciendi quam sacri commissi haud 
immemor, hanc disiunctionem facit: quando ergo conveniat 
adhiberi haec munia vel in tempore quo dari? antequam 
sunt irati et perciti an cum fuerint moti ipsisque in indig- 
nationibus constituti } si ne sumant animos, occurrendum 
est his ante, feras nobis proponitis . . . sin autem iam fer- 
vidis atque indignatione flagrantibus satisfactio ista sacri- 
ficiorum oggeritur, non inquiro cet. Ex capite 7 haec ex- 
cerpo : sed neque illud dici aut audire deposco, quas irarum 
in homines habeant dii causas, ut sacrificiis debeant con- 
tracta offensione mulceri. Ex capite 8 : dii immortales pla- 
camenta ista sumunt, quibus iras atque animos ponant et 
in gratiam suis cum offensoribus redeant ? Denique ex 
capite 9: ergo ob hanc causam, id est numina ut placentur 
irata, inaniter fieri sacrificia constitit. Quibus Arnobii 
verbis aliquid addere opus non est. Dilucide demonstrant, 
quaenam publica et popularis piaculorum opinio fuerit. 

Sed et ex ipsis piaculorum ritibus muneribusque 
vis placatoria sacrificii apparet. Etenim in immolanda hostia 
neque manus hostiae imponebantur, nec aliud quodvis age- 
batur, quo delicta ab homine in victimam transferri videren- 
tur; contra immolationis carmen mere propitiatorium erat: 
uti id recte factum siet ... ut sies volens propitius . . . 
harumce rerum ergo macte hoc porco piaculo inmolando 
esto, cf. Cat. de agr. 139. Sanguis autem non purgandi vel 
lustrandi causa adhibebatur, sed ex hostiae sanguine para- 
bantur sanguiculi *), qui cum primitiis singulorum extorum 
atque membrorum omnium farre aspersa in canistris^) dis 



1) Cf. etiam Arnob, adv. nat. VII 24 amen sanguinum ((^(ivii — ita««o(/«). 
Non dubito, quin sangunculus quoque, quem teste Dessau 9522 v. 12 
gustabant Arvales, in extis reddendis dis oblati sint. 

2) Cf. Dionys. VII 72 et Lactant. ad Stat. Theb. V 641. Vide Mar- 
quardt-Wiss. R. St. V. III, p. 183 sq., qui plura habet de extis. 

offerebantur. Nam in porriciendis extis piacula nuUo modo 
distinguebantur a sacris honorariis, ut plane probant acta 
fratrum Arvalium, tum ubi de piaculis luci coinquendi, tum 
ubi de ferri inferendi et elati sacris agitur, cf. Henzen, Act. 
fr. Arv., p. 21 ex actis anni 218 et p. 135 ex actis anno- 
rum 221 et 225, necnon Dessau 9522 v. 3 ex actis anni 
240. Quodsi piaculum vim nativam sacrificii pro delicto 
peccatove oblati vel xoi^xpf4,aTog habuisset, ipsi sacrificantes 
a carnibus procul dubio abstinuissent, cum carnibus edendis 
peccata luenda in se iterum suscepissent *). At non abstine- 
bant. Testantur enim acta Arvalium, carnem porciliae pia- 
cularis ipsos fratres epulari, cum iis lucus est coinquendus, 
cf. Henzen, /. /., p. 21 ex actis annorum 183, 213, 218 
porcilias piaculares epulati sunt et sanguem, et Dessau 
9522 V. 12 ex actis anni 240. Concedendum tamen est pia- 
culum homicidii ab imprudente facti nativam vim habuisse 
sacri vicarii. Sed illud sacrificium principio mere Romanum 
non erat. Postea vero vis huius sacrificii sensim mutata 
est. Nam olim Atheniensium more loco homicidae mactaba- 
tur. Paulatim vero tactu piaculorum vere Romanorum, 
abolita notione vicaria, placamen irae Telluris vel Semoniae 
vel alterius deae agrestis facta est, cf. p. 39 sq.. Quod ad 
Vestalium defossionem verberationemque attinet, poenae pro 
piaculo erant ideoque diversi omnino generis. Sed Graecae, 
uti iam supra dixi p. 89, erant originis ^). 

At canum sacrificia, quae teste Columella II 22. 4 ab 
agricolis fiebant ob opus peragendum feriis prohibitum, 
nonne vim purgatoriam indicant piaculi? Non ignoro apud 



1) Cf. Warde Fowler, The Religious Experience, p, 191. Notatu dig- 
nissima ea quoque sunt, quae S. Thomas, 5. Th. 1. 2, qu. 102, a. 3 
ad ,8, habet de ludaeorum sacrificiis pro peccato oblatis : „Non. enim 
debebant in usum sacerdotum venire ea, quae pro peccato eorum offereban- 
tur, ut nihil peccati in eis remaneret, et quia hoc non esset satisfactio 
pro peccato. Si enim cederet in usum eorum pro quorum peccatis offere- 
batur, idem esse videretur ac si non offerretur.'" 

2) Cum auspicium falsum renuntiatur, auspicium a magistratu acci- 
pitur, augur autem punitur, cf. Liv. X 40. 9 sq. in semetipsum augur 
religionem recipit. Auguris quoque poena reipublicae forte pro pia- 
culo erat. 

Graecos et Macedones canis sacrificium saepe vim habuisse 
lustralem *), sed illis lustrationibus uti ad Romana inter- 
pretanda piacula praeproperum videtur. Nam ut de Roma- 
norum hostiis caninis loquar, quaenam vis fuerit sacrificii 
Lupercalibus facti lis inter doctos est; et origo sacrificii, 
quod Robigini immolabatur, ipsi Romani licet placatorium 
habuerint ^), omnino incerta est. Cum autem constet anti- 
quos Romanos catulorum lactentium carnem tam puram 
habuisse, ut non solum eam ipsi ederent, sed etiam dis 
in deorum epulis offerrent, non est cur negemus piacula 
canina agricolarum vere fuisse sacrificia placatoria. Cf. Paul. 
M 45 L 39 catulinanp carnem esitavisse, hoc est comedisse, 
Romanos^ Plautus in Saturione refert et, Plin. N. H. XXIX 
58 catulos lactentes adeo puros existiniabant ad cibum, ut 
etiam placandis numinibus hostiarum vice uterentur iis. 
Genitae Manae catulo res divina fit, et in cenis deum 
etiam nunc ponitur catulina. aditialibus quidem epulis 
celebrem fuisse Plauti fabulae indicio sunt. » 

Quod ad sacrificia incruenta attinet, saepissime 
iis Romani utebantur, cum facerent piaculo. Commemo- 
rantur : 

«. Strues et ferta, liborum genera. Ommoveban- 
tur ab Arvalibus, cum fierent piacula ferri inferendi et elati 
eaque, quae Henzenus miriora vocat; ab agricolis vero cum 
fieret praecidanea, cf. Henzen, Act. fr. Arv., p. 135, 139, 
140; Cato de agric. 134. 

b. Lac et liba. Dabantur Pali in Parilibus, cf. Ovid. 
Fast. IV 746 et 776; TibuII. I 1. 36; Calpurn. EcL V. 27 
Baehr. P, L. M. III p, 90. 

c. Melet frugum genera, quibus Terra piabatur, 
cf. Plin. N. H, XXV. 30 et 107. 



1) Cf. Plut. Q. R. 68 de periscylacismo, et 111 de lustratione exer- 
citus Boeotorum; Liv. XL 6. 1 et Curt. X 9. ^28) 12 de lustratione 
exercitus Macedonum. Vide Rohde, Psyche, II, p. 407 ; Gruppe, Griech. 
Mythol. II, p. 804; Biicheler, Umbrica, p. 129. 

2) Cf. Ovid. Fast. IV 905 sq. ; Columell. X 342 ; Varr. de r.r.ll,6; 
Paul. M 45 L 39 caiularia porta ; Gell, N. A. V 12. 14. Sacrificium 
canis et ovis erat, quorum exta reddebantur. 

d. Cibus prolapsus, qui Lari adolebatur in igne, 
cf. Piin. iV. H, XXVIII 27. 

Horum sacrificiorum vim nativam non fuisse lustralem iam 
ipsa indicat materia, quae quidem e culina originem ducit *) ; 
placatoriam eam fuisse varia docent testimonia. In genere 
Val. Max. II 5. 5 haec habet : fuit etiam illa simplicitas 
antiquorum in cibo capiendo humanitatis simul et continen- 
tiae certissima index . . ..; erant adeo continentiae adtenti, 
ut frequentior apud eos pultis usus quam panis esset, ideoque 
in sacrificiis mola quae vocatur ex farre et sale constat. 
exta farre sparguntur . . . primitus enim ex libamentis victus 
sui deos eo efficacius quo simplicius placabant. Strues liba 
ferta omnia plerumque constabant hac mola salsa, qua nul- 
lum placamen apud' antiquos fuisse efficacius tam Plinius 
indicat N. H. XII 83 : nec mimts propitii {di) erant mola 
salsa supplicantibus , imo vero, utpalam est, placatiores, quam 
Ovidius Fast. I 337 : 

ante deos komini quod conciliare valeret, 
far erat et puri lucida mica salis. 

Non mirum igitur, manes quoque mortuorum Feralibus 
mola salsa propitiatos esse, uti testantur Ovidius Fast. II 
535 et Arnobius adv. nat. VH 25, semperque Romanos teste 
Tibullo III 4. 9 umbras, quae mala somnia mittere solerent, 
farre pio placasse et saliente sale^). Haud minus lactis 
oblatio, qua numina colerentur placarenturque, Romanis 
antiquis erat in consuetudine, cf. PUn. iV. H. XIV 88 Ro- 
mulum lacte, non vino libasse indicio sunt sacra ab eo 
instituta, quae hodie custodiunt morem ^), Placatoriam fuisse 

1) Cf. Bouche-Leclercq in Daremberg-Saglio III p. 1408 i. v. lustratio 
et Eitrem, Opferritus u. Voropfer der Gr. u. Rom,, p. 321. 

2) Etiam torrida farra cum mica, quibus Romae domus, in qua quis 
mortuus erat, purgabatur (Ovid. Fast. II 24), initio placamina fuisse 
manibus recte contendit Eitrem, /. /., p. 323. Quin etiam hostiarum 
immolationem mole salsa fuisse sacrificium praecedens placatorium 
haud iniuria existimat. 

3) Lac offerebatur Silvano (cf. infra p. 135), Camenis (cf. Vergil. 
Ecl. VII 21 cum nota Servii); Cuninae (cf. Non. Marcell. M 167 L 246), 
lovi Latino (cf. Dionys. IV 49; Fest. M 194 L 212; Cic. de div. I 18). 
De love Latino cf. Helbig, die Italiker in der Poebene, p. 71. 

hanc libationem bene ostendit Horatius Epist. II 1. 143 
hisce verbis : 

Tellurem porco^ Silvanum lacte p i ab ant. 

Vis autem propitiatoria sacrificii cibi prolapsi, quod Lari 
fiebat, per se plane apparet. Nec aliter dicendum est de 
Terrae piamentis, quae refert Plinius N, H, XXV 30 et 107. 
Utroque loco verba Terrae piamentum, nil aliud signifieare 
posse nisi ad terram placandam nemo non videt. 

3. DE LUSTRATIONUM ET PIACULORUM DISCRIMINE. 

Explorata piaculorum natura atque recte finita, operae 
pretium erit inquirere, quid sibi velit lustratio. Duplex est: 
alteri enim naturaliter vis inest purgativa, averrun- 
c a n s alteri. De utroque lustrationum genere in sequentibus 
separatim nobis erit dicendum *). 

a. De lustrationibus purgatoriis. 

Purgatoria lustratio generatim purificatio est a maculis 
externis, quae fit contactu materiae cui vis inest purgandi, 
quaeque lustratio plerumque purificationem legalem vel mo- 
ralem internam significat. Materiae autem purgantes praecipue 
sunt : aqua sulphur ignis. Ut exempla quaedam afferam : aqua 
lustrabatur ante sacrificia et preces; plerumque viva esse 
debebat ^) ; ii quoque qui a funere redierant, aqua asperge- 
bantur, cf. Paul. M 3 L 3 et Vergil. Aen. VI 229 cum an- 
notatione Servii; vivo sulphure lustrabantur oves Parilibus, 
teste Ovidio Fast. IV 739; de re universa agens Plinius 
N. H. XXXV 177 de sulphure haec tradit: habet et inreli- 
gionibus locum ad expiandas suffitu domos) igni purgantur 
tum oves tum ipse pastor Parilibus, ut auctor est Ovidius 
Fast. IV 727, 781, 786, 805; post funera quoque ignis pur- 
gatio praescripta erat, cf. Paul. M 3L3 itaque funus prose- 



1) De vocis significatione non ago. Cf. hac de re Otto, Rhein. 
Mus., N. F., LXXI (1916), p. 17 sq.. 

2) Multa testimonia collegit Marquardt-Wiss., R. St. V., III, p. 175. 

cuti redeuntes ignem supergradiebantur aqua aspersi; quod 
purgationis genus vocabant suffitionem. Vide de ignis lus- 
tratione Claudianum quoque de VI cons. Hon. 324, p. 186 
Koch et Propert. IV. 8. 86. Nonnumquam in lustrationibus 
Romani etiam aliis quibusdam materiis utebantur, quibus 
vim quandam magicam inesse putabant. Exemplum sit lus- 
tratio, quae pro re publica fiebat Parilibus suffimine sanguinis 
equi victoris et favillae vituli, cf. Ovid. Fast. IV 733, Pur- 
gatoriam lustratiomen finivit Paulus M 120 L 107 hisce 
verbis: lustratio, qua quid solvitur ac liheratur. 

b. De lustrationibus averruncantibus. 

Lustrationibus averruncantibus omnibus id unum singu- 
lare et proprium est: rei liistrandae circuitio. 
Quae circuitio cum omnibus communis sit, pro ipsa lustra- 
tinis averruncantis essentia habenda est, cf. Serv. ad Vergil. 
Ecl. V 75 lustrare = circumire ; Macrob. Sat. IH 5. 7 lus- 
trare — circumire\ Non. Marcell. M 335 L 528 lustrare — 
circumire. Apuleius Met. III 2 agens de lustratione quadam 
hostias circumforaneas commemorat. Quaenam lustrationei^ 
in averruncantium genere censendae sint, breviter indicabo. 

a. Lustrum quinquennale seu ambilustrum, 
cum census habetur. Suovetaurilia ter exercitum in campo 
Martio circumducta Marti immolantur, cf. Varr. de r. r. 
II 1. 10 circumaguntur verres aries taurusiDionysAM 22.1 
roi y kpsToi . . . rpiq '7rspitic%^ijmr, Serv. ad Vergil. Aen. 12S3. 

b. Lustratio exercitus suovetaurilibus, cf. Tacit. 
Ann. VI 37. more Romano suovetaurilia et Cic. de div. I 
102. Lustrationem ante pugnam commemorat Cassius Dio 
XLVII 38, post pugnam idem XLVII 40. 

^. Lustratio classis. Huius circuitionis ritum co- 
piose enarrat Appianus bell. civ. V 96. 401 sttsi V eroifAOi; 
vjv (rroXoq, imbtztpsv oivrov o KaJtyap wSf ol /j(>sv (Suf^o) \pxvoviyi 
rviq bot,Kx(T<Ti^c, y.x) vi TrKvi^hq xvrovg TtspisfrrvjKs xaroi voivv f/,sroi 
(TiccTrvic (ioibvroir)^q' oi Sf Ispovpyo) Srvova-t (>isv scrrarsg stt) r^ 
Sroi?>.iX(T(ri(j icoi) rp)t; stt) (rKOi(p5ov 7rspt(pspovcnv xvoi rov (rroXov roi 
Kxboiparioi, (TV[jt,7rspi7rXsovrm oivroTq rav (Trpoiryiyav m) sTroipooiJt^svcov 

ig rJi^s roc, m^xpa-ix, xvr) rov trrdKov, rot iXTroiia-ioi rpxTryjvoii. 
vsif/^oivrs^ ys oiuroi, /^spo? sg rijv ^ocKoctT^Totv xTroppiTrromi m) fispoi; 
sq rovc '0co(jiovq imSrivrsq oiTrroviri, jcoi) o ~^Xsoig iwsvCpvjiAsl. ovroo 
[jt,sv 'Pccfji,oi7oi roi voivrim xctSfoiipovcriv. Vide Livium quoque 
XXXVI 42. 2 et XXXVII 14. 4. Numina, quae in classe lus- 
tranda invocantur, Appianus Libyc. 13 lovem et Neptunum 
nominat. Livius autem XXIX 27. 1 precationis solemne car- 
men tradit, in quo invocantur: divi divaeque, qui maria 
terrasque colitis *). 

d. Amburbium seu amburbale, cf. Serv. ad Ver- 
gil. EcL III 77 amburbale vel amburbium dicitur sacrijicium^ 
quod urbem circuit et ambit victima. Vide Paulum quoque 
M 5 L 5 amburbiales hostiae dicebantur, quae circum ter- 
minos urbis Romae ducebantur. Amburbale describitur a 
Lucano I 592 sq.. 

e. A m b a r V a 1 i a, de quibus vide Servium ad Vergil. Ecl. 
III 77 et V 75 sacrijicium ambarvale, quod arva ambiat 
victima et Macrobium 6"^;^. III 5. 7 ambarvalis hostia est . . . 
quae rei divinae causa circum arva ducitur ab his qui pro 
frugibus faciunt. De circuitionis via vide Strab. V p. 230. 
Ambarvalibus segetes lustrabantur mense Maio, teste C. I. L. 
I p. 358. Posteriore aetate victima porca erat fecunda et 
gravida, quae Cereri mactabatur,' ut auctor est Servius ad 
Vergil. Georg. I 339 et 345. Tibullus autem II 1. 15 agnum 
commemorat. Aetate vero antiquiore suovetaurilibus Marti 
esse factum recte contendunt Henzen, Act. fr. Arv., p. 48 
et Wissowa, R. K.^, p. 143 n. 5. 

/. Lustratio pagi, cf. Grom. Lat. I 164. 28 . . . ma- 
gistri pagorum, quod pagos htstrare soliti sunt, uti trahamus 
{fines pagorum) quatinus lustrarent. 

g. Lustratio agri, quae ab agricolis fieri solebat, cf. 



1) Haec classis lustratio cum sacrificiis placatoriis, quae ventis 
offeruntur, confundenda non est, cf. Vergil. Aen. III 120, V 772 ; Cic. 
de nat. deor. III 51. Ventos enim qui placat, stans in prora exta 
o m n i a in mare inicit. Etiam in nave ap^ellenda libationes fiunt, 
teste Vergilio Aen. III 525, Nave vero appulsa sacrificatur Portuno, 
cf. Vergil. Aen. V 235 sq.. Omnino alia vis est sacrificii capri et agnae, 
de quo Horatius agit Epod. X 23. 

Cat. de agric. 141 agrum lustrari sic oportet : impera suo- 
vetaurilia circumagi e. q. s. Mactabantur hostiae Marti. 

h. A r m i 1 u s t r i u m , cf. Charis. 81. 20 Keil ; Fast, 
Praen. die 19 Mart. ; Paul. M 19 L 17 armilustrium festum 
erat apud Romanos, quo res divinas armati faciebant, ac 
dum sacrificarent tubis canebant; Varr. de l.l. VI 22 armi- 
lustrium .... quod circumibant ludentes ancilibus armati ^). 

i. Lustratiofuneris seu d e c u r s i o. Cassius Dio 
de funere Augusti agens LVI 42. 2 inter alia haec narrat: 
fVf) Vs. h rijv TTvpkv TVjV iv rcji 'Apsl^ Trshicji ivsriSrtj, TrpoiiTOi (jiev 
hpsJg TnkvTsq Trspiij^^ov kutviv k. t. a., cf. Vergiiium quoque 
Aen. XI 189 

decurrere rogos, ter maestum funeris ignem 
lustravere in equis, ululatusque ore dedere. 

Non aliter Livius XXV 17. 5 Hannibalem funus decur- 
rentem facit, Veteris quoque Romanae consuetudinis erat 
parentum funera lustrare, cf. Plut. (2- R- XIV koi,) 'yoip stt) 
tS)V TCiCpccv, cot; (pvjcriv Bappa^v, Trspto-TpicpovTiZi. 

i^. Lustratio cerriti seu 1 a r v a t i. Insanientes a 
Romanis cerriti vel larvati nominabantur, quippe quos a 
Cerere vel a Larvis vexatos existimabant, cf. Non. Marcell. 
M 44 L 64 cerriti et larvati, male sani et aut Cereris ira 
aut larvarum incursatione animo vexati. Quam definitionem 
Nonius variis Plauti testimoniis illustrat ^). Circuitione insa- 
nientes esse lustratos clare demonstrant haec Plauti verba 
Amph. 776: 



1) De tubilustrio non constat, utrum mera purgatio fuerit an et 
circuitio. Ritum enim huius lustrationis plane ignoramus, cf. Wis- 
sowa, R. K.^, 557 n. 3. Otto Rhein. Mus., N. F., LXXI (1916) p. 37 
agnam circumactam fuisse suspicit. — Incertus etiam ritus est d i e r u m 
lustricorum, quibus infantes lustrabantur et nomen accipiebant 
(Macrob. Sat. I 16. 36 ; Paul. M 120 L 107 ; Arnob. adv. nat. III 4 ; Plut. 
Q. R. 104 ; TertuII. de idol. 16). Fortasse ut apud Graecos aficptSpdfnoc pars 
sacri erat. Cf. Otto, /. /., p. 37. 

2) Vide insuper Plaut. Men. 890 et Rud. 1006 ; Cic. ad Attic. VIII 
5. 1; Horat. Saf. II 3. 278; Suet. Aug. 87. 2; Paul. M 54 L 47; Mart. 
Capell. V 509. Cerritus = ^y\mrp6hviTtT0(;, cf. Walde, Lat. Etym. Worterb.^, 
p. 165. 

recte : itast ut obsignavi. — quaeso qttin tu istanc iubes 
pro cerrita circumferri ? — edepol qui facto 'st opus : 
nam haec quidem edepol larvarum plenast. 

Quibuscum conferas Servium ad Vergil. Aen. VI 229 «V- 
cumtulit: purgavit; antiquum verbum est. Plautus :" pro lar' 
vato te circumferavi , id est, purgabo ; nam lustratio a 
circumlatione dicta est, vel taedae, vel victimae in quibus- 
dam, vel sulphuris. Ipsa autem insani lustratio generatim 
fiebat porcis, cf. Plaut. Men. 289 sq. 

adolescens, quibus hic pretieis porci veniunt 

sacres sinceri ? — nummeis. — nummum a me accipe : 

iube te piari d6 mea pecunia. 

nam equidem insanmn esse te cert^e scio ^). 

Quo tempore vero furiosus lustrabatur, incantationibus simul 
placandus erat, cf. Fest. M 213 L 232 piari eos Delut 
proprio verbo, ait Verrius, qui parum sint animati; cum 
mentis suae non sunt, per quaedam verba liberantur incom- ' 
modo 2). 

Lustrationibus igitur quae commemoravi omnibus com- 
munis est circuitio. Finem autem huius circuitionis a v e r- 
runcationem quamdam fuisse, qua depellerentur mala 
noxia rei lustrandae sive extrinsecus sive intrinsecus ad- 
iiaerentia, multis probatur testimoniis ^). Optimum testimo- 



1) Cf. etiam versum 517 et Varr. de r. r. II 4. 16. 

2) Utrura igitur piare insanum significet primarie placare insanum 
an lustrare, dubium est, Compares quae dixi p. 11 et 12. 

3) Deubner, Arck. f.' Religionsiviss., XVI, p, 127 sq. vim circuitionis 
nimis restringit ad depellenda sola mala externa, Iniuria, sicut 
patet e testimoniis supra in textu allatis. Etiam rusticae illae cir- 
cuitiones, de quibus Plin. N. H. XVII 266 et XXVIII 78, Columell. 
X 367 et XI 3. 64, Pallad. I 35. 3, e Graecia licet ducant originem, 
praecipue intendunt liberationem a malis internis, cf. Eitrem, Opferri- 
tus u. Voropfer der Gr. ti. Rom., p. 14. Illu^ quoque notandum est a 
viris doctis non satis distingui purificationem et averruncationem noxiae 
intcrnae; prior enim rei est prout maculatae, altera prout intrinsecus 
periculis obnoxiae. Nonnumquam concurrant licet caeremoniae, tamen 
distinguendae sunt. 

nium ipsum lustrationis carmen est, quod tradit Cato de 
agric. 141: quoius rei ergo agrum terram fundumque meum 
suovetaurilia circumagi iussi, uti tu morbos visos invisosque 
viduertatem vastitudinemque calamitates intemperiasque pro- 
hibessis defendas averruncesque, Quibuscum egregie con- 
gruunt versus Tibulli II 1. 17: 

di patrii, purgamus agros, purgamus agrestes ; 

vos mala de nostiHs pellite limitibus, 
neu seges eludat messem fallacibus herbis, 

neu timeat celeres tardior agna lupos. 

Vim lustrationis averruncantem bene fragmenta quoque in- 
dicant Festi M 210 L 230 : pesestas inter alia, quae si 
inter precationem dicuntur, cum fundus lustratur, signifi- 
care videtur pestilentiam, ut intelligi ex caeteris possunt, 
cum dicitur: 'avertas morbum, mortem, labem, nebulam,im- 
petiginem . Eodem modo Appianus l.l. quid sibi velit classis 
lustratio, hisce verbis comprehendit : Tot, xTroimx rpoi^^ijvoii. 
Funerum quoque decursio spectasse videtur noxarum aver- 
runcationem, qua pax daretur mortuis. 

Lustratio averruncans igitur licet naturaliter nihil aliud 
sit nisi orbis magicae descriptio, qua mala depellantur, tamen 
latius paulatim patuit. Sensim enim, quod non est mirandum, 
averruncans quoque lustratio purificationis significationem 
induit, ut clare elucet ex verbis Tibulli supra allatis pur- 
gamus agros, purgamus agrestes, et ex versibus Lucani 
Fhars. l 592: 

mox iubet et totam pavidis a civibus urbem 
ambiri et festo purgantes moenia lustro 
longa per extremos pomeria cingere fines 
pontifices, sacri quibus est permissa potestas ^). 

Immo, quod maximi momenti est, accidit ut magico huic 
ritui etiam sacrificia adderentur, seu potius ut religio, quae 
in deorum cultu sita est, lustrationem averruncantem in suam 
traheret provinciam. Quo facto lustrationis vis atque natura 



1) Vide etiam Vergil. Aen. VI 231 et Tibull. I 5. 11, ubi purgatio 
et circuitio coniunguntur in ipso ritu. 

magna ex parte mutata est, Tum enim malorum expulsio, 
magicae olim adscripta efficientiae circuitionis, numinibus 
sensim tribui coepta est, sicut verba indicant formulae Cat. de 
agric. 141. 2: Mars pater ... agrum terram fundumque meum 
suovetaurilia circumagi iussi, ut tu morbos averrunces. Unde 
etiam factum est, ut circuitiones agrorum non solum averrun- 
candi, sed etiam placandi vim induerent, ut plane apparet tum 
ex eodem carmine agri lustrandi, tum ex precibus, quae in 
lustranda classe fiebant, cf. Cato loco modo allato, uti sies 
volens propitius mihi domo familiaeque nostrae otlAv.^KKYK 
27. 1 divi divaeque, qui maria terrasque colitis, vos precor 
quaesoque, uti quae ifi meo imperio gesta sunt ... bene ver- 
runcent, eaque vos omnia bene iuvetis cet. Quaenam autem 
causa fuerit, cur lustrationis significatio hbc modo mutaretur, 
non latet. Etenim si consideres in lustrationibus urbis, exer- 
citus, agrorum Marti factum esse suovetaurilibus ; suovetau- 
rilia vero ex lege tam devotionis quam spoliorum opimorum 
iam inde ab antiquis temporibus Marti propria fuisse et sin- 
gularia piacula; si attendas preces placatorias agri lustrandi 
(Cat. /./. 141) omnino congruere cum precibus placatoriis 
piaculi (Cat. /./. 139); — pronum est inferre, lustrationem 
averruncantem e ritu mere magico conversam esse in deorum 
cultum vi et momento piaculi. Eodem autem tempore quo 
inter se coalescebant magica ars et cultus divinus, vel, quod 
eodem redit, piaculum et lustrum sese accommodabant alterum 
ad alterum, — eodem temporis spatio id quoque evenisse 
puto, ut piare a placandi notione, per notionem sanandi 
sensim latius emanans, lustrandi etiam et purgandi vim 
indueret ^). 

Quare piaculis lustrationibusque averruncantibus attente 
consideratis, haec statuenda sunt discrimina: Lustratio 
naturaliter ritus est averruncans mala externa et interna, 



1) Egregie arcis quoque lustratio in tabuli's Iguvinis piaculorum 
analogiam ostendit (cf. VI A 25 sq.); quin etiam sacrificia, quae in 
arce lustranda fiebant, piacula vocantur. Vis autem vocis piandi in 
tabulis Iguvinis multiplex est, si recte carmina intellego. Vide Biiche- 
ler, Umbrica, p. 56 et Buck, Osk. Umbr, Dialekte, p. 157. 

secundo loco purgatorius et placatorius; piaculum natura 
sua ritus placatorius est. Lustratio naturaliter directe tendit 
ad rem; piaculum directe ad numina. Lustratio actio simul 
et passio est; piaculum actio tantum, Lustrationis effectus 
naturaliter situs est in vi magica; effectus piaculi a bona 
numinum voluntate dependet. Lustratio inde ab origine 
sacrificium non continet; piaculum in sacrificio totum con- 
tinetur. Piaculum vi sua et natura ad cultum deorum per- 
tinet; lustratio in religionem demum accepta est movente 
piaculo. Lustratione denique sive res sive homo liberatur 
noxis maculisque; piaculo homo tantum liberatur metu 
offensae divinae. 

Ut iterum ad significationem verborum redeam, aliam 
igitur vim nativam piare habet, cum de piaculo agitur, aliam 
cum agitur de lustratione. Longe enim inter sese distant 
purgari et metu liberari. Quod ad discrimen si bene animum 
attenderis, sua claritate non carent ea, quae Servius anno- 
tavit ad Vergil. Aen. Ill 279 lustramurque lovi, quibus verbis 
piaculum a Vergilio significari ob sacra antea in Thracia 
commissa grammaticus existimat : ' lustramur lovi' : aut 'lus- 
tramut^, id est purgamur, ut lovi sacra faciamus . . . aut 
certe ' lustramur lovi', id est expiamur, piaculum enim com- 
missum fuerat, tauro in Thracia immolato . . , et licet multa 
fuissent secuta sacrificia, intellegebatUr tamen adhuc numen 
iratum, non desinentibus malis . . . ergo quoniam non ad 
iustum sacrificium lovem invocaverint, ideo illi piaculum 
solvunt: hoc enim est "diis lustrari" , offensa eorum liberari. 
Haud ingratum est observare, qua ratione Servius notiones 
piandi et lustrandi, distinctas inter se, incolumes servare 
studeat. Nam et Servium recte diiudicasse piacula et lustra- 
tiones verba allata plane ostendunt. Ideo cum sacrificia, 
de quibus agit Vergilius III 279, p i a c u I a fuisse existimet, 
lustrandi vocem haud iniuria miratur. Sed callide et sollerter 
solvit difficultatem, fingens deorum iram non aliter hominum 
mentibus inhaerentem atque malam noxam vel maculam. 

4. DE PROCURATIONUM ET PIACULORUM DISCRIMINE. 

In explicanda hostia praecidanea multis ac variis testimoniis 

demonstravi (cf. p. 75 et 76), a Romanis prodigia eaque 
omnia, quae prodigiorum loco haberentur, pestilentias dico, 
famem, intemperiem, inundationes cetera tributa esse dis 
deabusque ob sacra commissa offensis. Quare 
gravissima causa, cur in procurandis prodigiis plurimum 
valuerint haruspices, ea est, quod Etruscae disciplinae periti 
mira sagacitate divinare credebantur, quaenam ob sacra 
commissa deorum ira erupisset. Cum igitur pro- 
curationum causa haud multum differat a causa piaculorum, 
facile intelligitur magnam intercedere inter ritus utrosque 
similitudinem. Sed et Romanos ipsos generatim procuratio- 
nibus prodigiorum vim tribuisse placatoriam multi veterum 
loci indicant, cum aliorum tum praecipue Livii; quae testi- 
monia breviter commemorabo. 

Liv. IV 9. 3 fames morbive quaeque alia in deum iras 
velut tiltima publicorum malorum vertunt, IV 25. 3 multa 
decemviri ex libris placandae deum irae avertendaeque . . . 
pestis causa fecere, IV 30. 10 insolita piacula pacis deum 
exposcendae, V 13. 6 deos . . . placaverunt, V 14. 4 ira deum, 
quos pestis eius arcendae causa placandos esse . . . inventum, 
V 17. 1 {vatem) adhibere . . . ad prodigii Albani procuratio- 
nem ac deos rite placandos coepere, VII 2. 2 pacis deum 
exposcendae . . . caelestis irae placamina, VII 3. 2 dis asper- 
nantibus placamina irae, VIII 6. 11 placuit averruncandae 
deum irae victimas caedi, XXII 2. 1 dum consul placandis 
dis . . . dat operam, XXII 57. 5 — 7 quibus . . . deps possent 
placare . . . placatis satis, XXVII 37. 8 dono divam placan- 
dam esse, XXVII 38. 1 deis rite placatis, XXXVI 37. 6 
placatis diis . . . prodigiis expiandis; XL 37. 2 piacula irae 
deujn. Tacitus Ann. XV 44. 2 de prodigiis procurandis agens 
utraque piaculi et placamenti voce promiscue utitur. Quae 
omnia egregie confirmant ea, quae in huius disputationis ca- 
pite primo explicavi: vocibus piandi piaculi piacularis , zum 
de prodigiis agitur procurandis, vim inesse ac significationem 
placandi, placaminis, placatorii; atque locutionem eam 
expiare prodigia idem valere ac placare iram deorum pro- 
digiis significatam. 

Sed quamquam piaculis et procurationibus communis est 

ratio placatoria, quamquam et piacula et procurationes fiunt 
ob sacra absque dolo malo commissa *), magno tamen sepa- 
rantur discrimine. Nam piacula immolantur ob sacra animad- 
versa vel saltem aliquomodo praevisa nuUo deorum signo 
cogente; prodigia procurantur ob sacra ignota vel oblivia dis 
ipsis iratis admonentibus. Si autem verum est, piaculum 
nativa vi nil aliud valere nisi placamen dedrum, sequitur ut 
tum piacula ea, in quibus tota nostra versatur disputatio, 
tum procurationes prodigiorum dicendae sint species unius 
eiusdemque generis piaculi. Verum id quod saepius accidere 
solet, id etiam hic accidit: altera species nomen generale 
piaculi sibi proprium vindicavit atque x<xt' l^o%^v piaculum 
nominata est ; alteri vero speciei paulatim nomen speciale 
procurationis est inditum. Sed, quod facile intelligitur, licet 
in expiandis prodigiis procurationis nomen publice sit accep- 
tum (cf. senatusconsultum relatum a Gellio N. A.XM 6. 2), 
tamen in hac quoque re voces piare piaculum piacularis 
numquam in usu esse desierunt. Formulae vero publicae 
hostiis p7'ocurare prodigia vis ea mihi inesse videtur : faciendis 
hostiis providere, ne ira deorum prodigiis significata magis 
exardescat atque efficere uti placetur. 

Quod ad ritus spectat atque solemnia, constat procura- 
tiones magnopere auctas atque mutatas esse, incitantibus 
tam Etruscorum quam Graecorum caeremoniis. Qui vero ritus 
in procurandis prodigiis restabant mere Romani ^), haud raro 
arctissime congruunt cum ritibus placatoriis piaculi. Quaedam 
autem procurationes sunt omnino sui generis. 

a, Non aliter ac in sacrificio piaculari, saepe mactabantur 
hostiae et lactentes et maiores. Hostias maiores 
prae ceteris esse mactatas non est quod miremur ^). Nam 
prodigiis ira deorum vehementius apparere credebatur. 



1) Nam etsi nonnumquam prodigia fiebant ob sacra a magistratu 
dolo malo commissa, tamen ipsa res publica imprudenter absque 
dolo malo deliquisse ducebatur, cf. p. 87 sq., 

2) Cf. Wiilker, die geschichtliche Entwicklung des Prodigienivesens, 
p. 39 sq.. 

3) Cf. Wiilker, /. l., p. 44; Luterbacher, der Prodigienglaube und 
Prodigienstil der Romer, p. 55. 

b. Facto terrae motu Telluri *) sue plena 
fieri solebat, ut auctor est Cicero de div. I 101 cum terrae 
motus factus esset, ut sue plena procuratio fieret. Sus 
autem gravida Telluri placamen proprium est, cf. Arnob. 
adv. nat. VII 22 et Ovid. Fast. I 671 sq.. Teste Gellio 
N. A. II 28. 2 insuper feriae erant servandae, quam 
feriorum observantiam piacularem quoque vim habuisse iam 
ante demonstravi, cf. p. 42 sq.. 

c. Lectisternii instaurationem pro procura- 
tione refert Livius XL 59. 8 ; 1 u d o r u m vero i n s t a u- 
r a t i o n e m, de qua agit loco allato § 6, eandem vim 
liabuisse iure suspexeris. 

d. Cum locus de co'elo tactus erat, fulgur condebatur, id 
est, abscondebantur infra terram fulmina transfigurata in 
lapides, cf. schol. ad Pers. Sat. II 27. Locus autem fulgu- 
ritus includebatur puteali, qui vocabatur: fulgur conditum"^). 
In condendo vero fulgure sacrificabatur lovi Elicio maenis 
et caepis et capillis; quod sacrum a Romanis lovis 
placatio habebatur, ut plane elucet ex verbis Ovidii Fast. 
III 289: 

cui dea : 'ne nimium terrere ! piahile fulmen 
esf , ait, 'et saevi flectitur ira lovii . 

Nec dubito, quin vis nativa huius sacri ab inferiarum natura 
haud multum discrepaverit. Etenim saepe ab antiquis umbrae 
placabantur capillis; maenae teste Ovidio Fast. II 578 fera- 
libus quoque dono dabantur deae Tacitae ; caepae lacrimosae 
non aliter ac sopifera papaveris capita gratae erant Maniae 
matri Larum ^), cf. Macrob. Sat. I 7. 35. Notandum est, 
tam maenas quam caepas cibum fuisse plebi vulgarissimum *) ; 



1) Cf. Roscher, M. L., V 338 i.v. Tellus (Wissowa). 

2) Cf. Wiilker, /. /., p. 41. De maenis caepis capillis vide etiam 
Ovid. Fast. III 339 sq,, Arnob. adv. nat. V 1 ; Plut. Nwn. 15. 

3) Cf. Eitrem, Opferritus und Voropfer der Gr. u. Rom., p. 370 sq.. 

4) De maenis cf. Cic. de fin. 11 91 dicere ^e acipenserem maenae 
non anteponere; Ovid. Hal. 120 fecundum genus maenae ; Plin. N. H. 
IX 81, XXXI 83, XXXII 88—149 passim. De caepis cf. Plin. /. /. 
XIX 101—108. 

10 



146 

quare sacrificia fulguris conditi mire congruunt cum sacri- 
ficiis iis piacularibus incruentis, quas originem duxisse e 
culina antea commemoravi. 

e. Cum nuntiatum erat e coelo lapidibus pluisse, 
feriae per novem dies agebantur, teste Livio I 31, totaque 
caeremonia novemdiale sacrum vocabatur. Cuius 
sacri ratio haec est, ni fallor. Prodigiis factis, ipsa portenta 
aliquomodo delenda vel exstinguenda erant. Monstra inter- 
ficiebantur, mergebantur androgyni; bubones combureban- 
tur, condebantur fulguris reliquiae ^). Quare lapidibus cum 
pluverat, lapides esse conditos a vero haud longe aberit. 
Ex altera parte vero Romanis consuetudo erat, ut sepultura 
hominis peracta per novem dies servarent ferias, die autem 
nono sacrificium mortuo facerent, quod novemdiale voca- 
bant ^), cf. August. in Gen. I 283 nescio utrum inveniatur 
alicui sanctorum in scripturis celebratum esse. luctum novem 
dies, quod apud Latinos "novemdiar appellant et Porphyr. 
ajd Hor. Epod. XVII 48 novemdiale dicitur sacrificium, 
quod mortuo fit nona die qua sepultus est. Novemdiale, 
igitur, cum lapidibus pluvisset, factum esse analogia novem- 
dialis sacri sepulturae peractae, haud incredibile erit. Quod 
si numen quaeris, cui novemdiale sacrum fiebat, Telluri 
hostia factum esse existimo. Etenim Tellus placatur tum in 
cultu manium, tum terrae motu nuntiato. 

/. Inter varias procurationes I u s t r a t i o quoque tradi- 
tur. Cuius vis nativa eadem est quae lustrationibus omnibus 
inest, averruncationis dico. Quod haud difficile probatur, 
Etenim lustrationes tum praecipue fiebant, cum lupi vel 
bubones, (funebres aves, ut testatur Plinius N. H. X 34) ap- 
paruerant ^). Paulatim vero in procurandis prodigiis lustratio 
significationem suam nativam amisit et sensim sensimque 
caeremonia facta est mere placatoria, quae magnis factis 
prodigiis procurationis loco haud raro iubebatur. 

g. Ad prodigiorum procurationes etiam somniorum 



1) Cf. Wulker, /. /., p. 39. 

2) Cf. De Marchi, // culto privato, p. 197. 

3) Cf. Wiilker, /. /., p. 39 et 40. 

pertinent p i a c u 1 a. Erant cum publica tum praecipue pri- 
vata. In utraque re vero sacra placatoria erant. De pro- 
curationibus publicis vide Liv. VIII 6. 11 hos ubi nocturnos 
visus inter se consules contulerunt, placuit averruncandae 
deum irae victimas caedi, et Val. Max. I 7. 3 luce proxima 
{somnium) consulibus sacrificio . . . expiaturis, Procurationes 
vero privatae generatim fiebant mola salsa et ture, cf. Plaut. 
Amph. 739 

sed mulier, postquam experrecta's, te prodigiali lovi 
aut mola salsa hodie aut ture comprecatam oportuit; 

Vergil. Aen. V 745 

farre pio et plena supplex veneratur acerra ; 

TibuII. I 5. 13 

ipse procuravi, ne possent saeva nocere 
somnia ter sancta deveneranda mola; 

Id. m 4. 8 

et natum in curas hominum genus, omina noctis, 
farre pio placant et saliente sale; 

Martial. VII 54. 5 

consumpsi salsasque molas et turis acervos. 

Nonnumquam vero hostiae quoque commemorantur, cf. Sil. 
Ital. VIII 119, trahebam, inquit 

ipsa manu properans ad visa pianda bidentes ; 
Senec. Oct. 757 

caesis litare victimis numen deum, 
ut expientur noctis et somni minae; 

Martial. VII 54. 6 

decrevere greges, dum cadit agna frequens. 
non porcus, non chortis aves, non ova supersunt; 
aut vigila aut dormi, Nasidiane, tibi. 

/ 

Suet. Oth. 7. 5 diciiur . . . per omnia piaculorum genera 
manes Galbae, a quo {somniis) deturbari expellique se vide- 
rat, propitiare temptasse. 

Fiebant autem somniorum procurationes aut lovi prodigiali 
(cf. Plaut. /. /.), aut manibus eius qui somnio visus erat 
(cf. Suet. /. /,), aut Penatibus (cf. Vergil, Aen. V 744, ubi 
sacrificium fit Lari et Vestae) *). 

CONCLUSIO. 

Exposita iam natura atque origine lustrationum 
procurationum piaculorum, enucleato quid inter 
ea intercedat discriminis, ipsas horum rituum essentias, 
non solum quales ab initio fuerint, sed etiam quales factae 
sint labentibus saeculis, definire iuvabit. 

Piaculum est sacrum, quo Romani ob aliquam iuris 
divini laesionem vel rituum neglegentiam, absque dolo malo 
sive faciendam sive factam et animadversam, divinas iras 
extimescentes, iram deorum placant deprecanturque et 
pacem eorum expostulant. 

Lustratio purgatoria est purificatio a maculis 
exterioribus, plerumque purificationem aut legalem aut mo- 
ralem internam significans, perficienda tactu materiae, cui 
inest vis purgatoria aut realis aut magica. 

Lustratio averruncans caeremonia est, qua cir- 
cuitione naturaliter magica homines et res a malis cum 
externis cum internis liberantur et a maculis purgantur 
auxilio deorum, quorum pax — haud raro hostiis — ex- 
poscitur et venia. 

Procuratio prodigiorum est sacrum, quo Ro- 
mani deprecantur iram deorum, ob iuris divini laesiones 
rituumque vitia per prodigia manifestatam, pacemque eorum 
et veniam variis ritibus expostulant. 



1) Vide etiam Petron, Sat. 104; Fest. M 213 L 232; et quae antea 
diximus p. 14 sq,. De lustratione post somnium habitum cf. Ovid. 
Ars Am. II 329. 



OPERIS CONCLUSIO. 

Huic de Romanorum piaculis disputationi finem iam fac- 
turus corollarii loco adnotationes et conclusiones aliquot 
addere velim, quae cum materia tractata arcte cohaerent. 

In ethnicorum primitivorumque, quos vocant, cultu riti- 
busque duo diversa prorsus inter se caeremoniarum genera 
distinguamus oportet, m a g i c a s dico et r e I i g i o s a s. 
Nam religiosae caeremoniae agnitionem semper manifestant 
numinis supremi, quod precibus sacrificiisque homo suae 
fragilitatis haud immemor, adorat colit placat deprecatur; 
magia vero supremo numini nequaquam subiecta, immo 
saepissime adversa atque contraria, viribus occultis adhibitis 
cum certitudine quadam absoluta ea efficere conatur, quae 
vires naturae omnino transcendunt quaeque morali precum 
efficientia homines a moderatore supremo impetrari posse non 
credunt ^). Multiplici autem et vario errore homines et in 
agnitione et in cuhu supremi numinis a recta ratione et 
humanae naturae dignitate deflexerunt, in quibus tum agnos- 
cendi tum colendi erroribus superstitio posita est, quae ut 
flos parasitus in ipsa religione radicatur; deformata enim 
religio est superstitio. 

Quae cum ita sint, magia et religio omnino inter se con- 
trariae sunt. Quae mutua repugnantia, ex ipsa rerum natura 
nata, non exorta est decursu temporum, sed iam inde ab 
initio valuit. Ideo fieri non potest, ut religio e magico cultu 
effloruerit. Recte igitur Schrijnen ^) : „Hoe laag het peil der 



1) Cf. Schmidt, der Urspriing der Gottesidee', p. 438 sq. ; Le Roy^ 
la religion des primitifs, p. 328 sq.; Lagrange, religions semitiqties, 
p. 14. 

2) Schrijnen, Essays en Sttidien in vergelijkende Godsdienstgeschiedenis, 
Mythologie en Folklore, p. 132. 

religie ook staan moge, zij is en blijft het souvereine goed 
des menschen. En is het waar, dat elke oorzaak evenredig 
zijn moet aan hare gevolgen, dan kan magie noch tooverij 
ooit godsdienst hebben geteeld." 

Sed quamquam religio et magia naturaliter maxime inter 
se distinctae sunt et distinguendae, tamen utriusque ritus 
caeremoniaeque exteriores non semper magnis intervallis 
distabant, quin etiam saepe coaluerunt inter se et mixtae 
sunt. Saepe religio ethnicorum ritus magicos in suam trahebat 
provinciam, sed ipso hoc facto mutabatur id quod magica 
caeremonia significabatur. Cuius confusionis exemplum sin- 
gulare apud Romanos habes in piaculis et lustrationibus 
averruncantibus. Quod factum in religionum historia memo- 
rabile, ex iis quae disputavimus, manifesto apparuisse satis 
magni momenti esse dixerim. 

Ut ad aliud transeam quod dignum consideratione duco; 
piaculorum ratione atque natura bene perspecta, hominum 
Romanorum quae pravi atque honesti conscien- 
tia atque aestimatio fuerit, facile intelligitur. Nam 
etsi ipso piaculo non fiebat ob verum peccatum sensu theo- 
logico, tamen iuris sacri violationes eae quae ob dolum 
malum inexpiabiles censebantur, clare ostendunt Romanos 
id quoque agnovisse quod nos vulgo peccatum vocamus, 
veramque conscientiae obligationem ^). Mirum autem est id 
quod accidit: quamquam piacula Romanorum animos de- 
monstrant sat anxios, scrupulosos et nimium diligentes, 
dura tamen illa inexpiabilis sceleris lex etiam dissolutionis 
et mollitiae causa et origo exstitit. Nam impietatis metus et 



1) Minus recte igitur Leopold, De ontwikkeling van het heidendom 
in Rome, p. 51 : „de Latijnen beschouwden het handhaven van de goede 
betrekkingen met de goden als een deel van de taak der overheden, de 
Sabijnen meenden, dat de 'pater familias' de aangewezen middelaar was ; 
maar geen van beiden kende een ander „zonde"-bewustzyn dan den angst 
onwillekeurig of met opzet fouten of verzuimen te hebben begaan bij de 
nalevkig der voorschriften van het ritueel." At quid si dolo malo 
hominem occiderant, fefellerant, templa spoliaverant, incesti crimen 
commiserant, sepulcra violaverant? 

culpae inexpiabilis multos impulit, ut malefactis deverticula 
quaererent, quibus a lege divina servanda excusarentur ^). 
Unde cum scelera et flagitia multa impunita manerent, vitia 
vero haud pauca mere ritualia piaculo luerentur, paulatim 
religio vera et conscientia honesti periit, nec quidquam re- 
manebat, ut Tulli verbis utar, nisi species fictae simulatio- 
nis. Qua simulatione Romani prae ceteris in re publica 
gerenda usi sunt; saepe enim mirum in modum coniunxe- 
runt speciem religionis cum nequitia et perfidia singulari, 
Quod et hodie saepe in hominibus singulis videmus, id apud 
Romanos videre est in toto populo: conscientiam obtusam 
simul et scrupulosam. Sed eadem dissolutio in privata quo- 
que Romanorum vita observanda ; quod egregie demonstrant 
argutae illae disputationes ^), quibus quaerebant quid feriatis 
diebus facere liceret. Nam quamquam feriarum ratio iure 
divino haec erat, ut homines ab opere abstinentes, speciali 
modo numinibus dicati, diligentius quam alias deos colerent, 
Cato in feriis observandis cautissimus castissimusque, villi- 
cum alloquens hoc modo ius sacrum feriarum interpretatur, 
de agric. II 4 : per ferias potuisse fossas veteres detergri, 
viam publicam muniri, vepres recidi, hortum fodiri, pratum 
purgari, virgas vinciri, spinas runcari, expinsi far, mun^ 
ditias fieri. Quare malum patrem familias Cato dicebat ^), 
qui interdiu faceret, quod noctu facere posset ; peiorem vero 
qui profestis diebus ageret, quod feriatis deberet ! Castissimam 
sane et lucrosissimam feriarum observationem ! 

Sic religio Romana paulatim evanescens vim vitalem 
amisit. Quanto detrimento haec depravatio fuerit populo 
Romano in promptu est. Nam quamdiu homines cohibe- 
bantur auctoritatis cum religiosae tum civilis metu ac 
reverentia, species saltem virtutis atque honestatis manebat; 
sed cum re publica civili perturbatione convulsa et paene 



. 1) Cf. Cic. de off.m 106 sq.. 

2) Cf. Cat. de agr. 132 et 138; Columell. II 22.5 et XI 1.20; Varr. 
de l. l. VI 29; Macrob. Sat. I 15. 21 et 16. 9-19; Gell. N. A. II 
28. 3; Serv. ad Vergil. Georg. I ;?68-270; Fest. M 253 L 298; Plin. 
N. H. XVIII 40. 

3) Cf. Plin. N. H. XVIII 40. 

labefactata ipsa haec auctoritatis ruebat reverentia, religio 
illa Romana, quae olim castitatem coniugalem alebat vir- 
tutesque vere viriles, officii studium, pietatem, verecundiam, 
amorem patriae ^), exstincta fere iacebat in ritibus quibusdam 
inanibus superstitionibusque vilissimis, vitam trahens inter- 
mortuam ^). 

Illud quoque commemorandum censeo antiquae religionis 
ritus exteriores vix ulla re magis quam piaculorum 
usu et frequentia esse conservatos. Nam prae ceteris 
piaculo efficiebatur, ut ritus antiqui puri manerent atque 
incolumes. Nihil mirum igitur, quod Caesarum temporibus, 
ut testantur acta Arvalium, cum universa religio diligentis- 
sime instauraretur, antiqua piaculorum quoque frequentia 
increvit. Accedit, quod piaculis sacerdotum collegium pluri- 
mum valebat apud populum, cum piaculorum indictione et 
interpretatione publicam quandam iurisdictionem ut ita dicam 
in foro interno conscientiae exercerent; sed ea auctoritas 
paulatim decrevit, magis magisque valente disciplina Etrusca 
haruspicum. 

Hoc denique tota hac disputatione clare apparet, ius 
sacrum Romanorum cum alias tum in piaculis mira quadam 
constantia ac congruentia excellere; in singulis autem prae- 
ceptis legibusque rectae rationi saepissime magnopere ad- 
versari. Nam omnia inter se optime cohaerent et congruunt ; 
sed si varia piaculorum genera ad sanae rationis normam 
exiguntur, perplura apparent stulta et inania, quippe quae 
tantum insanae cuiusdam ^mi^Soiif^ovlixg radicibus nituntur. Ex 
altera parte cum religio Romana Stoico quodam rigore 



1) Cf. Tertull. Apo^. 25 /rugi religio ; Karsten, De Godsdienst der 
Romeinen, p. 18. 

2) Cf. Martindale, the religion of early Rome, p. 31. Leopold, De 
ontwikkeling van het heidendom in Rome, p. 51, haec habet: „Het zou 
niet moeilijk geweest zijn in de leege vormelijkheid van de godsdienstige 
erfenis der vaderen moreelen inhoud te leggen." Contra : cum religio 
magis atque magis inanibus formulis continebatur, antiqua conscientia 
pravi atque honesti paulatim periit. 

negaret scelus uUum a volente et sciente commissum posse 
expiari, ingenti illud veniae et salutis desiderio, miserrimo 
humano generi semper et ubique ingenerato, satisfacere 
nequaquam potuit. Ergo Romana religio nec rationi humanae 
satis congruit neque animi dolores curasque sedavit. Ideo 
arma quidem Romana totum orbem terrarum pacaverunt; 
imperium Romanum multis gentibus prosperitatem attulit 
atque humanitatem ; ius Romanum imperio ipso superstes 
apud cultissimos populos per multa saecula valuit hodieque 
doctissimorum hominum laudibus celebratur; at religio Ro- 
mana vel ante imperium exstinctum sua ipsius sterilitate 
interiit neque umquan^ revixit, Religio Romana universi 
orbis religio nec fuit neque potuit esse. 

THESES. 



i. 



Thucyd. II 44. 1 cum codicibus legendum : ro '^''svTuxk, 
di av T>jg sjTrpsTTsaTCCTy}? A<;K%cu(r/y, mTCsp oi^S: [jJhv vvv reksuTviq, 
vfisTg §e KvTr^c, aoi,) oJg ivsv^^oiif/^ov/j^riyJ rs o (^loq Ofioicog kx) 
brsKsvr^croci '^vvs[jLsrpvj^'/i. Iniuria Classen-Steup, fiinfte Aufl. : 
.... %o!>) oKiyoic; svsv^oiifA,ovij(TCii ts b ^iot; bf^oicto; ko,) EvraXxi- 
xoop^croii ^vv£[Jt,srpv}^i/j. 



II. 



Plat. Phaedr. c. 20, p. 242 B recte codices : vjviz si^sKKov, 
00 '"'/o^s, rov xorocfA.ov ^ioi(3xivsiv, ro ^oii(A,oviov rs xoi) ro slco^bt; 
crvjljism [/,01 yiyvscr^oii sysvsro. Iniuria v. Wilamowitz-Moellen- 
dorff, Platon^ 2. Band, p. 362 „to ^oiifioviov rs xoiT'' delet. 



III. 

Sophoclis tragoedia, quae vocatur Oedipus Rex^ scripta 
est intra annos a. Chr. n. 431 et 425. 



IV. 



Jacobi Epist. IV 5 legendum et interpungendum : ij 'toy.slrs, 
ori asvMc: yj ypoi(pvi Ks<ysii Trpoq (p2rovov sTrnro^sl rb TrvsvfJiOi^o KOir- 
dpKKrsv iv >}[/AV' [Jisi^ovoi V& ^i^osTiv xoipiv ^ib hsysi' „o ^sbg vTTsp'/} - 
(poivoiq ^VTiTOiTfTSTOii, roiTTSivolg §f ^i^Scotriv xdipiv^ 



V. 

Non minus ^civspx quaiii tx^pxvvjt; outxU apud Athenienses 
pecuniam includit. 

VI. 
Religio derivanda est a verbo relegendi. 

VII. 
Oportet = opus *hortet. 

VIII. 

Hieron. Epist. CVII ad Laetani de institutione filiae 1.2 
legendum : qziis hoc crederet^ ut Albini pontificis neptis de 
repromissione martyris nasceretur, ut praesente et 
gaude^nte avo parvulae adhuc lingua balbuttiens alleluia 
resonaret ei virginem Christi in suo gremio nutriret et 
senex ? Iniuria Hilberg, Corp. Script. EccL Lat. LV, p. 291 
loco martyris scribit matris. 

IX. 

Lucret. V 999 sq. legendum : 

at non multa virum sub signis milia ducta 
una dies dabat exitio nec turbida ponti 
aequora lid eb ant navis ad saxa virosque. 
nam temere incassum frustra mare saepe coortum 
saevibat leviterque minas p o n eb at inanis, 
nec poterat quemquam placidi pellacia ponti 
subdola pellicere in fraudem ridentibus undis ; 
improba navigium ratio tum caeca iacebat. 

Nec uUa est ratio cur versus ultimus expungatur. 

X. 

Iniuria contendit Bouche-Leclercq (Daremberg-Saglio III 
p. 1405) nativam sign.ificationem piaculi esse purificationis 
symbolicae. 



3 
XI. 



Cato de agric. 140 legendum : si fodere voles, altero 
piaculo eodem modo facito^ hoc amplius dicito operis faciundi 
causa . . . . ; dum opus, cotidie per partesjaciio. Verba operis 
faciundi causa non sunt pars carminis alicuius religiosi ; verum 
post verba operis faciundi causa preces quaedam exci- 
derunt. 



XII. 



Piacula ferri inferendi et ferri elati, qiiae commemorantur 
in actis fr. Arvalium anni 130 (cf. C. I. L. VI 2083 -= XV 
1436 et Henzen, Act.fr. Arval., p. CLXV), facta sunt VIIII 
K. Maias et XIIII K. lunias. Haud recte Henzen : VIIII K. 
Martias et XIIII K. Apriles. 



XIII. 



Piacula rustica luci conlucandi, Arvalium piacula luci 
coinquendi, ferri inferendi et elati, aliaque minora non sunt 
lustrationes purgatoriae habenda, sed sacrificia placatoria. 



XIV. 



Spolia opima, de quibus agitur in lege Numae Pompili 
(Fest. M 189 L 204), omnino distinguenda sunt a spoliis 
opimis eis, quae commemorat Livius I 10, IV 20, per. XX. 



XV. 



Ex fragmento Papiae apud Euseb. H. E. III 39. 3 patet 
Papiam auditorem fuisse lohannis apostoli. 



XVI. 

Expeditio a Nerone ultimo vitae anno praeparata, quae 
ad Caspias portas tendere vulgo dicebatur, non spectabat 
Albanos et mare Caspium, neque etiam Parthos, sed Alanos 
atque Sarmatas. 

XVII. 

Ea expeditione omnem Pontum Euxinum in potestatem 
populi Romani redigere volebat. 

XVIII. 

vmq de quo agitur Hom. //. VI 297, non tantum contine- 
bat statuam Minervae, sed etiam secundum poetae mentem 
habendus est domicilium ipsius deae. 

XIX. 

Doctrina Marii Victorini praedicantis Deum owoi,, i/M hra, 
•Trpoovroc, vTrspovrx et quadruplex f/,i} ov, iam in germine con- 
tinet theoriam conceptus entis analogi. 

